3. การประกอบธุรกิจ

ปัจจุบัน กลุ่มบริษัทมี 4 ธุรกิจหลัก ที่มีรายได้เกินกว่าร้อยละ 10
ของรายได้รวมตามงบการเงินสำหรับปีสิ้นสุดวันที่ 31 ธันวาคม 2550 ได้แก่ ธุรกิจเพลง,
ธุรกิจโชว์บิซ, ธุรกิจภาพยนตร์และธุรกิจสื่อ
โดยสามารถสรุปรายละเอียดการประกอบธุรกิจของแต่ละสายผลิตภัณฑ์ได้ดังนี้

3.1 ธุรกิจเพลง

3.1.1 ธุรกิจเพลงสตริง

ปัจจัยแห่งความสำเร็จ ในการประกอบธุรกิจเพลงของกลุ่มอาร์เอสมีดังนี้

1) การวางโครงสร้างการประกอบธุรกิจเพลง (Business Model) ในลักษณะครบวงจร
ทุกขั้นตอนของการดำเนินงานภายใต้บริษัทในกลุ่มดังกล่าวข้างต้น
เนื่องจากอาร์เอสมีศิลปินจำนวนมากทำให้สามารถผลิตผลงานเพลงได้หลากหลายเพื่อตอบสนองกลุ่มเป้าหมายได้ครบทุกกลุ่มและสามารถผลิตผลงานออกสู่ตลาดได้อย่างต่อเนื่อง
การทำงานเพลงจะเริ่มต้นจากการนำเสนอแนวความคิด คอนเซ็ปต์ของงาน
และกำหนดกลุ่มผู้ฟังเป้าหมายต่อคณะกรรมการบริหารธุรกิจเพลง (Music Business
Management Board) เพื่อพิจารณาอนุมัติในหลักการ
โดยแผนการการผลิตแต่ละอัลบั้มจะแตกต่างกันไปตามประเภท
และประมาณการยอดขายของแต่ละอัลบั้มเป็นสำคัญ
หลังจากนั้นการทำงานเพลงจะดำเนินการอย่างอิสระโดยทีมงานในแต่ละค่ายเพลง หลังจากนั้น
แผนการประชาสัมพันธ์ การวางกลยุทธ์การโปรโมท จะถูกจัดทำขึ้นโดยทีมงานของแต่ละค่ายเพลง
และนำมาประสานงานร่วมกับหน่วยงานบริหารการใช้สื่อและหน่วยงานจัดจำหน่าย
เพื่อทำให้ผลงานที่ออกมาผ่านการวางแผนและการกลั่นกรองทุกขั้นตอน
ดังนั้นคุณภาพของผลงานจะตรงกับความต้องการและกระแสความนิยมของตลาด ณ ปัจจุบัน

2) _การวางนโยบายการผลิตผลงานในจำนวนที่เหมาะสม
เน้นการให้ความสำคัญกับคุณภาพของผลงาน
และการดูแลสินค้าเมื่อออกสู่ตลาดอย่างใกล้ชิดตลอดจนจบกระบวนการ
ทำให้การผลิตผลงานแต่ละชุดเป็นไปตามการวางแผนในขั้นต้น
และมียอดขายเป็นไปตามการคาดการณ์

3) การใช้ประโยชน์จากสื่อต่างๆ ไม่ว่าจะเป็นสื่อโทรทัศน์ สื่อวิทยุ สื่อสิ่งพิมพ์
และสื่อบนอินเตอร์เน็ตของบริษัทในกลุ่ม เพื่อการประชาสัมพันธ์ผลงานของกลุ่มอย่างมีประสิทธิภาพ
และเพื่อใช้สื่อที่มีอยู่ทั้งหมดให้มีประสิทธิภาพสูงที่สุด

4) การมีระบบการจัดจำหน่ายที่มีประสิทธิภาพ สามารถกระจายสินค้าถึงผู้บริโภคได้อย่างทั่วถึง
มีการจัดระบบการบริหารสินค้าคงคลังให้อยู่ในระดับที่เหมาะสม มีการติดตาม การทำงาน
และบริหารระบบการจัดจำหน่ายอย่างใกล้ชิด

5) การบริหารจัดการลิขสิทธิ์งานเพลงที่มีอยู่อย่างเป็นระบบและมีประสิทธิภาพ
เพื่อสร้างรายได้เพิ่มเติมต่อกิจการ โดยรายได้ลิขสิทธิ์งานเพลงมีสัดส่วนเติบโตขึ้นมากจากปีก่อน
และมีแนวโน้มเติบโตอย่างต่อเนื่องในอนาคต
ทางบริษัทฯจึงมีการวางแผนทางธุรกิจล่วงหน้าเพื่อตอบรับกับการเปลี่ยนแปลงดังกล่าว

6) มีนโยบายฝ่ายการตลาดศูนย์กลาง เพื่อบริหารความเป็นไปได้ทางธุรกิจในงานเพลงแต่ละอัลบั้ม
โดยอาศัยข้อเท็จจริงทางการตลาดจากการทำวิจัยอย่างต่อเนื่องตลอดทั้งปี
การวางแผนกลยุทธ์ทางการตลาด บริหารนโยบายต่อยอดของศิลปินในแต่ละอัลบั้ม
เป็นศูนย์กลางการประสานงานของธุรกิจเพลงทั้งหมดเพื่อเสนอแผนการตลาดให้กับค่ายเพลงอย่างเป็นระบบ

7) วางนโยบายการเปิดโอกาสให้กับกลุ่มศิลปินใหม่ นักแต่งเพลง
และช่องทางสร้างสรรค์งานเพลงรูปแบบใหม่
เพื่อพัฒนาและยกระดับงานเพลงของกลุ่มอาร์เอสให้ทันสมัยและครอบคลุมกลุ่มเป้าหมายตลอดเวลา

8) นโยบายความชัดเจนของลิขสิทธิ์งานเพลง
โดยสิทธิ์ของเพลงนั้นจะตกเป็นของเจ้าของเพลงอย่างถูกต้องในที่สุด
เอื้อประโยชน์ให้บุคลากรที่ทำงานร่วมกับอาร์เอสมีอิสระและทำงานได้อย่างเต็มกำลังความสามารถ
เปิดโอกาสการเข้าร่วมสร้างสรรค์ผลงานเพลงคุณภาพให้เกิดขึ้นได้มากมาย

การประกอบธุรกิจเพลง มีรายได้หลักจาก 4 แหล่งดังนี้

1) รายได้จากการขายผลิตภัณฑ์เพลงในรูปแบบต่างๆ ผ่านทางระบบดิจิตอล (Digital Content)
ไม่ว่าจะเป็นการดาวน์โหลดเพลง (Download), การดาวน์โหลดเสียงเรียกเข้าผ่านทางโทรศัพท์
(Ring tone), การเลือกซื้อเพลงผ่านระบบโทรศัพท์ผ่านเครือข่าย (Ring Back Tone),
การดาวน์โหลดภาพผ่านทางระบบโทรศัพท์ในรูปแบบ Wallpaper, Screen Server, และอื่นๆ

2) รายได้จากการขายผลิตภัณฑ์เพลงในรูปแบบของแผ่น
อันประกอบไปด้วยงานเพลงไทยสากลและลูกทุ่ง ผ่านทางอัลบั้มชุดใหม่และชุดรวมฮิตในรูปแบบต่างๆ
ได้แก่ ซีดีเพลง (CD), วีซีดี (VCD), ดีวีดี (DVD) และ Dual Disc
รวมไปถึงการจัดวีซีดีและดีวีดีบันทึกภาพการแสดงคอนเสิร์ตของศิลปินต่างๆ

3) รายได้จากการบริหารคอนเท้นท์เพลง (Music Content Management)

  3.1) สปอนเซอร์ผู้สนับสนุนอัลบั้ม

สปอนเซอร์ผู้สนับสนุนอัลบั้ม (Sponsorship for Music Album)
สามารถสร้างรายได้จากการจัดแพคเก็จขายพื้นที่โฆษณาให้กับสินค้าต่างๆ
บนผลิตภัณฑ์เพลงของเครืออาร์เอส ทั้งปก CD, VCD, DVD, Dual Disc, ท้ายสปอตมิวสิควีดีโอ
และสปอตโฆษณาอัลบั้ม
รวมไปถึงมูลค่ารายได้จากการวางสินค้าของลูกค้าผู้สนับสนุนอัลบั้มในมิวสิควีดีโอของศิลปิน
(Product Placement),
ทำกิจกรรมพิเศษให้กับลูกค้าเพิ่มเติมและประชาสัมพันธ์ไปกับสื่อต่างๆในเครือไม่ว่าจะเป็น TV,
Radio, Publishing เพื่อเพิ่มการมองเห็นสินค้าในจุดต่างๆให้กับสินค้าของลูกค้า (Media
Exposure)

  3.2) รายได้จากการจัดคอนเสิร์ต ประกอบด้วย

- ผู้สนับสนุน
โดยจะมีการจัดแพคเก็จขายสิทธิ์ในการเป็นผู้สนับสนุนคอนเสิร์ตให้กับสินค้าอื่นๆที่ต้องการ
มีรูปแบบการขายอย่างหลากหลาย ทั้งผู้สนับสนุนหลักตราสินค้าเดียวทั้งคอนเสิร์ต ( Sole
Sponsorship) หรือผู้สนับสนุนร่วมกันหลายตราสินค้าในคอนเสิร์ต (Co-Sponsorship)

  - จำหน่ายบัตรเข้าชมคอนเสิร์ต

  - การจำหน่ายวีซีดี, ดีวีดีบันทึกภาพการแสดงคอนเสิร์ต

  3.3) รายได้จากกิจกรรมการตลาด

เช่น School Tour, Campus Tour, Mall Tour หรือ Contest
เพื่อสร้างโอกาสทางการตลาดและช่องทางการรับรู้ผลิตภัณฑ์ของลูกค้าเชื่อมโยงไปกับศิลปินของอาร์เอส
นับเป็นกิจกรรมที่สามารถต่อยอดจากอัลบั้มเพลงและสร้างประสบการณ์ทางการตลาด (experience
marketing)
ควบคู่ไปกับดนตรีได้ตรงตามกลุ่มเป้าหมายและประสบผลสำเร็จเป็นอย่างดีในช่วงเวลาที่ผ่านมา

  3.4) รายได้จากการแต่งเพลงในโอกาสพิเศษต่างๆ และกิจกรรมพิเศษ

4) รายได้จากการจัดเก็บลิขสิทธิ์เพลง

 3.1.1.1 ลักษณะผลิตภัณฑ์หรือบริการ

3.1.1.1.1 โครงสร้างทีมงานและศิลปิน

ทีมงานสรรหา คัดเลือก และพัฒนาศิลปิน (Pre-Production Unit)

อยู่ภายใต้การดำเนินงานของบริษัทฯ โดยทีมงานที่มากด้วยประสบการณ์ ขั้นตอนการสรรหา
คัดเลือกและพัฒนาศิลปินมีความสำคัญต่อการผลิตผลงานในขั้นต่อๆไปเป็นอย่างมาก
เนื่องจากเป็นขั้นตอนของการเฟ้นหาบุคลากรที่จะเป็นศิลปินคุณภาพต่อไป
และการมีศิลปินใหม่เพิ่มขึ้นมา ทำให้บริษัทฯมีโอกาสในการสร้างงานเพิ่มมากขึ้นทั้งงานเพลง
งานแสดง งานโฆษณา และภาพยนตร์

ค่ายเพลง (Music Label)

ในปัจจุบันกลุ่มบริษัทมีค่ายเพลงผลิตเพลงสตริงทั้งสิ้น 5 ค่าย ซึ่งมีความถนัดในแต่ละแนวเพลง
และเจาะกลุ่มเป้าหมายอย่างชัดเจน ดังนี้

1) ABORIGINES

เป็นค่ายเพลงที่นำเสนอเพลงที่ตลาดนิยม ด้วยเนื้อเพลงที่มีความหมาย งานดนตรีที่ฟังได้ในวงกว้าง
ทั้งแนว Pop, Rock และงานภาพศิลปินที่ชัดเจน เช่น แดน บีม, ปาน ธนพร, GEAR KNIGHT
หรืองานที่เป็นรูปแบบสตริงร่วมสมัย เช่น หนุ่มบาว สาวปาน, วิด ชนิดพิเศษ

  Target

ชาย – หญิง อายุ 18 – 25 ปี

นักศึกษามหาวิทยาลัย และคนทำงานตอนต้น

2) MELODIGA

เป็นค่ายเพลงที่นำเสนอเพลงหลากหลายรูปแบบ เป็นค่ายหลักของบริษัทฯที่นำเสนอผลงานเพลง
Pop, Pop Rock ที่มีความเป็น Trendsetter ทันสมัย นักร้องมีตัวตนที่ชัดเจน
สามารถต่อยอดทางการตลาดได้มากมาย เช่น Film, Lydia, Girly Berry, Nice 2 Meet
U, Black Vanilla

นอกจากนั้น MELODIGA ยังมีการทำอัลบั้มพิเศษที่เป็นทางเลือกแตกต่างให้กับตลาด เช่น อัลบั้ม
Love Maker by AM:PM ซึ่งรวมนักร้องชั้นนำไว้มากมาย และงานเพลงคุณภาพที่ได้รับการยอมรับ

Target

ชาย – หญิง อายุ 15 – 23 ปี

นักเรียน, นักศึกษามหาวิทยาลัย และคนทำงานตอนต้น

3) KAMIKAZE

เป็นค่ายเพลงที่นำเสนอนักร้องที่เป็นเด็กรุ่นใหม่ มีความมั่นใจในตัวเอง มี Lifestyle ที่ชัดเจน
มีความเป็นกลุ่มเพื่อน นักร้องที่โดดเด่น คือ โฟร์-มด, เฟย์ ฟาง แก้ว, K-OTIC, พายุ, หวาย,
MILA, ขนมจีน, SISKA, CHILLI WHITE CHOC

โดยมีกลุ่มเป้าหมายหลัก คือ กลุ่มวัยรุ่นตอนต้น
โดยจะมีการทำกิจกรรมการตลาดกับกลุ่มเป้าหมายอย่างต่อเนื่อง

Target

ชาย – หญิง อายุ 15 – 18 ปี

นักเรียน, นักศึกษามหาวิทยาลัยตอนต้น

4) PLENTY MUSIC

ค่ายเพลงใหม่ที่เป็นตัวแทนของหนุ่มสาวรุ่นใหม่ ที่มีความคิดก้าวไปข้างหน้า เป็นผู้นำกระแสในทุกด้าน
ไม่ว่าจะเป็นในเรื่องของ เพลง การสื่อสารในรูปแบบอินเตอร์เนท โทรศัพท์มือถือ นิตยสาร
กิจกรรมทางการตลาดต่างๆ และคอนเสิร์ตในรูปแบบที่ทันสมัย

เป็นค่ายเพลงที่เน้นการผลิตศิลปินรุ่นใหม่ สำหรับกลุ่มเป้าหมายมหาวิทยาลัย และคนทำงานตอนต้น
ที่มีแนวคิดการดำเนินชีวิตที่ทันสมัย โดยประกอบไปด้วยทีมงานเป็นผู้ชำนาญในกระแสด้านนี้โดยเฉพาะ
และมีผลงานที่ประสบความสำเร็จมาอย่างต่อเนื่อง

Target

ชาย – หญิง อายุ 18 – 25 ปี

นักศึกษามหาวิทยาลัย และคนทำงานตอนต้น

5) DARKSIDE

ค่ายเพลงที่เป็นศูนย์รวมของกลุ่มคนดนตรีร็อคตัวจริงทั้งรุ่นเก่าและใหม่
ที่จะมาร่วมสร้างสรรค์ผลงานคุณภาพอันหลากหลาย ทั้งแบบร็อคคุณภาพติดหูโดนใจกลุ่มตลาดใหญ่
หรือแม้แต่กลุ่มคนร็อครุ่นใหม่ สาย Underground ที่มีกลุ่มแฟนเพลงอย่างเหนียวแน่น
ตลอดทั้งการสร้างศิลปินใหม่ที่มีศักยภาพเพื่อให้มี New Artist Breakthrough ใน segment
นี้ให้ได้

เน้นการทำการตลาดที่เจาะเข้ากลุ่มเป้าหมายผ่านการทำ Event, Concert และรายการ TV
ที่ตอบสนอง Lifestyle กลุ่มเป้าหมายโดยเฉพาะ

Target

ชาย – หญิง อายุ 17 – 22 ปี

นักเรียน และ นักศึกษามหาวิทยาลัย

ทุกค่ายล้วนประกอบด้วย โปรดิวเซอร์ ครีเอทีฟ นักแต่งเพลง
ที่มีความเชี่ยวชาญและประสบการณ์ในวงการเพลงเป็นระยะเวลานาน
และสามารถผลิตงานเพลงที่มีคุณภาพได้หลากหลายทุกแนวเพลง
ค่ายเพลงจะทำหน้าที่ผลิตงานเพลงทั้งภาพและเสียงออกมาในรูปของมาสเตอร์
เพื่อส่งต่อออกไปจัดจำหน่ายทั้งช่องทางการจำหน่ายผลิตภัณฑ์แผ่นและช่องทางการจำหน่ายผ่านระบบดิจิตอล

ศิลปินนักร้องในสังกัด (Artist /Singer)

ปัจจุบันบริษัทฯ มีศิลปินนักร้องเพลงไทยสากล ประกอบด้วยศิลปินเดี่ยวและศิลปินกลุ่ม
ซึ่งสามารถผลิตงานเพลงในแนวที่หลากหลายต่างกัน ตัวอย่างศิลปินในค่ายอาร์เอส ได้แก่

  ------ ------------------------------ ---------------------------------
  ศิลปิน   ศิลปินเดี่ยว                       ศิลปินกลุ่ม

  ชาย    ฟิล์ม รัฐภูมิ, แดน วรเวช, บีม กวี,    ไอน้ำ, GEAR KNIGHT, เล้าโลม, BLACK
         แทค, ดัง พันกร, พายุ, วิด เชษฐา,   VANILLA, NICE 2 MEET U, K-OTIC,
         หวิว,สมเกียรติ อริยชัยพาณิชย์         SILLY FOOLS, HYPER, DR.FUU, SPIN
                                        HEAD

  หญิง    ปาน ธนพร, ตอง ภัครมัย, LYDIA,    FOUR-MOD, GIRLY BERRY, PINK, NEKO
         NOTTO, ME’, MILA, ขนมจีน,       JUMP, AM FINE, CINDERELLA, FFK,
         หวาย,มัดหมี่, ยุ้ย ณพอาภา, AMARY,   SISKA, CHILLI WHITE CHOC, BADZ,
         แหม่ม พัชริดา, ปุ้ม อรวรรณ          COMMON SENSE, ALIZE
  ------ ------------------------------ ---------------------------------

ทีมงานการตลาด (Marketing & Research)

ทีมงานการตลาด
รับหน้าที่เป็นศูนย์กลางของธุรกิจเพลงในการดูแลการหารายได้ต่อยอดจากคอนเท้นท์เพลงนอกเหนือจากรายได้จากการขายผลิตภัณฑ์เพลง
โดยมุ่งเน้นการสร้างรายได้จากการตอบโจทย์การทำการตลาดของลูกค้าองค์กรที่ใช้ Music
Marketing
เป็นเครื่องมือในการทำการตลาดผ่านการเชื่อมโยงระหว่างตราสินค้าและศิลปินในกิจกรรมรูปแบบต่างๆ
โดยการพัฒนารายได้จากกิจกรรมที่เป็นช่องทางสำคัญในการโปรโมทอัลบั้ม และศิลปิน
ซึ่งวิธีการนี้นอกจากจะเป็นการเพิ่มช่องทางในการหารายได้ให้กับธุรกิจเพลงแล้ว
ยังเป็นการเพิ่มช่องทางในการโปรโมทอัลบั้มต่างๆ
ของธุรกิจเพลงผ่านทางกลุ่มเป้าหมายของตราสินค้าอีกด้วย

  ทีมสื่อสารองค์กรและประชาสัมพันธ์

ทีมสื่อสารองค์กรและประชาสัมพันธ์ รับหน้าที่ในการดูแลภาพลักษณ์และประชาสัมพันธ์ทั้งศิลปิน
อัลบั้มและองค์กร โดยมีการวางแผนงานควบคู่ไปกับทุกส่วนในองค์กร
และรับผิดชอบในการดูแลสื่อของกลุ่มบริษัทในเครือ ทั้งรายการโทรทัศน์ รายการวิทยุ หนังสือพิมพ์
นิตยสารและการประชาสัมพันธ์ในสื่อออนไลน์ต่างๆ

ทีมงานจัดจำหน่ายผลิตภัณฑ์เพลงแบบแผ่นซีดีหรือดีวีดี และแบบดิจิตอล

ทีมงานจัดจำหน่ายผลิตภัณฑ์แบบแผ่น รับหน้าที่ในการจัดหา Supplier
เพื่อผลิตสินค้าในรูปแบบของซีดี, ดีวีดีและอื่นๆ และทำการจัดจำหน่าย ถึงผู้บริโภคผ่านระบบผู้ค้าส่ง
ผู้ค้าปลีกและร้านค้าประเภทโมเดิร์นเทรด สำหรับส่วนทีมจัดจำหน่ายฝั่งดิจิตอล
รับหน้าที่ในการประสานงานกับผู้ให้บริการออนไลน์ เครือข่ายโทรศัพท์มือถือ และระบบดิจิตอลต่างๆ
เพื่อสร้างช่องทางการจำหน่ายคอนเท้นท์เพลงผ่านระบบดิจิตอลให้มีประสิทธิภาพมากที่สุด

3.1.1.2 การตลาดและภาวะการแข่งขัน

3.1.1.2.1 การตลาด

ก. กลยุทธ์การตลาด 

1) กลยุทธ์ผลิตงานเพลงตามกลุ่มเป้าหมายที่ชัดเจน (Segmentation)

บริษัทฯเน้นและให้ความสำคัญกับการผลิตงานเพลงออกมาเพื่อตอบสนองกลุ่มเป้าหมายที่มีวิถีชีวิต
(Lifestyle) และความชื่นชอบ (Psychographic) ที่แตกต่างกัน
เพื่องานเพลงที่ตรงใจกลุ่มเป้าหมายผู้ฟังให้ได้มากที่สุด

โดยให้ความสำคัญกับคุณภาพ ทั้งคุณภาพศิลปินและคุณภาพงานเพลง ในการสร้างศิลปินคุณภาพ
บริษัทฯมีกระบวนการสรรหา คัดเลือก และพัฒนาความสามารถของศิลปินอย่างสม่ำเสมอ

2) กลยุทธ์การต่อยอดทางธุรกิจ

  นอกจากการสร้างสรรค์งานเพลงของศิลปินในบริษัทอย่างมีคุณภาพและต่อเนื่อง

ตลอดทั้งปีแล้ว
บริษัทฯมีนโยบายในการสร้างมูลค่าเพิ่มให้กับศิลปินและอัลบั้มแต่ละอัลบั้มอย่างเป็นระบบ
โดยพิจารณาจากความต้องการของตลาด (Demand) อันได้แก่ กลุ่มผู้ฟังเพลงโดยตรง
และกลุ่มองค์กรหรือบริษัทที่ต้องการการบริการในหมวดของคอนเท้นท์เพลง เช่น
เพลงที่แต่งขึ้นเพื่อโอกาสพิเศษต่างๆ นอกเหนือไปจากนั้น
การตลาดของธุรกิจเพลงของบริษัทฯยังมุ่งเน้นที่จะเพิ่มมูลค่าของศิลปิน
มีการวางแผนทั้งระยะสั้นและระยะยาวอย่างเป็นระบบ (Artist Career Management)
ทำให้ผลงานของศิลปินอาร์เอส สามารถสร้างมูลค่าเพิ่มได้มากกว่าออกอัลบั้มเพลงแล้วจบไป

3)  กลยุทธ์การสร้างทางเลือกทางดนตรี

ธุรกิจเพลงของอาร์เอส
วางนโยบายในการเปิดโอกาสและสร้างทางเลือกใหม่ใหม่ให้กับกลุ่มผู้ฟังเพลงโดยการนำเสนอรูปแบบทางดนตรีใหม่ให้ทันกับกระแสเพลงของโลกและความต้องการของผู้บริโภค
โดยมีการสร้างและให้โอกาสนักแต่งเพลงเลือดใหม่ ศิลปินหน้าใหม่อยู่ตลอดเวลา
สร้างปรากฏการณ์ทางดนตรีที่ให้กับกลุ่มผู้ฟังอย่างไม่มีขีดจำกัด
เพื่อขยายฐานผู้ฟังเพลงของบริษัทฯให้เพิ่มมากขึ้น

4) กลยุทธ์การบริหารสื่อของธุรกิจในเครืออย่างมีประสิทธิภาพ

ธุรกิจเพลงวางนโยบายในการประชาสัมพันธ์และสื่อสารทางการตลาดเพื่อประชาสัมพันธ์ศิลปินและอัลบั้มอย่างเต็มประสิทธิภาพ
โดยมุ่งเน้นการบริหารสื่อในองค์กรเพื่อผลักดันให้เกิดการรับรู้อย่างกว้างขวางและคลอบคลุมทุกกลุ่มผู้ฟังเป้าหมาย
ประกอบไปด้วยรายการโทรทัศน์, รายการวิทยุ, สื่อหนังสือพิมพ์บันเทิง, นิตยสาร, เว็บไซต์
และผ่านทางการประชาสัมพันธ์ต่างๆ นอกจากนั้นบริษัทฯ วางนโยบายดึงทีมงานสื่อสารองค์กร
และประชาสัมพันธ์เข้าไปมีส่วนร่วมตั้งแต่กระบวนการผลิตงานเพลง
ให้ทีมงานได้รับทราบคอนเซ็ปท์และงานเพลงตั้งแต่ต้น
เพื่อการสื่อสารและประชาสัมพันธ์อย่างมีประสิทธิภาพสูงสุด

ข. กลยุทธ์การสร้างพันธมิตรทางธุรกิจ

1) วางนโยบายเปิดโอกาสทางธุรกิจเพลงกับพันธมิตรในทุกรูปแบบ

บริษัทฯเล็งเห็นถึงการเปลี่ยนแปลงรูปแบบการทำธุรกิจในปัจจุบันที่มีความหลากหลาย
ข้อเสนอหรือการทำงานร่วมกับพันธมิตรในรูปแบบต่างๆ
ถือเป็นกลยุทธ์ที่จะช่วยสร้างความแข็งแรงของธุรกิจเพลงให้รุดหน้ามากยิ่งขึ้นไป
โดยเฉพาะธุรกิจเพลงนั้น สามารถเชื่อมต่อกับธุรกิจอื่นๆ ได้อย่างไม่มีขีดจำกัด
การเป็นพันธมิตรทางธุรกิจกันจึงเป็นทางเลือกที่บริษัทฯเปิดกว้างสำหรับข้อเสนอจากพันธมิตรอยู่ตลอดเวลา

 3.1.1.2.2 ภาวะการแข่งขัน

ตลาดเพลงในปัจจุบันเป็นช่วงที่ต้องปรับกระบวนการผลิต การจัดจำหน่าย
การประชาสัมพันธ์และกิจกรรมต่างๆ ให้ทันตามกระแสของผู้บริโภคที่มีพฤติกรรมที่เปลี่ยนแปลงไป
ผู้บริโภคเริ่มลดบทบาทของการซื้อผลิตภัณฑ์เพลงผ่านทางการซีดีหรือดีวีดี
กลายเป็นการฟังเพลงหรือการดาวน์โหลดเพลงผ่านระบบ MP3 เพิ่มมากขึ้น
หากผู้ประกอบธุรกิจเพลงยังคงเดินหน้าผลิตแผ่นซีดีเพลงหรือดีวีดีเพลงต่อไปในจำนวนเท่าเดิม
ก็อาจประสบปัญหาสินค้าล้นตลาดได้

นอกจากนี้ปัญหาเรื่องการละเมิดลิขสิทธิ์เพลง เริ่มควบคุมได้ยากขึ้น
เกิดการละเมิดลิขสิทธิ์อย่างกว้างขวางผ่านทางระบบออนไลน์หรือระบบดิจิตอล
การตรวจสอบและการปราบปรามทำได้ยาก
ทำให้บริษัทผู้ประกอบธุรกิจเพลงรายย่อยหรือค่ายเพลงขนาดเล็กประกอบธุรกิจได้ยากมากขึ้น
บางครั้งถึงขั้นต้องปิดกิจการไป

จุดแข็งของกลุ่มอาร์เอส

1) ประสบการณ์และความมั่นคงของบริษัท

การแข่งขันในธุรกิจเพลง
ที่มีทั้งบริษัทขนาดใหญ่ที่ดำเนินการมาเป็นระยะเวลานานและยังยืนหยัดอยู่ในตลาดเพลง
รวมไปถึงผู้ประกอบการขนาดกลางไปถึงค่ายเพลงขนาดเล็ก บริษัทเพลงขนาดใหญ่อย่างอาร์เอส
จะได้เปรียบในแง่ของประสบการณ์ในวงการเพลง
ที่สามารถผลิตงานเพลงตอบโจทย์ผู้บริโภคได้ตรงตามกลุ่มเป้าหมาย
และมีความมั่นคงทั้งด้านการบริหารจัดการทรัพยากรและบุคลากรด้านเพลง
การส่งเสริมศักยภาพศิลปิน เทคโนโลยีที่ทันสมัยในการผลิตงานเพลง
หน่วยสนับสนุนและวิเคราะห์ข้อมูล ช่องทางการกระจายผลิตภัณฑ์เพลงให้เข้าถึงกลุ่มเป้าหมาย
และอื่นๆ อีกมากมาย ที่สำคัญคือ บริษัทฯมีความมั่นคงทางด้านการเงิน
ซึ่งเป็นปัจจัยสำคัญที่ทำให้บริษัทฯได้เปรียบผู้ประกอบการขนาดเล็กอย่างเห็นได้ชัด
โดยบริษัทฯพร้อมจะสนับสนุนเงินทุนเพื่อการพัฒนางานเพลงหรือการผลิตเพลงที่มีประสิทธิภาพ
ทำให้ศิลปินสามารถใช้ศักยภาพของตนเองได้อย่างเต็มที่และรักษาฐานกลุ่มผู้ฟังได้อย่างต่อเนื่อง

2) ความมั่นคงจากการกระจายความเสี่ยงของการประกอบธุรกิจ

แม้ว่าอาร์เอสจะประสบความสำเร็จจากธุรกิจด้านเพลง
แต่บริษัทฯก็ยังให้ความสำคัญกับธุรกิจในเครือที่เกี่ยวเนื่องกับธุรกิจเพลง
เพื่อลดความเสี่ยงจากผลกระทบของยอดขายผลิตภัณฑ์เพลงแบบแผ่นที่ลดจำนวนลง
โดยมุ่งหวังว่าธุรกิจเกี่ยวเนื่องจะนำ Content
เพลงไปต่อยอดทำให้เกิดรายได้เข้าสู่บริษัทฯเพิ่มมากขึ้น

3) การผสานประโยชน์จากกลุ่มธุรกิจในเครือ (Synergy)

อาร์เอสมีบริษัทในเครือที่หลากหลายและพร้อมจะผสานประโยชน์สูงสุดให้แก่กัน เช่น
ธุรกิจเพลงผลิตงานเพลงออกมาเป็นอัลบั้ม
ธุรกิจภาพยนตร์สามารถพิจารณาศิลปินที่ออกอัลบั้มนำมาเล่นภาพยนตร์ได้
หรือธุรกิจสื่อโทรทัศน์สามารถนำศิลปินเพลงเหล่านั้นมาเป็นพิธีกรรายการต่างๆได้

4) ความรวดเร็วในการปรับองค์กรให้ทันกับสภาวการณ์

แม้อาร์เอสจะเป็นบริษัทขนาดใหญ่
แต่ด้วยวิสัยทัศน์ของผู้บริหารที่ก้าวไกลเล็งเห็นถึงการขับเคลื่อนองค์กรที่ต้องอาศัยการตัดสินใจที่รวดเร็วและทันต่อเหตุการณ์
ทำให้บริษัทฯตอบรับการเปลี่ยนแปลงที่นำไปสู่สิ่งที่ดีกว่าอยู่เสมอ โดยไม่ต้องผ่านกระบวนการที่ยุ่งยาก
อัลบั้มเพลงและศิลปินของอาร์เอสจึงทันสมัย และเป็นที่ต้องการของตลาดในปัจจุบันอยู่ตลอดเวลา

5) ภาพลักษณ์และชื่อเสียงที่ดี

นอกจากเพลงและศิลปินจะประสบความสำเร็จด้วยตนเองแล้ว
ภาพลักษณ์และชื่อเสียงขององค์กรถือเป็นแรงผลักดันที่สำคัญไม่น้อยไปกว่าส่วนสนับสนุนอื่น
บริษัทฯมีนโยบายสนับสนุนโครงการเพื่อช่วยเหลือสังคม (Corporate Social
Responsibility) โดยสนับสนุนศิลปินและพนักงานของบริษัทฯ
ให้เข้าร่วมกิจกรรมหรือโครงการเพื่อช่วยเหลือสังคมต่างๆ อาทิเช่น ในปี 2550 บริษัท อาร์เอส
จำกัด (มหาชน) ร่วมกับ มูลนิธิที่อยู่อาศัยเพื่อมนุษยชาติ (ประเทศไทย) ทำการแต่งตั้ง รัฐภูมิ
โตคงทรัพย์ (ฟิล์ม) เป็นของทูตมูลนิธิฯ เพื่อมีส่วนร่วมในการทำกิจกรรมของมูลนิธิ
และมีส่วนช่วยในการรณรงค์ประชาสัมพันธ์ต่างๆ ส่งผลให้บริษัทฯ และศิลปิน ฟิล์ม รัฐภูมิ โตคงทรัพย์
เป็นที่รู้จักและเป็นขวัญใจของกลุ่มผู้ฟังเพลงเพิ่มมากขึ้น

6) ช่องทางการจำหน่าย

วิถีชีวิตและพฤติกรรมของผู้บริโภคที่เปลี่ยนแปลงไปข้างต้น ส่งผลให้บริษัทฯต้องปรับตัวให้ทันกับคู่แข่ง
เพื่อหารายได้จากพฤติกรรมที่เปลี่ยนแปลงไปให้ได้เพิ่มมากขึ้น
การทำตลาดเพลงในช่วงปีที่ผ่านมาจึงเน้นที่ระบบดิจิตอลและการดาวน์โหลดเป็นส่วนใหญ่
ช่องทางการจัดจำหน่ายผลิตภัณฑ์เพลงแบบเดิมจึงลดบทบาทลง
เพื่อปรับกลยุทธ์ให้เท่าทันการแข่งขันในปัจจุบัน

3.1.1.3 ผลกระทบต่อสิ่งแวดล้อม

  - ไม่มี –

3.1.2 ธุรกิจเพลงลูกทุ่ง

 3.1.2.1 ลักษณะผลิตภัณฑ์หรือบริการ

 ท่ามกลางกระแสความนิยมในเพลงประเภทไทยสากล หรือเพลงสตริงของสังคมไทยในปัจจุบัน บริษัทฯได้เล็งเห็นคุณค่าของเพลงไทยพื้นบ้านประเภทเพลงไทยลูกทุ่งและเพลงเพื่อชีวิต ซึ่งมีกลุ่มแฟนเพลงที่มีใจรักการฟังอย่างเหนียวแน่นและมีปริมาณคนฟังเพิ่มมากขึ้นเรื่อยๆ ไม่เฉพาะกลุ่มแฟนเพลงในต่างจังหวัดเท่านั้น หากแต่มีการขยายวงกว้างไปยังกลุ่มคนรุ่นใหม่ทั้งในกรุงเทพฯและปริมณฑล ทั้งนี้ เพื่อเป็นการส่งเสริมสนับสนุนให้เพลงไทยลูกทุ่ง และเพลงเพื่อชีวิตดำรงอยู่คู่กับสังคมไทย “บริษัท อาร์ สยาม จำกัด” จึงได้ถือกำเนิดขึ้นอย่างเป็นทางการเมื่อวันที่ 6 ธันวาคม พ.ศ.2544 

ในการดำเนินงานของ อาร์สยามนั้น
มีภาระหน้าที่ที่สำคัญในการสร้างสรรค์ผลงานเพลงไทยลูกทุ่งและเพลงเพื่อชีวิตอย่างต่อเนื่องและครบวงจร
นับตั้งแต่การวางแผนกลยุทธ์ทางการตลาด การคัดสรรศิลปิน และบทเพลงไทยลูกทุ่งที่เน้นด้วยคุณภาพ
การดูแลภาพลักษณ์ของศิลปิน
รวมทั้งการผลิตสื่อที่ใช้ในกิจกรรมการส่งเสริมทางการตลาดเพลงไทยลูกทุ่ง อาทิ มิวสิควีดีโอ
คาราโอเกะ สปอตโฆษณา สื่อสิ่งพิมพ์ สื่อดิจิตอล และการผลิตรายการวิทยุ-โทรทัศน์
ตลอดจนคอนเสิร์ตที่นำเสนอเพลงไทยลูกทุ่ง และเพลงเพื่อชีวิตในรูปแบบที่ทันสมัย
เพื่อความบันเทิงอย่างสูงสุดของผู้บริโภคทั่วประเทศ

3.1.2.1.1 องค์ประกอบการผลิตงานเพลง

ทีมงานสรรหา คัดเลือก และพัฒนาศิลปิน (Pre-Production Unit)

อาร์สยาม เป็นศูนย์รวมของกลุ่มโปรดิวเซอร์ นักแต่งเพลง/ท่วงทำนอง
ผู้เรียบเรียงเสียงประสานที่มีประสบการณ์และความเชี่ยวชาญสูง
เพื่อทำหน้าที่ดูแลการสร้างสรรค์ผลงานอย่างครอบคลุม และมีความหลากหลายของแนวเพลง
ทั้งลูกทุ่งอีสาน ลูกทุ่งหมอลำ ลูกทุ่งภาคกลาง ลูกทุ่งภาคใต้ และลูกทุ่งเพื่อชีวิต

โดยอาร์สยามจะทำหน้าที่ผลิตงานเพลงออกมาในรูปของมาสเตอร์เพลงและมาสเตอร์คาราโอเกะ
จากนั้นส่งต่อให้กับ RS Music Distribution เช่นเดียวกับธุรกิจเพลงสตริง เพื่อจัดหา
Supplier ในการผลิตสินค้าออกมาในรูปของ CD VCD และDVD
และจัดจำหน่ายถึงผู้บริโภคผ่านระบบผู้ค้าส่ง ผู้ค้าปลีก และร้านค้าประเภท Modern Trade

ศิลปินนักร้องในสังกัด (Artist /Singer)

ภารกิจที่สำคัญของธุรกิจเพลงลูกทุ่ง คือ ความมุ่งมั่นที่จะผลิตศิลปินคุณภาพอย่างต่อเนื่อง
ดังจะเห็นได้จากผลงานในปัจจุบัน ซึ่งมีศิลปินทั้งชาย / หญิง และศิลปินกลุ่มในสังกัดกว่า 74 คน
ได้แก่

  ----------------------- ------------------------- -----------------------
  ศิลปินชาย                 ศิลปินหญิง                   ศิลปินกลุ่ม

  หนู มิเตอร์, สันติ ดวงสว่าง,  หญิง ธิติกานต์, บิว กัลยาณี,     โปงลางสะออน,
  หลวงไก่, บ่าววี, ยิว, เมฆา, อันดา, แคท รัตกาล, การะเกด, ระกะแหลม,วงสะล้อ,
  อู๋ พันทาง, อาเล็ก, นิว      เจี๊ยบ เบญจพร, เจี๊ยบ กนกพร,  ประถมบันเทิงศิลป์,
  นาวิน, มอร์แกน, ต้อย       ใหม่ เสาวภา, น้องอายส์ ศศิตา, คู่แฝดเล็ก&ใหญ่, อีเกิ้ง,โอ-เอ
  หมวกแดง, วิว ชัชวาล, เอ   นุ่น รมิดา, เซียร์, กระแต,     
  ทัธกร, บั๊มพ์ ณรงค์กลต, ทัช ณ จินตรา พูนลาภ, เปรม         
  ตะกั่วทุ่ง, นพรัตน์ ไม้หอม,    ปรียาภรณ์, พิณ ประภาพร,      
  อานนท์ หมื่นนา, รักแท้       ดวงจันทร์ สุวรรณี, ฟิล์ม        
  ไทยนิยม, ชัย ศิริชัย, แมน    ณรินทริพย์, ปอ ปาริชาติ        
  มอเตอร์ไซด์, สนุ๊ก สิงห์มาตร, และศิลปินดาวรุ่งลูกทุ่งไทยแลนด์   
  เทียรี่, กุ้ง สุทธิราช, ปีเตอร์  12 คน                     
  โฟดิฟาย, ยอดชาย ดาวแดง,                            
  นนท์ พลเยี่ยม                                        
  ----------------------- ------------------------- -----------------------

3.1.2.2 การตลาดและภาวะการแข่งขัน

3.1.2.2.1 การตลาด

ก. กลยุทธ์การตลาด 

1) กลยุทธ์การนำเสนองานคุณภาพ

ธุรกิจเพลงลูกทุ่งของอาร์เอส ได้รับการตอบรับเป็นอย่างดีจากกลุ่มผู้ฟังเพลงลูกทุ่งและเพลงเพื่อชีวิต
ดังนั้น อาร์สยาม จึงเน้นให้ความสำคัญกับการผลิตผลงานเพลงและศิลปินที่มีคุณภาพ
โดยมีนโยบายในการสร้างสรรค์ผลงานเพลงผ่านนักแต่งเพลงและโปรดิวเซอร์ที่มีประสบการณ์
และอยู่ในวงการเพลงลูกทุ่งและเพลงเพื่อชีวิตมาเป็นเวลานาน
รวมถึงการสรรหาและพัฒนาศิลปินไปพร้อมกัน
เพื่อให้ผลงานเพลงที่ออกมาสู่ผู้บริโภคเป็นที่ยอมรับและสนองตอบความต้องการของลูกค้าได้ดียิ่งขึ้น

 3.1.2.2.2 ภาวะการแข่งขัน

ภาพรวมตลาดเพลงลูกทุ่งในปัจจุบัน นับว่าได้รับความนิยมแพร่หลายมากขึ้น
แต่ค่ายเพลงที่ทำธุรกิจทางด้านนี้อย่างจริงจังนั้น กลับลดน้อยลงเหลือเพียง 2 – 3 ค่าย หลักๆ
เท่านั้น ทั้งนี้เนื่องจากปัญหาการละเมิดลิขสิทธิ์และความก้าวหน้าของเทคโนโลยี
ทำให้มีการปลอมแปลงอย่างแพร่หลาย ประกอบกับต้นทุนในการผลิตและการโปรโมทเพิ่มสูงขึ้น
ทำให้ค่ายเพลงขนาดกลางและขนาดเล็กประสบปัญหาขาดทุนจนต้องปิดตัวลงไปเป็นจำนวนมาก
แม้ค่ายเพลงใหญ่ๆก็ต้องปรับกลยุทธ์ในการทำงานและการลงทุน ให้สอดคล้องกับสภาวะการในปัจจุบัน
เพื่อความอยู่รอด

ค่ายเพลงอาร์สยาม เล็งเห็นปัญหาดังกล่าวข้างต้น ในปี 2551จึงได้ปรับกลยุทธ์ ชูนโยบาย One
Stop Music Marketing เป็นค่ายแรก เพื่อต่อยอดรายได้จากช่องทางอื่นๆให้เพิ่มมากขึ้น
และลดความเสี่ยงในการดำเนินธุรกิจให้น้อยลง โดยการนำ Content
และสื่อต่างๆที่มีอยู่หลากหลายมาผนึกรวม
เพื่อเสริมสร้างประสิทธิภาพการทำงานให้แข็งแกร่งและมีมูลค่าเพิ่มมากขึ้น
โดยการดึงเอาสินค้าต่างๆมาเป็นพันธมิตร ทำการโปรโมทและต่อยอดรวมกัน ทำให้ต้นทุนลดลง
บริหารความเสี่ยงได้ดีขึ้น และทำให้มีโอกาสสร้างกำไรได้มากขึ้นด้วย

ในปี 2551 นี้ อาร์สยามจะรุกหนักในการจัดงาน Event ร่วมกับลูกค้า
โดยจะจัดคอนเสิร์ตทั้งขนาดใหญ่และขนาดเล็กตลอดทั้งปี
เพื่อแสดงศักยภาพของอาร์สยามในการทำธุรกิจแนวทางใหม่
และตอกย้ำความเป็นผู้นำด้านตลาดเพลงลูกทุ่งและเพลงเพื่อชีวิต

  3.1.2.3 ผลกระทบต่อสิ่งแวดล้อม

  - ไม่มี –

3.1.3 ธุรกิจจัดจำหน่าย

 3.1.3.1 ลักษณะผลิตภัณฑ์หรือบริการ

RS Music Distribution (เดิม คือ บริษัท เค.มาสเตอร์ จำกัด)
ทำหน้าที่จัดจำหน่ายซอฟแวร์บันเทิงต่างๆของอาร์เอส (สินค้าในรูปแบบของ CD VCD DVD และ
Dual Disc) ผ่านช่องทางการจัดจำหน่ายต่างๆ โดยมีรายละเอียดในการดำเนินธุรกิจ ดังนี้

RS Music Distribution
เป็นผู้จัดจำหน่ายผลิตภัณฑ์เกี่ยวกับดนตรีให้กับค่ายเพลงต่างๆและบริษัทอื่นๆในเครืออาร์เอสเป็นหลัก
ทั้งยังมีการจำหน่ายสินค้านอกเครือในรูปแบบของ CD VCD DVD และ Dual Disc ด้วย เช่น
เพลงสากล, เพลงลูกทุ่ง, เพลงไทยสากล
นอกจากนี้ยังมีการจัดจำหน่ายเพิ่มเติมในส่วนของผลงานบันเทิงทางด้านดนตรีอื่นๆ เช่น
Edutainment software, สินค้า merchandising ของศิลปิน อาทิ Stix - it, เสื้อ,
หมวก, พวงกุญแจ เป็นต้น โดยผ่านช่องทางการจำหน่ายต่างๆที่มีอยู่ เช่น Traditional trade
(ร้านค้าส่ง และ ร้านค้าปลีก), Modern trade (Hypermarket, convenience store,
music and movie shop) และช่องทางใหม่อื่นๆ โดยมีแนวทางการบริหารงาน ดังนี้

1)  การวางโครงสร้างระบบการจัดจำหน่าย

เป็นการบริหารงานเพื่อให้สินค้าของอาร์เอส กระจายไปสู่กลุ่มเป้าหมายได้อย่างถูกต้องและแม่นยำ
เนื่องจากสินค้าที่จัดจำหน่ายนั้นมีหลากหลายประเภท ทำให้กลุ่มลูกค้าเป้าหมายแตกต่างกันออกไปด้วย
ดังนั้นระบบการจัดจำหน่ายถือเป็นปัจจัยสำคัญในการสนับสนุนและส่งเสริมให้สินค้าต่างๆเหล่านี้สามารถเข้าถึงกลุ่มลูกค้าเป้าหมายที่วางไว้
รวมถึงการเพิ่มจำนวนสาขาของร้านค้าที่ดูแลอยู่ให้ครอบคลุมทั่วประเทศ
ซึ่งจะเป็นปัจจัยเสริมในการผลักดันให้สินค้าของอาร์เอส
เป็นที่รู้จักและกระจายตัวได้อย่างแพร่หลายยิ่งขึ้น

2)  การเลือกใช้แหล่งผลิตสินค้าที่มีการควบคุมคุณภาพและมาตรฐาน

RS Music Distribution ได้วางนโยบายในการควบคุมคุณภาพและมาตรฐานของสินค้า
โดยเริ่มต้นจากกระบวนการตรวจสอบมาสเตอร์ให้สมบูรณ์แบบ ก่อนจะนำไปผลิตเป็นซอฟแวร์บันเทิง
และจัดหาแหล่งผลิตที่มีเครื่องจักรและอุปกรณ์ทันสมัย ผ่านการรับรองจากองค์กรมาตรฐานสากล
มีกระบวนการในการตรวจสอบคุณภาพของการผลิต อาทิ ความสมบูรณ์ของภาพและเสียง,
คุณภาพการพิมพ์ปก เป็นต้น มีการควบคุมคุณภาพของวัตถุดิบและการผลิตชิ้นส่วนต่างๆ ที่เกี่ยวข้อง
เช่น แผ่นและกล่องซีดี เพื่อให้ได้รับสินค้าที่มีคุณภาพสูงออกมาสู่กลุ่มลูกค้า

3)  การวางแผนกลยุทธ์ทางการตลาดให้มีประสิทธิภาพ

การนำเสนอผลงานเพลงให้กับกลุ่มคนฟังที่มีหลากหลายประเภทนั้น RS Music Distribution
ในฐานะที่เป็นตัวแทนจำหน่ายผลงานเพลงของอาร์เอส
ซึ่งเป็นหน่วยงานที่พบปะลูกค้าในตลาดอยู่ตลอดเวลา
ทำให้สามารถสำรวจความต้องการของลูกค้าได้สม่ำเสมอทุกเดือน
จะทำการประเมินผลการสำรวจเพื่อสรุปและประมวลผล
จากนั้นก็จะประสานงานไปยังค่ายเพลงต้นสังกัดของอาร์เอส
เพื่อนำเสนอผลการตอบรับของลูกค้าในตลาด
ทำให้แต่ละค่ายเพลงได้รับภาพสะท้อนจากลูกค้าได้ชัดเจนยิ่งขึ้น
และสามารถนำไปปรับปรุงการผลิตผลงานเพลงออกมาให้ตรงกับความต้องการของตลาดและกลุ่มลูกค้ามากที่สุด
นอกจากนี้เมื่อสามารถทำให้แต่ละค่ายเพลงของอาร์เอสสามารถผลิตผลงานเพลงได้ตรงกับความต้องการของตลาดแล้ว
RS Music Distribution
ยังมีมาตรการในการใช้ทรัพยากรที่มีอยู่ในเครือเพื่อส่งเสริมการจัดจำหน่ายสินค้าต่างๆด้วย อาทิ
สื่อโทรทัศน์ สื่อสิ่งพิมพ์ เป็นต้น

4)  การควบคุมต้นทุนการผลิตและจัดจำหน่าย

เนื่องด้วย RS Music Distribution
เป็นหน่วยงานหนึ่งที่จะต้องดูแลและบริหารงานด้านการผลิตและจัดจำหน่ายสินค้าของอาร์เอส ทั้งหมด
ทำให้ต้องวางแผนการทำงานด้านการผลิตให้สอดคล้องกับค่ายเพลงต่างๆ
ทั้งนี้ได้มีการประสานงานและวางแผนการจัดจำหน่ายร่วมกับค่ายเพลงต่างๆ
เพื่อให้สามารถผลิตสินค้าในจำนวนที่เหมาะสมกับจำนวนขายจริงที่ประมาณการไว้

โดยหลังจากที่ธุรกิจเพลงของอาร์เอสมีการปรับแผนกลยุทธ์ในการออกอัลบั้ม คือ
ไม่เน้นปริมาณของอัลบั้มที่ออก แต่จะโฟกัสผลงานเพื่อความชัดเจนในการเจาะกลุ่มเป้าหมายมากขึ้น
ด้วยเหตุนี้เองในเดือนกันยายน พ.ศ.2549 ได้มีการขายเครื่องจักรในการผลิตทั้งหมด
เพื่อให้การทำงานของ RS Music Distribution สอดคล้องกับธุรกิจเพลงของอาร์เอส
นอกจากนี้ยังก่อให้เกิดความยืดหยุ่นในการบริหารต้นทุนในการผลิตอีกด้วย

หน้าที่สำคัญอีกประการหนึ่งของ RS Music Distribution คือ
การบริหารสินค้าคงคลังของอาร์เอสให้อยู่ในระดับที่เหมาะสม
เนื่องจากสินค้าของธุรกิจเพลงมีอัตราการหมุนเวียนสินค้าค่อนข้างสูง ทำให้ RS Music
Distribution
ต้องวางนโยบายการบริหารและการทำงานให้สอดคล้องกับสถานการณ์ตลาดที่มีการเปลี่ยนแปลงอยู่ตลอดเวลา
ซึ่งแม้ว่าจะมีการวางแผนการจัดจำหน่ายตั้งแต่ต้นทางร่วมกับธุรกิจเพลงแล้วก็ตาม
แต่ก็ยังต้องมีการปรับแผนการทำงานให้ทันสมัยอยู่เสมอ เพื่อป้องกันปัญหาเรื่องสินค้าล้าสมัย
อันเป็นปัจจัยหลักที่จะส่งผลกระทบต่อการบริหารสินค้าคงคลังของอาร์เอส

  3.1.3.2 การตลาดและภาวะการแข่งขัน

  3.1.3.2.1 การตลาด

ก. กลยุทธ์ทางการตลาด

1)  กลยุทธ์การจัดจำหน่ายให้มีประสิทธิภาพ

  เพื่อเพิ่มประสิทธิภาพในการจัดจำหน่ายสินค้าของอาร์เอส RS Music Distribution
  ได้มีการกำหนดแผนงานก่อนที่จะจัดจำหน่ายสินค้าแต่ละรายการ ในจำนวนสินค้าที่เพียงพอ
  และเหมาะสมกับกลุ่มเป้าหมาย ภายในช่องทางการจัดจำหน่าย ทั้ง Traditional trade และ
  Modern trade คิดเป็นสัดส่วนประมาณ 60% และ 40% ตามลำดับ โดยมีโครงสร้างดังนี้

2)  กลยุทธ์การวางแผนกิจกรรมทางตลาด

ฝ่ายการตลาดได้วางแผนกิจกรรมส่งเสริมการขาย ณ จุดขาย (Below the line activity)
ในรูปแบบต่างๆ ตลอดปี ทั้งเพลงไทยสากลและเพลงลูกทุ่ง
เพื่อผลัดเปลี่ยนและหมุนเวียนไปยังบริเวณจุดขายต่างๆที่เป็นกลุ่มลูกค้าเป้าหมาย
ซึ่งสามารถส่งเสริมยอดขายของธุรกิจเพลงได้ อาทิ การแจกของ premium กับอัลบั้ม,
ศิลปินไปแจกลายเซ็น หรือ โชว์มินิคอนเสิร์ต รวมถึงการใช้สื่อ ณ จุดขาย (Point of sale)
ที่สามารถดึงดูดความสนใจของกลุ่มลูกค้าเป้าหมายได้ในระดับหนึ่ง
และได้รับการตอบรับจากลูกค้าเป็นอย่างดี
ทั้งยังสามารถสร้างความพึงพอใจให้กับร้านค้าที่เป็นตัวแทนจำหน่ายสินค้าของบริษัทฯ

3)  ระบบการวิเคราะห์ข้อมูลการขายที่ถูกต้องและแม่นยำ

จากการที่บริษัทฯนำเอาระบบคอมพิวเตอร์เพื่อการบริหารฐานข้อมูล
เข้ามาใช้กับธุรกิจการจัดจำหน่าย
ทำให้บริษัทฯสามารถตรวจสอบยอดขายและวางแผนการจัดจำหน่ายของร้านค้าได้อย่างแม่นยำ
ซึ่งส่งผลให้ฝ่ายขายและฝ่ายการตลาดสามารถปรับเปลี่ยนกลยุทธ์ทางการขายและการตลาดได้รวดเร็วและทันกับสถานการณ์ในช่วงเวลานั้นๆ
ตามข้อมูลที่ได้รับมาจากการวิเคราะห์ฐานข้อมูลผ่านระบบดังกล่าว

4)  ระบบการขนส่ง (Logistic) ที่มีประสิทธิภาพ

สำหรับการบริหารและจัดการระบบการขนส่ง
บริษัทฯได้ใช้บริการการจัดเก็บสินค้าคงคลังและจัดส่งสินค้าโดยบริษัทขนส่งที่มีความน่าเชื่อถือในอันดับต้นๆของประเทศไทย
ทั้งในกรุงเทพฯ และต่างจังหวัด
โดยสามารถจะตอบสนองความต้องการสินค้าได้ตรงตามเวลาที่กำหนดไว้

3.1.3.2.2 ภาวะการแข่งขัน

เนื่องจากปัจจุบันมีบริษัทเพลงต่างๆมากมายทั้งขนาดใหญ่และเล็กที่ผลิตผลงานเพลงออกสู่ตลาดในหลากหลายแนวเพลง
ทำให้การแข่งขันรุนแรงมากยิ่งขึ้น ทั้งในแง่ของปริมาณ และแนวเพลงที่นำเสนอต่อผู้บริโภค
และผู้บริโภคเองก็มีโอกาสในการเลือกซื้อสินค้าให้ตรงตามความพึงพอใจและความต้องการมากยิ่งขึ้น
ประกอบกับปัจจุบันมีเทคโนโลยีที่ทันสมัย
ทำให้การละเมิดลิขสิทธิ์ทำได้ง่ายและกระจายเป็นวงกว้างในกลุ่มผู้บริโภค อาทิ MP3, download
เพลง หรือ CDที่ละเมิดลิขสิทธิ์ ซึ่งจะส่งผลให้ความนิยมของผู้บริโภคเปลี่ยนแปลงไปอย่างรวดเร็ว
จึงทำให้ปัจจุบันธุรกิจการจัดจำหน่ายสินค้าลิขสิทธิ์นั้นต้องพิจารณาให้ถูกช่องทาง เวลา
และสามารถเข้าถึงความต้องการของผู้บริโภคได้มากขึ้น ดังนั้นการประกอบธุรกิจการจัดจำหน่ายนี้
จึงต้องสามารถปรับเปลี่ยนกลยุทธ์ทางการตลาดในการนำเสนอสินค้าได้ตลอดเวลา

  3.1.3.3 ผลกระทบต่อสิ่งแวดล้อม

  - ไม่มี -

3.1.4 ธุรกิจจัดเก็บลิขสิทธิ์

บริษัท จัดเก็บลิขสิทธิ์ไทย จำกัด (THAI CORYRIGHT COLLECTION CO., LTD.)
หรือในชื่อย่อว่า TCC เป็นองค์กรผู้บริหารสิทธิ์ต่างๆให้กับเจ้าของลิขสิทธิ์

-   โดยในปี 2546 TCC เริ่มพัฒนาระบบการอนุญาต และจัดเก็บค่าลิขสิทธิ์
    ทำหน้าที่ในการบริหารลิขสิทธิ์ให้กับบริษัทฯและค่ายเพลงกับครูเพลงอื่นๆในสิทธิเผยแพร่ต่อสาธารณชนกว่า
    15,000 เพลง จนประสบความสำเร็จ
    นับว่าเป็นต้นแบบในการพัฒนาองค์กรการจัดเก็บค่าลิขสิทธิ์ที่มีศักยภาพและประสิทธิภาพ

-   วันที่ 1 มกราคม 2547 TCC
    ได้พัฒนาและเพิ่มช่องทางการอนุญาตให้ผู้ประกอบการสามารถใช้งานลิขสิทธิ์ในสิทธิทำซ้ำประเภทงานดนตรีกรรมในรูปแบบมีดี้ไฟล์,
    MD (MINI DISK) วีซีดี คาราโอเกะ CD AUDIO

-   ปี 2548 TCC ได้พัฒนาระบบการอนุญาตให้กับผู้ประกอบการสถานีวิทยุ
    สถานที่จัดจำหน่ายเครื่องใช้ไฟฟ้า เครื่องคอมพิวเตอร์ การจัดงานในรูปแบบของมหกรรม
    เทศกาล นิทรรศการ เป็นต้น
    ซึ่งได้รับการตอบรับและยินยอมเข้าสู่ระบบการขออนุญาตเพื่อใช้ประโยชน์จากงานลิขสิทธิ์ของผู้ประกอบการที่ใช้งานลิขสิทธิ์มากขึ้นเป็นลำดับอย่างต่อเนื่อง

-   ปี 2549 TCC
    วางนโยบายให้เปิดช่องการจัดเก็บค่าลิขสิทธิ์และการอนุญาตให้ครอบคลุมทุกประเภทของการใช้งานลิขสิทธิ์
    อาทิ การใช้งานลิขสิทธิ์เพื่อการเผยแพร่ต่อสาธารณชนในห้างสรรพสินค้า ศูนย์การค้า
    ร้านสะดวกซื้อ หรือประกอบการแสดงหรือละคร ภาพยนตร์หรือกิจกรรมอื่นๆ
    ที่ประสงค์จะใช้งานลิขสิทธิ์หรือเพื่อประโยชน์แห่งการใช้งานลิขสิทธิ์หรือสิทธิทำซ้ำรูปแบบใหม่ๆ
    เช่น รูปแบบ WMA

-   ปี 2550 TCC ได้มีการปรับระบบฐานข้อมูลลูกค้าใหม่ทั้งหมด
    เพื่อความสะดวกในการบริหารจัดการภายใน
    และประสิทธิภาพในการจัดเก็บลิขสิทธิ์จากภายนอก โดย TCC
    มีความมั่นใจว่าจะทำให้เจ้าของลิขสิทธิ์ได้รับประโยชน์อย่างเต็มที่
    ทำให้สาธารณชนได้ใช้ผลงานเพลงอันมีลิขสิทธิ์อย่างสะดวกยิ่งขึ้น
    และก่อให้เกิดการใช้ประโยชน์อย่างแพร่หลายมากยิ่งขึ้น

-   ปี 2551 TCC
    ได้วางเป้าหมายการดำเนินการในเชิงธุรกิจมากขึ้นเน้นการให้บริการลูกค้าสมาชิกให้ได้รับความสะดวกสบาย
    และความพึงพอใจสูงสุด
    อีกทั้งเพิ่มระบบการตรวจสอบและป้องกันพฤติกรรมการแอบอ้างเพื่อหาประโยชน์จากลูกค้าสมาชิกโดยมิชอบของผู้ที่มุ่งแสวงหาผลประโยชน์จากช่องว่างทางกฎหมาย

3.1.4.1 ลักษณะผลิตภัณฑ์หรือบริการ

TCC ได้จำแนกประเภทของผลิตภัณฑ์ตามประเภทของลิขสิทธิ์งานเพลงออกเป็น 2 กลุ่มคือ

1)  ประเภทสิทธิเผยแพร่ต่อสาธารณชน

เพื่อใช้ในธุรกิจที่มีการแสดงสดหรือใช้งานดนตรีกรรมในรูปแบบต่างๆ รวมถึงงานดนตรีกรรม
ผ่านสิ่งบันทึกเสียงและคาราโอเกะ อาทิเช่น ตู้เพลง (Juke Box), ร้านคาราโอเกะ,
ร้านอาหาร, โรงแรม, ห้างสรรพสินค้า, สายการบิน, วิทยุกระจายเสียง เป็นต้น

2) ประเภทสิทธิทำซ้ำ และดัดแปลง ได้แก่

- กลุ่มผู้ประกอบธุรกิจการลงโปรแกรมเพลงให้แก่ผู้ประกอบการคาราโอเกะ

- กลุ่มเอเยนซี่โฆษณาที่รับผลิตโฆษณาที่ใช้เพลงเป็นส่วนหลักในการดำเนินเรื่อง หรือ

ส่วนประกอบของภาพยนตร์โฆษณา

- ผู้ที่นำผลงานเพลงไปทำซ้ำหรือดัดแปลงในเชิงพาณิชย์ เช่น ผลิตอัลบั้มเพลงเก่านำมา

ร้องใหม่ ผลิตเพลงแปลง หรือการนำเพลงไปบันทึกรวมใหม่เพื่อกิจการอย่างใดอย่างหนึ่ง

  3.1.4.2 การตลาดและภาวะการแข่งขัน

  3.1.4.2.1 การตลาด

ก. กลยุทธ์ทางการตลาด

1) กลยุทธ์เพิ่มประสิทธิภาพการจัดเก็บ (Increase collective efficient)

ในปี 2550 บริษัทฯ
ได้ทำการปรับปรุงระบบการจัดเก็บให้มีประสิทธิภาพมากขึ้นโดยการจัดสรรทรัพยากรบุคคลของบริษัทฯให้เหมาะสมกับพื้นที่แต่ละพื้นที่
การจัดทีมงานสนับสนุนการทำงานของฝ่ายปฏิบัติการในพื้นที่
การตรวจสอบผลงานการปฏิบัติงานของพนักงานและได้ทำการปรับปรุงระบบการจัดการข้อมูลลูกค้า
เพื่อที่จะสามารถตรวจสอบรายละเอียดของลูกค้าแต่ละรายได้อย่างชัดเจนแม่นยำและรวดเร็วขึ้น
ทำให้สามารถติดตามต่ออายุสมาชิกที่ครบรอบสัญญา และสมาชิกที่ค้างชำระได้มากขึ้น

ในปี 2551 บริษัทฯ ยังคงดำเนินการพัฒนาระบบเพื่อเพิ่มประสิทธิภาพในการจัดเก็บให้มากขึ้น
เพิ่มการตรวจสอบความถูกต้องและครบถ้วนในแต่ละประเภทสัญญา
ผสมผสานกับการนำระบบการจัดทำแผนที่เข้ามาใช้ประโยชน์ในการวางแผนติดตามลูกค้าสมาชิก
ซึ่งจะทำให้สามารถเพิ่มประสิทธิภาพการจัดเก็บได้มากยิ่งขึ้น

2) กลยุทธ์การจัดกิจกรรมส่งเสริมการขายและบริการหลังการขาย

จากสภาวะเศรษฐกิจที่ชะลอตัว ผู้ประกอบการมีผลประกอบการและกำไรที่ลดลง
ดังนั้นกิจกรรมส่งเสริมการขายจึงเป็นสิ่งที่ต้องนำมาใช้
เพื่อการรักษาตลาดและเพื่อเสริมสร้างมูลค่าเพิ่มในธุรกิจ

ทางบริษัทฯ จึงมีแนวทางในเปลี่ยนทัศนคติของผู้ประกอบการจาก
การปราบปรามผู้ละเมิดลิขสิทธิ์แต่เพียงอย่างเดียว
มาเป็นการทำการตลาดโดยการนำกิจกรรมการส่งเสริมการขายและการบริการหลังการขายมาผสมผสาน
เพื่อให้เกิดฐานลูกค้าสมาชิกเพิ่มมากขึ้น
รวมทั้งยังเป็นการสร้างความมั่นใจและผูกพันกับตราสินค้าของบริษัทฯ(TCC) ในระยะยาว
ตัวอย่างเช่น การจัดทำของแถมที่ผู้ประกอบการสามารถนำไปใช้กับธุรกิจของตนเองได้
การสนับสนุนการจัดกิจกรรมต่างๆของสมาชิก
การจับรางวัลชิงโชคสำหรับสมาชิกผู้ซื้อลิขสิทธิ์เพื่อรับของรางวัลประเภทต่างๆ
การบริการให้คำแนะนำด้านกฎหมายลิขสิทธิ์ การให้ส่วนลดพิเศษในกรณีต่างๆ
และกิจกรรมอื่นๆที่ตอบสนองต่อกลุ่มลูกค้าสมาชิก

3) กลยุทธ์การปราบปรามผู้ละเมิดลิขสิทธิ์ในช่องทางคาราโอเกะ

ในกลุ่มธุรกิจสถานประกอบการคาราโอเกะ
และผู้ใช้ผลงานเพลงในการประกอบธุรกิจยังมีผู้มีอิทธิพลและผู้ที่จงใจละเมิดลิขสิทธิ์อยู่เป็นจำนวนมาก
การวางแผนกลยุทธ์ในการเข้าปราบปรามผู้จงใจละเมิดลิขสิทธิ์จึงยังเป็นสิ่งจำเป็น
ที่จะส่งผลให้ผู้ประกอบการชำระค่าลิขสิทธิ์เข้ามาอย่างถูกต้อง ดังนั้นในปี 2551
ทางบริษัทจึงได้มีการวางแผนปราบปรามผู้ละเมิดในพื้นที่สำคัญๆ เพื่อส่งผลให้เกิดการชำระค่าลิขสิทธิ์

4) กลยุทธ์การขยายช่องทางการจัดเก็บค่าลิขสิทธิ์ช่องทางใหม่

การขยายกลุ่มเป้าหมายในการจัดเก็บลิขสิทธิ์เป็นอีกส่วนหนึ่งที่มีศักยภาพสูงและทำให้การครอบคลุมพื้นที่ในการจัดเก็บค่าลิขสิทธิ์ของบริษัทฯเพิ่มขึ้น
ซึ่งเดิมในปี 2549-2550 ทางบริษัทฯ ได้ดำเนินการเปิดตลาดไปบ้างแล้ว เช่น
ในส่วนของสถานที่จำหน่ายเครื่องใช้ไฟฟ้า, สถานที่จำหน่ายเครื่องคอมพิวเตอร์,
สถานประกอบการสายการบิน, สถานประกอบการโรงแรม, วิทยุกระจายเสียง, ห้างสรรพสินค้า
มินิมาร์ท ร้านสะดวกซื้อ, เคเบิ้ลทีวี และกลุ่มเอเยนซี่โฆษณา

ในปี 2551 บริษัทฯ
ได้วางเป้าหมายในการมุ่งเน้นการจัดเก็บค่าลิขสิทธิ์ในกลุ่มเป้าหมายเหล่านี้มากขึ้น และต่อเนื่องขึ้น
โดยวางแผนการนำเสนอด้วยรูปแบบต่างๆ
เพื่อดึงดูดให้เกิดการใช้ผลงานลิขสิทธิ์ที่บริษัทฯดูแลอยู่มากขึ้น ผสมผสานกับกลยุทธ์อื่นๆในข้างต้น
จึงเป็นที่คาดหมายว่าการจัดเก็บค่าลิขสิทธิ์ในกลุ่มเป้าหมายเหล่านี้จะเพิ่มสูงขึ้นอย่างชัดเจนในปี
2551 นี้

3.1.4.2.2 ภาวะการแข่งขัน

 ก. มูลค่าตลาดการจัดเก็บลิขสิทธิ์เพลงและแนวโน้มการเติบโต

ตลาดการจัดเก็บลิขสิทธิ์เพลงของประเทศไทยในปี 2550 ที่ผ่านมา มีมูลค่าประมาณ 500 ล้านบาท
ซึ่งเป็นมูลค่าใกล้เคียงกับปี 2549
สาเหตุมาจากสภาพเศรษฐกิจโดยรวมของประเทศที่มีการเติบโตลดลงในปี 2550
ส่งผลให้ธุรกิจคาราโอเกะต้องชะลอตัวลงเนื่องจากมีผู้ใช้บริการลดลง โดยแบ่งเป็นกลุ่มต่างๆ ได้แก่

-   ตู้คาราโอเกะตลาดมีการหดตัวลง มีผู้ใช้บริการลดลงส่งผลกระทบถึงรายได้ของผู้ ประกอบการ
    เกิดการขยายตัวของกลุ่มสติ๊กเกอร์ปลอมที่หลอกขายเพื่อเก็บค่าคุ้มครองในพื้นที่ต่างๆ

-   บูธคาราโอเกะผู้ประกอบการรายย่อยทยอยปิดตัว และผู้ประกอบการรายใหญ่ขยายพื้นที่แทน

-   ร้านคาราโอเกะ ภาพรวมของตลาดยังค่อนข้างคงที่
    มีการสับเปลี่ยนผู้ประกอบการรายเก่าที่เลิกกิจการ
    และมีผู้ประกอบการรายใหม่เปิดสาขาใหม่และขยายกิจการ

ในปี2551 แนวโน้มของธุรกิจคาราโอเกะคาดว่าจะมีการเติบโตมากขึ้นกว่าปีที่ผ่านมา
ซึ่งจะส่งผลให้การดำเนินการจัดเก็บค่าลิขสิทธิ์มีปริมาณมากขึ้นตามไปด้วย
โดยมีอัตราเฉลี่ยการเติบโตของตลาด ประมาณปีละ 10-20%

ข. องค์กรจัดเก็บค่าลิขสิทธิ์เพลง

ปัจจุบันมีองค์กรในการจัดเก็บจัดเก็บค่าเผยแพร่ลิขสิทธิ์เพลงที่ขึ้นทะเบียนอย่างถูกต้องกับกรมทรัพย์สินทางปัญญาจำนวน
16 องค์กร โดยมีผู้เล่นหลักในตลาดรายใหญ่ คือ บจก. จีเอ็มเอ็ม มิวสิค พับลิชชิ่ง
อินเตอร์เนชั่นแนล (GMM-MPI) มีส่วนแบ่งในตลาดประมาณ 38% อันดับที่สอง คือ บจก.
จัดเก็บลิขสิทธิ์ไทย (TCC) มีส่วนแบ่งในตลาดประมาณ 30% อันดับที่ 3 คือ บจก.
ลิขสิทธิ์เพลงมีส่วนแบ่งประมาณ 9% ติดตามมาด้วย กิจการร่วมค้า เอ็มซีที-โฟโนไรทส์ 6%

ซึ่งจะเห็นได้ว่ามีผู้นำหลักในตลาดนี้เพียง 2 รายที่ครองส่วนแบ่งในตลาดประมาณ 70% คือ
GMM-MPI และ TCC

 ค. แนวโน้มภาวะการแข่งขัน

ในธุรกิจการจัดเก็บค่าลิขสิทธิ์นั้น จะมีภาวะการการแข่งขันแบ่งเป็น 2 ส่วน คือ

1.) กลุ่มผู้นำตลาด (GMM-MPI และTCC)
จะมีการแข่งขันกันน้อยเพราะผู้ประกอบการมีความจำเป็นต้องใช้ลิขสิทธิ์ของทั้งสองกลุ่มอยู่แล้ว
แต่ปัจจัยที่จะส่งผลให้สามารถจัดเก็บค่าลิขสิทธิ์ได้เพิ่มขึ้น จะขึ้นอยู่กับประสิทธิภาพในการจัดเก็บ
และการปราบปรามผู้ละเมิดของแต่ละองค์กรมากกว่า

2.) องค์กรขนาดเล็กในตลาด การแข่งขันจะมีมากขึ้นแต่ก็จะไม่รุนแรง
เนื่องจากกำลังซื้อของผู้ประกอบการแต่ละรายมีจำกัด
จึงต้องเลือกผลงานของบางองค์กรเพราะไม่สามารถซื้อได้ครบ
ส่งผลให้องค์กรเล็กๆต้องใช้กลยุทธ์การขายในราคาต่ำ และการแถมให้กับผู้ประกอบการ
ซึ่งบางองค์กรต้องกระทำการจับผู้ละเมิดลิขสิทธิ์บนผลงานเพลงขององค์กรอื่น
ซึ่งสร้างปัญหาให้กับธุรกิจนี้ค่อนข้างมาก

ด้วยเหตุนี้ในปี 2551 การแข่งขันของ 2 องค์กรผู้นำตลาด
จะเน้นไปในแนวทางการพัฒนาระบบจัดเก็บ การตรวจสอบเพื่อเพิ่มประสิทธิภาพให้ครอบคลุมพื้นที่
การพัฒนาบุคลากร การบริหารระบบข้อมูล มากกว่าการแข่งขันกันเพื่อแย่งส่วนแบ่งทางการตลาด
ซึ่งจะส่งผลให้ธุรกิจโดยรวมเติบโตมากขึ้น

  3.1.4.3 ผลกระทบต่อสิ่งแวดล้อม

  - ไม่มี –

3.2 ธุรกิจโชว์บิซ

ในการประกอบธุรกิจโชว์บิซ ประกอบด้วยรายได้จาก 4 ธุรกิจหลัก ได้แก่ การจัดคอนเสิร์ต,
การจัดอีเว้นท์, งานโครงการราชการ และ การบริหารศิลปิน

1.  คอนเสิร์ต

3.2.1.1 ลักษณะผลิตภัณฑ์หรือบริการ

บริษัท อาร์เอส จำกัด (มหาชน)
เป็นผู้มีประสบการณ์และมีความเชี่ยวชาญในการสร้างสรรค์งานคอนเสิร์ตของศิลปินทั้งในและต่างประเทศมาเป็นระยะเวลานาน
จนเป็นที่ยอมรับและไว้วางใจด้วยดีเสมอมา ซึ่งคอนเสิร์ตที่จัดขึ้นส่วนใหญ่แบ่งได้เป็น 2 ลักษณะ คือ

1.) คอนเสิร์ตที่อยู่ในแผนการโปรโมทศิลปิน

2.) คอนเสิร์ตที่มีการคิด Concept ขึ้นมาใหม่
หรือมีการวางรูปแบบให้ตรงตามความต้องการของลูกค้า
เพื่อเป็นช่องทางในการสร้างรายได้เพิ่มเติมให้กับธุรกิจ

โดยในปี 2550 บริษัทได้เข้าลงทุนในบริษัท อาร์เอส เฟรชแอร์ จำกัด
ซึ่งประกอบไปด้วยทีมงานที่มีประสบการณ์ในการจัดคอนเสิร์ตมายาวนาน
ซึ่งจะช่วยเพิ่มความโดดเด่นและความหลากหลายให้กับธุรกิจการจัดคอนเสิร์ตของอาร์เอสได้มากยิ่งขึ้น

3.2.1.2 การตลาดและภาวะการแข่งขัน

3.2.1.2.1 การตลาด

ทีมงานการตลาด MCM (Music Content Management)
รับหน้าที่เป็นศูนย์กลางของธุรกิจเพลงในการดูแลการหารายได้ต่อยอดจากคอนเทนต์เพลง
โดยมุ่งเน้นการสร้างรายได้ที่สามารถตอบโจทย์การทำการตลาดของลูกค้าองค์กรที่ใช้ Music
Marketing
เป็นเครื่องมือในการทำการตลาดผ่านการเชื่อมโยงระหว่างตราสินค้าและศิลปินในกิจกรรมรูปแบบต่างๆ
โดยการพัฒนารายได้จากกิจกรรมที่เป็นช่องทางสำคัญในการโปรโมทอัลบั้ม และศิลปิน
ซึ่งหนึ่งในวิธีการดังกล่าว คือ
การหาสปอนเซอร์คอนเสิร์ตใหญ่ที่ถูกจัดขึ้นเพื่อการโปรโมทอัลบั้มใหม่ของศิลปินหลัก โดยจะมีการจัด
Package ขายสิทธิ์ในการเป็นผู้สนับสนุนคอนเสิร์ตให้กับสินค้าที่ต้องการ
ซึ่งมีการขายในหลากหลายรูปแบบ ทั้ง Sole Sponsorship หรือ Co-Sponsorship
ในขณะเดียวกันก็สามารถหารายได้เพิ่มเติมจากการขายตั๋วคอนเสิร์ต และการจำหน่าย VCD
และDVDบันทึกภาพการแสดงคอนเสิร์ต

นอกจากนี้บริษัทฯยังใช้กลยุทธ์การตอบสนองความต้องการของลูกค้ามากที่สุด
โดยการสร้างสรรค์งานคอนเสิร์ตที่มีรูปแบบตามความต้องการของลูกค้า
หรือโฟกัสกลุ่มเป้าหมายที่ชัดเจน ซึ่งในปี2550 ได้แก่ คอนเสิร์ต 3Bs & The Playboy
และคอนเสิร์ต KTC Loveis Winter Festival 2007
ซึ่งเจาะกลุ่มเป้าหมายนักศึกษาและวัยทำงาน เป็นต้น

3.2.1.2.2 ภาวะการแข่งขัน

สำหรับธุรกิจการจัดคอนเสิร์ตในปี2550นั้นมีการแข่งขันค่อนข้างสูง
สังเกตได้จากคอนเสิร์ตที่เกิดขึ้นมากมายตลอดทั้งปี โดยเฉพาะคอนเสิร์ตประเภท Retro
ที่จัดขึ้นเพื่อเอาใจกลุ่มเป้าหมายผู้ใหญ่ที่มีกำลังซื้อค่อนข้างมาก
ที่เป็นเช่นนี้เกิดจากในปัจจุบันผู้จัดงานคอนเสิร์ตไม่จำเป็นต้องเป็นบริษัทเจ้าของค่ายเพลงอีกต่อไป
บริษัทที่มีศักยภาพเพียงพอก็สามารถเข้ามาบริหารงาน และหารายได้จากธุรกิจนี้ได้เช่นกัน
ทำให้จำนวนผู้แข่งขันในตลาดเพิ่มมากขึ้น

นอกจากนี้ กระแสความนิยมของศิลปินเกาหลีและญี่ปุ่นในประเทศไทย
ก็ส่งผลให้การแข่งขันในตลาดนี้มีความเข้มข้นมากขึ้นเช่นกัน

แนวโน้มตลาดในปี2551 การแข่งขันจะทวีความรุนแรงมากขึ้นอย่างต่อเนื่อง
เนื่องจากผู้แข่งขันในตลาดมีมาก ทำให้ผู้แข่งขันแต่ละรายจะต้องใช้กลยุทธ์
หรือจุดแข็งต่างๆที่ตนเองมีอยู่ ออกมาใช้ต่อสู้และสร้างความได้เปรียบในการแข่งขัน
เพื่อสร้างความโดดเด่น และความพึงพอใจให้กับลูกค้าสูงสุด

  3.2.1.3 ผลกระทบต่อสิ่งแวดล้อม

  - ไม่มี -

3.2.2 ธุรกิจการแสดง และอีเว้นท์

3.2.2.1 ลักษณะผลิตภัณฑ์หรือบริการ

ประเภทของธุรกิจการแสดง และอีเว้นท์ เป็นธุรกิจอีกรูปแบบหนึ่งที่มีการขยายตัวอย่างรวดเร็ว
เนื่องจากสินค้า บริการ และเอเจนซี่โฆษณา หันมาจัดสรรงบประมาณในแง่ของ Below the line
มากขึ้นในรอบ 5 ปีที่ผ่านมา สืบเนื่องมาจากเวลาค่าโฆษณาสื่อทางโทรทัศน์ราคาสูงมากขึ้น
ประกอบกับสินค้าในประเภทเดียวกันมีคู่แข่งทางการค้ามากขึ้นด้วย

อาร์เอสได้ขยายตัวทางธุรกิจเพื่อรองรับกับการเติบโต และสอดคล้องกับแผนการตลาดของสินค้า
บริการ และเอเจนซี่ ที่หันมาลงทุนในสื่อกิจกรรม Below the line ประเภทการแสดง
และอีเว้นท์มาตลอด นอกจากนี้ยังมีการวางแผนระยะยาวให้รูปแบบสื่อกิจกรรมบันเทิงดังกล่าว
สามารถมีความต่อเนื่อง และส่งผลต่อธุรกิจในระยะยาวได้

2.  การตลาดและภาวะการแข่งขัน

  3.2.2.2.1 การตลาด

1.  กลยุทธ์การตลาด

1)  จัดหา Content ที่มีคุณภาพ และตลาดต้องการ

เนื่องจากตลาดในเมืองไทยมีความต้องการ Content ที่มีลักษณะแปลกใหม่ และมีคุณภาพสูง
จึงได้มีการคัดสรร Content ที่มีความเหมาะสมกับกลุ่มเป้าหมายในเมืองไทย

2)  นำรูปแบบการจัด Event แบบสากล และเทคโนโลยีมาประยุกต์ใช้

การนำเอารูปแบบการจัดงานแบบสากล และเทคโนโลยีมาประยุกต์
มีประโยชน์ในการสร้างมาตรฐานที่ดีในการจัดงาน และคุณภาพของการเข้าถึงเนื้อหา Content

3)  ผสมผสานเชิงลึกระหว่างสินค้า กับ Content เพื่อเป็นการสร้างกระแสตลาด

เนื่องจากผู้สนับสนุน เป็นกลไกหลักของรายได้ที่จะเสริมคุณภาพของงานให้มีความเชื่อถือ
พร้อมสร้างกระแสตลาดโดยทางอ้อม

ข. ลักษณะลูกค้า และกลุ่มเป้าหมาย

1)  กลุ่มผู้สนับสนุนด้านการเงิน

2)  กลุ่มผู้สนับสนุนด้านสื่อ และอื่นๆ

3)  กลุ่มผู้ซื้อสินค้าลิขสิทธิ์

4)  กลุ่มผู้ชมงาน Event และกลุ่มผู้บริโภคทั่วไป

ค. ช่องทางการจำหน่าย

เนื่องจากแผนการตลาดที่วางไว้เป็นรูปแบบที่หลากหลายและครบวงจร
รวมถึงแหล่งรายได้มีหลายช่องทาง ลักษณะลูกค้าและกลุ่มเป้าหมายจึงได้ถูกแบ่งเป็นกลุ่มๆดังต่อไปนี้

1)  ผู้สนับสนุน ในแต่ละ Event

2)  ผู้ชมงาน Event

3)  ผู้ประกอบการฟรีทีวี และเคเบิลทีวี

4)  ผู้ประกอบการธุรกิจโฮมเอ็นเตอร์เทนเม้นท์

5)  ผู้ซื้อลิขสิทธิ์ทั้งใน และต่างประเทศ

6)  ผู้ประกอบการธุรกิจทางด้านดิจิตอล และอินเตอร์เนต

3.2.2.2.2 ภาวะการแข่งขัน

สำหรับธุรกิจ Event ในประเทศไทยจะจัดแบ่งเป็น 3 กลุ่มใหญ่ ดังนี้

1)  กลุ่มบริษัทประเภท จัดทำ Presentation และ Event Organizer ที่ให้บริการรับจัด
    Event ทั่วไปให้กับสินค้า และบริการ

2)  กลุ่มบริษัทประเภท Local Event Promoter ที่ให้บริการจัดการแสดง โชว์ คอนเสิร์ต
    โดยเป็นผู้ลงทุนในการทำตลาด จัดงานเองหรือร่วมกับบริษัทอื่นๆ ในประเทศ

3)  กลุ่มบริษัทประเภท International Event Promoter ที่ให้บริการจัดการแสดงโชว์
    โดยผู้ลงทุนและให้บริการในการทำแผนตลาด จัดงานเองหรือร่วมกับบริษัทอื่น โดยเป็นผู้คัดสรร
    Content เพื่อมาทำตลาดในประเทศ

  3.2.2.4 ผลกระทบต่อสิ่งแวดล้อม

  - ไม่มี -

3.2.3 งานโครงการราชการ

งานบริหารจัดการโครงการราชการ เป็นอีกช่องทางหนึ่งที่มีบทบาทในการสร้างรายได้ให้กับบริษัทฯ
ด้วยประสบการณ์ของบุคลากรที่มีความเชี่ยวชาญในการทำงาน รวมไปถึงศักยภาพในการดำเนินงาน
และความพร้อมของสื่อต่างๆที่ครบวงจร ทั้งสื่อโทรทัศน์ วิทยุ หนังสือพิมพ์ อินเตอร์เน็ต
และสื่อในห้างโมเดิร์นเทรดอย่าง บิ๊กซี คาร์ฟูร์ โลตัส และ ท็อปส์ ซูเปอร์มาร์เก็ต
อีกทั้งบริษัทฯยังประกอบไปด้วยศิลปินที่มีความสามารถและเป็นที่นิยมสูง
สิ่งเหล่านี้จึงเป็นเครื่องรับรองถึงความพร้อมในการทำงานของอาร์เอส
ที่จะสามารถบริหารงานราชการให้ลูกค้าได้รับความพอใจสูงสุดได้เป็นอย่างดี

ดังนั้นเพื่อความชัดเจนและมีประสิทธิภาพในการทำงานสูงสุด บริษัทฯได้จัดตั้งสายงานพัฒนาธุรกิจ
(Business Development) ขึ้นในปี2548
เพื่อเข้ามาดูแลรับผิดชอบงานโครงการราชการโดยตรง ซึ่งในปี2550
มีโครงการขนาดใหญ่ที่บริษัทฯเข้าไปบริหารจัดการมากมาย อาทิ งาน Pattaya Music
Festival, งานเย็นทั่วหล้ามหาสงกรานต์ (ททท.), งานดนตรีในสวน (กทม.),
งานกีฬามหาวิทยาลัยโลก และโครงการสารคดีเทิดพระเกียรติ 80 ตอน
(กระทรวงเกษตรและสหกรณ์)

เนื่องด้วยโครงงานต่างๆที่ผ่านมาเป็นที่ยอมรับและประสบความสำเร็จ
จึงทำให้ได้รับความไว้วางใจจนถึงปัจจุบัน ทำให้ในปี2551มีโครงการที่จะเกิดขึ้นใหม่อีกมากมาย
อาทิ โครงการเรารักษ์เจ้าพระยา (กทม.),
โครงการทำเพลงรณรงค์การเลือกตั้งสมาชิกสภาผู้แทนราษฎร และสมาชิกวุฒิสภา (กกต.)
และงานดนตรีในสวนปี 2551 (กทม.) เป็นต้น

3.2.3.1 ลักษณะผลิตภัณฑ์และบริการ

ลักษณะการประกอบธุรกิจของงานบริหารจัดการโครงการราชการ
มีลักษณะเด่นซึ่งสามารถสรุปได้ดังนี้

1)  รับดำเนินงานให้กับลูกค้าจากหน่วยงานราชการ รัฐวิสาหกิจ และองค์กรอิสระ
    นำมาซึ่งรายได้และภาพลักษณ์ที่ดีต่อองค์กร

2)  งานจากลูกค้า เป็นแผนงานที่เกิดจากนโยบายของรัฐบาล จึงเป็นงานที่มีความสำคัญต่อส่วนรวม
    ทั้งในส่วนของประชาชน หรือความมั่นคงของประเทศ เช่น งานด้านสุขภาพ, ด้านการศึกษา,
    ด้านกีฬา, ด้านการท่องเที่ยว ,ด้านความปลอดภัย และ
    ด้านสิ่งแวดล้อมและการอนุรักษ์พลังงาน

3)  งานที่รับดำเนินงาน มีลักษณะเป็นโครงการที่มีการกำหนดขอบเขตการดำเนินงาน
    ระยะเวลาและงบประมาณชัดเจน ส่วนมากเป็นงานด้านการโฆษณา ประชาสัมพันธ์
    การวางแผนสื่อ และการจัดกิจกรรม ซึ่งเป็นงานที่เหมาะกับศักยภาพของบริษัท

4)  การนำเสนองานให้ลูกค้าพิจารณาเป็นสิ่งสำคัญที่สุดสำหรับการที่บริษัทจะได้รับการคัดเลือกจากลูกค้า
    ทั้งตัวงาน Proposal และ Presentation
    เนื่องจากเป็นสิ่งที่ทำให้ลูกค้ามองเห็นความพร้อมและเกิดความเชื่อมั่นในศักยภาพของบริษัท

จะเห็นได้ว่าบริษัทฯมีความพร้อมในการรับดำเนินงานให้กับลูกค้า ทั้งด้านการนำเสนอแนวคิด
กลยุทธ์ที่โดดเด่น การจัดทำ Proposal และ Presentation ที่สร้างความน่าสนใจ
เกิดความน่าเชื่อถือ อีกทั้งผลงานที่ผ่านมาก็เป็น Profile ที่ทำให้ลูกค้าเกิดความมั่นใจ
รวมถึงชื่อเสียงของบริษัท และการรักษาความสัมพันธ์อันดี กับลูกค้าอย่างสม่ำเสมอ
ก็เป็นแนวโน้มที่เห็นได้ชัดว่า บริษัทจะสามารถเป็นผู้นำในธุรกิจด้านนี้ได้อย่างไม่ยากนัก

3.2.3.2 การตลาดและภาวะการแข่งขัน

3.2.3.2.1 การตลาด

ก. กลยุทธ์ด้านการตลาด

1.) กลยุทธ์การนำเสนองานโครงการ

-   แนวคิดในการนำเสนอกลยุทธ์ โดยการคิด Concept งานที่ทันสมัย
    เหมาะกับกลุ่มเป้าหมายและตรงตามวัตถุประสงค์ของโครงการ ข้อความที่ใช้ในการสื่อสาร
    เน้นความกระชับ ชัดเจน ได้ใจความ ง่ายต่อการจดจำ

-   การออกแบบและผลิตสื่อทุกชนิด เป็นไปตาม Concept ที่วางไว้ และมีดีไซน์ที่
    โดดเด่นด้วยสีสันและรูปแบบ ทำให้สามารถดึงดูดให้กลุ่มเป้าหมายให้ความสนใจมากขึ้น

-   กลยุทธ์ในการทำการประชาสัมพันธ์ผ่านสื่อโทรทัศน์ วิทยุ หนังสือพิมพ์ หรือสื่ออื่นๆ
    บริษัทสามารถวางแผนการใช้สื่อได้อย่างมีประสิทธิภาพทั้งในเรื่องคุณภาพ ปริมาณ และราคา
    เพราะบริษัทมีสื่ออยู่ในมือ และมีความสัมพันธ์อันดีกับผู้บริหารสื่อด้านต่างๆ
    จึงทำให้การดำเนินงานเป็นไปอย่างราบรื่นและมีประสิทธิภาพ รวมไปถึงบริษัทมี partner
    ในการร่วมทำงานที่มีประสิทธิภาพ เช่น เซ็นทรัล เมเจอร์ซีนีเพล็กซ์ เป็นต้น

-   การทำงานเพื่อนำเสนอลูกค้า ไม่เพียงแต่คำนึงถึงความต้องการที่ลูกค้ากำหนดไว้
    แต่จะนำจุดเด่นที่บริษัทฯมีมาใช้เป็นกลยุทธ์นำเสนอเพิ่มเติมเพื่อให้งานโดดเด่นกว่าคู่แข่ง เช่น
    การแต่งเพลง การใช้ศิลปินเป็น presenter เพื่อสร้างกระแส และสร้างสีสันต่างๆ
    ตลอดระยะเวลาของโครงการ ซึ่งถือว่าเป็นจุดเด่นในการสร้างความพึงพอใจให้ลูกค้า

-   การนำเสนองานทั้งในรูปแบบ Proposal และ Presentation
    ที่มีความละเอียดของเนื้อหาที่ครบถ้วน พร้อมโชว์ภาพงานทุกชิ้นที่นำเสนอ เช่น story
    board, ภาพเวที, ภาพบอร์ดนิทรรศการ, ภาพ Cut Out ฯลฯ
    เพื่อลูกค้าสามารถเห็นในสิ่งที่นำเสนอได้ชัดเจน
    และเกิดความมั่นใจว่าบริษัทจะสามารถดำเนินงานให้ลูกค้าได้อย่างรวดเร็ว

2.) กลยุทธ์การสร้างความสัมพันธ์

การสร้างความสัมพันธ์อันดีกับลูกค้า และ การติดตามความต้องการจากลูกค้าทั้งรายเก่าและรายใหม่
มีการติดตามข้อมูลถึงโครงการที่ลูกค้าต้องการจะดำเนินการ
เพราะจะทำให้ทราบถึงความต้องการของลูกค้าในการจัดทำโครงการตามแผนงานได้
หรืออาจมีโครงการพิเศษที่ไม่อยู่ในแผนงานที่วางไว้ตามปีงบประมาณ
ซึ่งเป็นโครงการที่ลูกค้าต้องรีบดำเนินงานให้ทันตามสถานการณ์
บริษัทฯก็สามารถตอบสนองความต้องการได้อย่างรวดเร็วและมีประสิทธิภาพ

2.  ลักษณะลูกค้าและกลุ่มเป้าหมาย

ลูกค้าจากหน่วยราชการอิสระ 57 หน่วยงาน และกระทรวง 20 กระทรวง
ซึ่งมีหน่วยงานและรัฐวิสาหกิจอยู่ในสังกัด มีแผนงานตามนโยบายของรัฐบาลตามปีงบประมาณ
โดยลูกค้ามีขอบเขตการดำเนินงานที่ชัดเจน

3.2.3.2.2 ภาวะการแข่งขัน

ก. มูลค่าตลาดและแนวโน้มการเติบโต

มูลค่าตลาดสำหรับงานโครงการราชการนั้น
จะเป็นไปตามยุทธศาสตร์การจัดสรรงบประมาณรายจ่ายของรัฐบาลในแต่ละปี
ซึ่งมีแนวโน้มจะเติบโตขึ้นเรื่อยๆ
เนื่องจากภาครัฐหันมาให้ความสำคัญกับการจัดกิจกรรมหรือการประชาสัมพันธ์โครงการที่สามารถเข้าถึงประชาชนได้มากขึ้น
ซึ่งจะเห็นได้จากในแต่ละปีที่ผ่านมามีงานโครงการและกิจกรรมต่างๆเพิ่มขึ้นอย่างต่อเนื่อง

  ข. ผู้แข่งขันในตลาด

- คู่แข่งทางตรง ได้แก่ บริษัทที่ทำธุรกิจในรูปแบบเอนเตอร์เทนเมนท์
ดำเนินงานด้านการจัดกิจกรรม การโฆษณาและการประชาสัมพันธ์ผ่านสื่อโทรทัศน์ วิทยุ และ
หนังสือพิมพ์ เช่น บริษัท กันตนา กรุ๊ป จำกัด (มหาชน), บริษัท บรอดคาซท์ไทย เทเลวิชั่น จำกัด,
บริษัท เจ เอส แอล จำกัด

- คู่แข่งทางอ้อม บริษัทที่ดำเนินงานด้านการจัดกิจกรรม การโฆษณา
และการประชาสัมพันธ์ทางสื่อโทรทัศน์ วิทยุ และหนังสือพิมพ์ ที่อยู่ในรูปบริษัทเอเจนซี่ เช่น บริษัท
แมสซีฟ แอดเวอร์ไทซิ่ง จำกัด, บริษัท ฏีม แอดเวอร์ไทซิ่ง จำกัด, บริษัท โนวา อินเตอร์ แอ็ด
จำกัด, บริษัท โปร อิมเมจ จำกัด เป็นต้น

ค. แนวโน้มภาวะการแข่งขัน

เนื่องจากงานโครงการราชการมีจำนวนเพิ่มขึ้นเรื่อยๆ
จึงมีแนวโน้มที่บริษัทที่ทำธุรกิจในรูปแบบเอนเตอร์เทนเมนท์ และบริษัทเอเจนซี่ต่างๆ
สนใจเข้ามาแข่งขันในธุรกิจนี้มากขึ้น ส่งผลให้การแข่งขันสูงขึ้นตามไปด้วย
ซึ่งนอกจากการนำเสนองานภายใต้ข้อกำหนด(Term of Reference)ให้ได้มากที่สุด
ในราคาที่เหมาะสมที่สุดแล้ว ยังจะต้องเพิ่มความคิดสร้างสรรค์ใหม่ๆเข้าไปในงาน
และคุณภาพงานที่นำเสนอก็จะต้องมากขึ้น เพื่อความพึงพอใจสูงสุดของลูกค้า

3.2.3.3 การจัดหาผลิตภัณฑ์หรือบริการ

ลักษณะงานส่วนใหญ่ที่ลูกค้าต้องการ จะเป็นงานโฆษณา ประชาสัมพันธ์ การจัดคอนเสิร์ต
และการจัดกิจกรรมต่างๆ ซึ่งบริษัทฯสามารถดำเนินการได้เองทั้งหมด
เนื่องจากมีความพร้อมในทุกๆด้าน ได้แก่ ทีมงานคุณภาพ, ศิลปินนักร้องที่มีชื่อเสียง และสื่อครบวงจร
ทั้งโทรทัศน์ วิทยุ และสิ่งพิมพ์ เป็นต้น

3.2.3.4 ผลกระทบต่อสิ่งแวดล้อม

  - ไม่มี -

3.2.4 การบริหารศิลปิน

  3.2.4.1 ลักษณะผลิตภัณฑ์หรือบริการ

เนื่องจากอาร์เอสดำเนินธุรกิจบันเทิงแบบครบวงจรมาจนกระทั่งถึงปัจจุบัน พบว่ามีศิลปิน
นักแสดงในสังกัดมากมาย ซึ่งศิลปินและนักแสดงเหล่านี้ถือเป็นสินทรัพย์ของอาร์เอส
ที่สร้างมูลค่าและเป็นตัวแทนของบริษัทฯในการเข้าร่วมกิจกรรมกับองค์กรอื่นๆ
รวมทั้งการรับงานหลังจากออกอัลบั้มและโปรโมทผลงานเพลงจนเป็นที่นิยมแล้ว

ด้วยเหตุนี้ สายงานบริหารภาพลักษณ์และสินทรัพย์องค์กรจึงเข้ามามีบทบาทหน้าที่สำคัญ 2 ประการ
คือ

1)  บริหารภาพลักษณ์องค์กร ผู้บริหาร และศิลปิน

  เพื่อเพิ่มประสิทธิภาพในการบริหารจัดการภาพลักษณ์โดยรวมขององค์กร ผู้บริหาร
  และศิลปินในสังกัดต่อสาธารณชนและภายในองค์กรอาร์เอสเอง

2)  บริหารจัดการเพื่อให้เกิดมูลค่าเพิ่มแก่ตัวศิลปิน

  มุ่งเน้นในการสร้างงานเพื่อเสริมสร้างรายได้ให้กับศิลปินในสังกัด
  นอกเหนือจากการออกผลงานเพลงหรือผลงานแสดงตามปกติ
  โดยผลงานเหล่านี้จะต้องสอดคล้องและเกื้อหนุนให้ภาพลักษณ์ของศิลปินดีขึ้นหรือชัดเจนขึ้น
  ซึ่งงานที่กล่าวมาข้างต้นสามารถแบ่งออกเป็น 2 ประเภท ดังนี้

1)  งานโชว์บิซ ซึ่งสามารถแบ่งออกได้เป็น

    -   การจัดแสดงคอนเสิร์ตทั้งในประเทศและต่างประเทศ

    -   งานโชว์ตัว ไม่ว่าจะเป็นการร้องเพลง เดินแบบ สัมภาษณ์ เล่นกีฬา ฯลฯ

    -   งานจ้างแสดงเพื่อเก็บบัตรเข้าชมในลักษณะล้อมรั้ว

2)  งานไลเซ่นส์ ได้แก่ งานพรีเซนเตอร์ ไลเซ่นส์
    ซึ่งปัจจุบันมีศิลปินในสังกัดจำนวนมากเป็นพรีเซนเตอร์ ให้กับสินค้าชั้นนำหลายผลิตภัณฑ์
    อันเป็นการเสริมภาพลักษณ์ให้กับตัวศิลปิน
    ซึ่งสินค้าเหล่านั้นมีการทำกิจกรรมการตลาดอย่างต่อเนื่อง
    ส่งผลให้ภาพและข่าวความเคลื่อนไหวของศิลปินมีการเผยแพร่สู่สาธารณชนโดยตลอด

3.2.4.2 การตลาดและภาวะการแข่งขัน

3.2.4.2.1 การตลาด

ก. กลยุทธ์การตลาด 

มีการใช้ทั้ง Mass Customization Strategy และ Customization Strategy
เป็นกลยุทธ์หลักในการทำงาน (ขึ้นอยู่กับประเภทของการผลิตและการบริการ)
โดยมุ่งเน้นไปที่กลุ่มลูกค้าโดยตรง (Direct Customer) เป็นหลัก
แต่ก็ไม่ละเลยลูกค้าในกลุ่มตัวแทน (Advertising Agency) ทั้งนี้ทั้งนั้น
ในการนำเสนองานให้กับลูกค้า
จะมุ่งเน้นให้ลูกค้าได้มองเห็นว่างานที่บริษัทฯนำเสนอนั้นเป็นเครื่องมือทางการตลาด (Marketing
Tool)
ในการที่จะทำให้ลูกค้าแต่ละรายประสบความสำเร็จในวัตถุประสงค์ทางการตลาดที่ตั้งไว้ของลูกค้าทุกรายโดยอาศัยหลักการของ
Entertainment Marketing ในการเข้าถึงผู้บริโภค (Consumer)

ข. กลยุทธ์การประชาสัมพันธ์

มุ่งเน้นที่การทำการประชาสัมพันธ์ผ่านสื่อฯในวงกว้าง (Mass Communication) เป็นหลัก
ไม่ว่าจะเป็น โทรทัศน์, หนังสือพิมพ์, วิทยุ หรือนิตยสาร เป็นต้น
โดยใช้รูปแบบของการจัดการแถลงข่าว, การให้สัมภาษณ์, การส่งข่าว, การจัดทำสกู๊ป ฯลฯ
เนื่องจากลักษณะของผลิตภัณฑ์และการให้บริการของธุรกิจนี้หวังผลต่อผู้บริโภคในระดับกว้าง
ซึ่งเป็นข้อได้เปรียบของการใช้ Entertainment Marketing
เพราะสามารถแทรกซึมเข้าไปในจิตใจของผู้บริโภคในทุกระดับได้ง่ายดายกว่า

 3.2.4.2.2 ภาวะการแข่งขัน

ในงานประเภทโชว์บิซนั้น
การแข่งขันในปีที่ผ่านมานับว่ามีความเข้มข้นขึ้นมากเนื่องจากคู่แข่งขันมีการปรับตัวและรุกคืบอย่างเห็นได้ชัด
เพราะเริ่มมองเห็นโอกาสทางการตลาดที่เปิดกว้างมากขึ้น

สำหรับตลาดของงาน Licensing ของศิลปิน
หากมองเรื่องพรีเซนเตอร์ก็ต้องนับว่าเป็นตลาดที่มีคู่แข่งอยู่ค่อนข้างมาก เนื่องจากเป็นตลาดที่
Supply มีความหลากหลายอยู่พอสมควร แต่อย่างไรก็ดีหากมองที่กลุ่มพรีเซนเตอร์ที่มีความเป็น
Superstar โดยเฉพาะอย่างยิ่งสำหรับผลิตภัณฑ์หรือบริการที่มีกลุ่มเป้าหมายที่เป็นวัยรุ่นแล้ว
นับว่าเรามีคู่แข่งน้อยมาก

  แนวโน้มการตลาดในอนาคต

เนื่องจากการตลาดที่อาศัยความบันเทิง (Entertainment Marketing)
เป็นเครื่องมือทางการตลาดที่เข้าถึงผู้บริโภคได้ง่าย
จึงมีแนวโน้มที่เจ้าของผลิตภัณฑ์และบริการต่างๆจะหันมาให้ความสนใจในวิธีการนี้กันมากขึ้น
จึงเป็นสาเหตุหลักที่ทำให้การแข่งขันจะต้องสูงขึ้น
ซึ่งการแข่งขันที่จะเกิดขึ้นในอนาคตอันใกล้นี้จะไม่อยู่ในสภาพที่คุ้นเคยอีกต่อไป กล่าวคือ
ไม่ได้แข่งอยู่เพียงคู่แข่งโดยตรงเพียงอย่างเดียวแล้ว
แต่จะมีคู่แข่งหน้าใหม่ๆเข้ามาในตลาดนี้อีกมากมาย
ไม่ว่าจะเป็นในรูปแบบที่เป็นหน่วยงานหรือองค์กรฯที่มีผลงานอย่างต่อเนื่อง
หรือเป็นคู่แข่งที่เข้ามาในลักษณะขาจร ก็จะมีให้เห็นอย่างมากมายในอนาคตอันใกล้นี้

  3.2.4.3 ผลกระทบต่อสิ่งแวดล้อม

  - ไม่มี -

3.  ธุรกิจภาพยนตร์

3.3.1 ลักษณะผลิตภัณฑ์หรือบริการ

  การประกอบธุรกิจภาพยนตร์มีลักษณะเด่นของธุรกิจ พอสรุปได้ 5 ประการดังนี้

1.  ต้นทุนการสร้างและค่าใช้จ่ายในการโปรโมทภาพยนตร์แต่ละเรื่องไม่เท่ากัน
    จะแปรผันตามประเภทและขนาดของภาพยนตร์ โดยเฉลี่ยอยู่ที่ระดับเรื่องละ 15-20 ล้านบาท
    สำหรับต้นทุนผลิต และอีกประมาณ 15-20 ล้านบาทโดยเฉลี่ยสำหรับค่าใช้จ่ายในการโปรโมท

2.  ต้นทุนผลิตส่วนใหญ่ประมาณร้อยละ 60-70 เป็นค่าใช้จ่ายในการถ่ายทำซึ่งใช้เวลาประมาณ
    3-4 เดือน และขั้นตอนในห้องแล็ปใช้เวลาประมาณ 2 เดือน

3.  การขายงานภาพยนตร์ จะเริ่มจากการขาย Pre-Sale คือ
    การขายสิทธิ์ให้แก่สายหนังต่างจังหวัด, VCD, DVD,
    การขายสิทธิ์ในการแพร่ภาพทางเคเบิลทีวี, สถานีโทรทัศน์ฟรีทีวี
    และการขายสิทธิ์ให้ต่างประเทศ

4.  รายได้จากการเข้าฉายในโรงภาพยนตร์ในระบบส่วนแบ่ง (Sharing)
    จากค่าบัตรเข้าชมภาพยนตร์ในเขตกทม. และปริมณฑลปัจจุบันอัตราส่วนแบ่งอยู่ที่ร้อยละ 50

5.  รายได้จากการนำภาพยนตร์ที่ออกจากโรงภาพยนตร์ไปบรรจุลงแผ่น VCD และ DVD
    ซึ่งถ้าหากภาพยนตร์เรื่องนั้นๆ ได้รับความนิยมมากตอนที่ฉายในโรงภาพยนตร์ ยอดขาย VCD
    และDVD ก็จะสูงตามไปด้วย

ที่ผ่านมากลุ่มอาร์เอสมีเป้าหมายในการเป็นผู้นำในธุรกิจภาพยนตร์
โดยมีแผนที่จะผลิตภาพยนตร์อย่างต่อเนื่อง ด้วยความพร้อมในทุกด้านทั้งเงินทุน นักแสดง
และทีมงานผลิตที่มีความชำนาญในการผลิตงานภาพยนตร์และประสบการณ์ในการประเมินตลาดภาพยนตร์
เป็นปัจจัยสำคัญที่ทำให้ผลงานภาพยนตร์ของกลุ่มฯ ได้รับความนิยมตลอดมา

3.3.2 การตลาดและภาวะการแข่งขัน

3.3.2.1 การตลาด

ก.กลยุทธ์การตลาด

1) กลยุทธ์การนำเสนอผลงานคุณภาพและตรงตามรสนิยมของตลาด

ในการผลิตงานภาพยนตร์ และงานละคร กลุ่มอาร์เอสให้ความสำคัญกับทุกขั้นตอนของการผลิต
เริ่มจากทีมงานทำการศึกษาประเมินเหตุการณ์สภาพตลาดและรสนิยมของตลาดผู้ชมในขณะนั้น
และเมื่อได้โครงเรื่องที่เหมาะสมจะเป็นขั้นตอนการเขียนบท
กำหนดตัวนักแสดงและกระบวนการถ่ายทำ
การตัดต่อและการบันทึกเสียงด้วยความพิถีพิถันทำให้ผลงานที่ออกมามีคุณภาพและตรงกับความนิยมของผู้ชม

2) กลยุทธ์ความต่อเนื่อง

ด้วยประสบการณ์ในธุรกิจอันยาวนานกว่า 25 ปี ทำให้กลุ่มอาร์เอสตระหนักดีว่า
ความต่อเนื่องเป็นกลยุทธ์ที่สำคัญที่จะทำให้เกิดความมั่นใจและความไว้วางใจจากบริษัทคู่ค้าอันได้แก่
เจ้าของสถานีโทรทัศน์ เจ้าของโรงภาพยนตร์ ผู้ประกอบการสายหนัง ผู้ประกอบการ Home
Entertainment และจากผู้ชม
นอกจากนี้การทำธุรกิจที่ต่อเนื่องทำให้กลุ่มอาร์เอสสามารถขยายการลงทุนในส่วนที่เกี่ยวเนื่องได้อย่างต่อเนื่อง
เช่น การเพิ่มจำนวนทีมงานผลิต การลงทุนในอุปกรณ์ถ่ายทำที่ทันสมัย และการทำการตลาดที่ต่อเนื่อง

3) กลยุทธ์การนำเทคโนโลยีทันสมัยมาใช้เพื่อพัฒนางาน

เช่น
การนำระบบถ่ายทำใหม่ล่าสุดในระบบดิจิตอลมาใช้ในการถ่ายทำภาพยนตร์เป็นครั้งแรกและเป็นรายแรกในประเทศไทย
ช่วยพัฒนาคุณภาพงานให้สูงขึ้นในขณะที่ประหยัดต้นทุนการถ่ายทำ
และลดต้นทุนค่าฟิล์มซึ่งเป็นวิธีการถ่ายทำแบบเดิม

ก.ลักษณะลูกค้าและกลุ่มลูกค้าเป้าหมาย

  1) กลุ่มลูกค้าภาพยนตร์

ลูกค้าหลัก ได้แก่ โรงภาพยนตร์ สายหนังต่างจังหวัด สถานีโทรทัศน์ประเภทฟรีทีวี เคเบิลทีวี
ผู้ประกอบการ Home Entertainment และผู้ซื้อสิทธิ์ในตลาดต่างประเทศ

ข.ช่องทางการจำหน่าย

1) ช่องทางการจำหน่ายภาพยนตร์มี 5 ช่องทางดังนี้

1.  สายหนังต่างจังหวัด

2.  ผู้ประกอบการโทรทัศน์ทั้งเคเบิลทีวี และฟรีทีวี

3.  ผู้ชมภาพยนตร์ในโรงภาพยนตร์ในเขตกรุงเทพและปริมณฑล

4.  ผู้ประกอบการธุรกิจ Home Entertainment ในรูปแบบของ Video, VCD และ DVD

5.  ผู้ซื้อสิทธิ์ในตลาดต่างประเทศ

 3.3.2.2 ภาวะการแข่งขัน

 ก.มูลค่าตลาดภาพยนตร์และแนวโน้มการเติบโต

ตลาดภาพยนตร์ในปี 2550 ที่ผ่านมามีมูลค่าประมาณ 3,609 ล้านบาท โดยเพิ่มขึ้นจากปี 2549
ประมาณ 301 ล้านบาท สำหรับภาพยนตร์ไทยมีมูลค่าประมาณ 1,654
ล้านบาทจากภาพยนตร์ที่ออกฉาย 46 เรื่อง เติบโตกว่าปีก่อน 542 ล้านบาท หรือร้อยละ 48
และมีจำนวนภาพยนตร์ที่เข้ามากกว่า 12 เรื่อง

ในส่วนของอาร์เอสมีภาพยนตร์ออกฉายทั้งสิ้น 5 เรื่องในปี2550 และมีอัตรารายได้เพิ่มขึ้นกว่าปีก่อน
ร้อยละ 30

ตารางมูลค่าตลาดภาพยนตร์

(ล้านบาท)

  ---------------------------------- ------------ ------------ -----------
                                     2548         2549         2550

  ภาพยนตร์ไทย                         1,100        1,112        1,654

  ภาพยนตร์ Hollywood                  1,880        1,772        1,857

  ภาพยนตร์ต่างประเทศอื่นๆ                120          257          98

  รวม                                3,100        3,308        3,609
  ---------------------------------- ------------ ------------ -----------

ที่มา : บริษัทฯ และบริษัทตัวแทนจำหน่ายภาพยนตร์

ข. ผู้ประกอบการภาพยนตร์

ผู้ประกอบการภาพยนตร์ไทยรายใหญ่ที่มีผลงานสร้างอย่างต่อเนื่องในปัจจุบันมีจำนวน 5
รายหลักได้แก่ กลุ่มอาร์เอส สหมงคลฟิล์ม ไฟว์สตาร์ พระนครฟิล์มและ จีทีเอช
โดยหากพิจารณาจากยอดรายได้เครือโรง บริษัทฯ คาดว่า
น่าจะมีส่วนแบ่งการตลาดอยู่ที่ประมาณอันดับสาม

ค. แนวโน้มภาวะการแข่งขัน

บริษัทฯ ประเมินภาวะการแข่งขันของธุรกิจภาพยนตร์ไทยในปี 2551 จะมีการแข่งขันที่เข้มข้นมากขึ้น
แต่จำนวนผู้แข่งขันลดน้อยลง เนื่องจากในปัจจุบันผู้ชมมีความพิถีพิถันในการเลือกชมภาพยนตร์มากขึ้น
โดยหากภาพยนตร์ไทยเข้าฉายพร้อมกัน 2 หรือ 3 เรื่อง
ผู้ชมภาพยนตร์มักจะเลือกชมเพียงเรื่องใดเรื่องหนึ่งเท่านั้น
นอกจากนี้หากมีภาพยนตร์รอฉายในสัปดาห์ถัดไปหลายเรื่อง
จะส่งผลให้รอบฉายลดลงอย่างรวดเร็วถ้าหากภาพยนตร์เรื่องนั้นๆไม่ทำรายได้

ด้วยเหตุนี้บริษัทฯจึงได้มีการปรับโมเดลของธุรกิจภาพยนตร์ขึ้นใหม่
เพื่อให้สอดคล้องกับสถานการณ์ตลาด โดยที่การผลิตภาพยนตร์ 1 เรื่อง
จะใช้งบประมาณในการสร้างไม่เกิน 20 ล้านบาท และจะต้องหารายได้จากการขาย Sponsor
หรือการสอดแทรกผลิตภัณฑ์เข้าไปในบทภาพยนตร์ นอกจากนี้
เชื่อว่าผู้ผลิตจะพยายามขยายช่องทางการจำหน่ายออกสู่ตลาดต่างประเทศมากขึ้นอันสืบเนื่องมาจากการประสบความสำเร็จของภาพยนตร์ไทยหลายๆ
เรื่องในตลาดต่างประเทศ ประกอบกับปัญหาจากตลาดภายในประเทศดังได้กล่าวแล้วข้างต้น

 3.3.3 การจัดหาผลิตภัณฑ์หรือบริการ

 3.3.3.1 การจัดให้ได้มาซึ่งผลิตภัณฑ์เพื่อจำหน่าย

ด้วยโครงสร้างธุรกิจภาพยนตร์ที่วางไว้ของกลุ่มอาร์เอสทำให้การประกอบธุรกิจภาพยนตร์ดำเนินไปอย่างมีศักยภาพ
กลุ่มอาร์เอสการสร้างภาพยนตร์ดำเนินการโดยทีมงานของบริษัทย่อยของกลุ่ม
และได้รับการสนับสนุนด้านเครื่องมือและอุปกรณ์ในการถ่ายทำจากบริษัท อาร์เอส สตูดิโอ จำกัด
ทำให้แผนงานการผลิตภาพยนตร์ของกลุ่มดำเนินไปอย่างราบรื่น

ในด้านการสรรหานักแสดงนั้น บริษัทฯ มีนโยบายการสรรหาที่เป็นอิสระ
สามารถวางตัวนักแสดงจากนอกสังกัดอาร์เอสได้ ทั้งนี้ขึ้นอยู่กับความเหมาะสมของ Character
ของนักแสดงกับบทภาพยนตร์แต่ละเรื่อง
สำหรับการสรรหาผู้กำกับภาพยนตร์ที่ผ่านมานอกจากการร่วมงานกับผู้กำกับภาพยนตร์มืออาชีพที่มีชื่อเสียง
กลุ่มอาร์เอสได้ผลิตผู้กำกับใหม่จากบุคลากรภายในที่มีแนวคิดสร้างสรรค์เพื่อเสนองานภาพยนตร์ที่มีรูปแบบใหม่ๆ
ไม่ซ้ำแนวตลาดเดิม ทำให้งานภาพยนตร์ของกลุ่มอาร์เอสเป็นที่น่าติดตามของผู้ชมภาพยนตร์ตลอดมา
และเนื่องด้วยการดำเนินแผนงานผลิตภาพยนตร์ที่ต่อเนื่องทำให้บุคลากรด้านต่างๆ อันได้แก่
ผู้เขียนบทภาพยนตร์ ผู้กำกับภาพยนตร์ นักแสดง
และทีมงานผลิตให้ความสำคัญติดตามและสนใจเข้าร่วมงานกับกลุ่มฯ อย่างต่อเนื่อง

การผลิตแต่ละเรื่องนั้น จะใช้เวลาในการลงทุนสร้างรวมประมาณ 8-10 เดือน
ประกอบด้วยช่วงแรกประมาณ 3-4 เดือน เป็นขั้นตอนของการเตรียมงานเริ่มตั้งแต่การคัดเลือก
พัฒนาบท และเขียนบทภาพยนตร์ เมื่อบทเรียบร้อย ขั้นตอนต่อไปเป็นการคัดเลือกนักแสดง
เตรียมคิวถ่ายทำ และวางแผนด้านสถานที่และอุปกรณ์การถ่ายทำทั้งหมด
เมื่อทุกอย่างพร้อมจะเริ่มเปิดกล้องทันทีและใช้ระยะเวลาโดยประมาณ 3-4
เดือนจนงานถ่ายทำแล้วเสร็จ จากนั้นเป็นขั้นตอนในห้องตัดต่อ ซึ่งใช้เวลาโดยประมาณ 2 เดือน
ก่อนจะกำหนดวันเข้าฉายในโรงภาพยนตร์ บริษัทฯ
จะวางแผนการตลาดสินค้าโดยการทำโฆษณาประชาสัมพันธ์ล่วงหน้าประมาณ 2
เดือนเพื่อให้ลูกค้าผู้ชมรับทราบข่าวสาร

 3.3.4 ผลกระทบต่อสิ่งแวดล้อม

-ไม่มี-

3.4 ธุรกิจสื่อ

การขยายเข้าสู่ธุรกิจสื่อเป็นความเกี่ยวเนื่องจากธุรกิจเพลง
และเป็นการใช้ประโยชน์จากจุดแข็งของทรัพยากรด้านต่างๆ ของกลุ่มอาร์เอส ได้แก่
การมีศิลปินนักร้อง นักแสดงในสังกัด
การมีบุคลากรทีมงานผลิตที่มีความชำนาญในด้านการผลิตและสร้างสรรค์ผลงานคุณภาพ
และความพร้อมของเงินทุน อันประกอบไปด้วยสื่อโทรทัศน์ สื่อวิทยุ สื่อสิ่งพิมพ์
และสื่อในห้างโมเดิร์นเทรด

3.4.1 ธุรกิจสื่อโทรทัศน์

3.4.1.1 ลักษณะผลิตภัณฑ์หรือบริการ

ลักษณะของบริการจะเป็นการขายเวลาโฆษณาในรายการของกลุ่มอาร์เอสที่ออกอากาศทางสถานีโทรทัศน์ช่องต่างๆ
ได้แก่ ช่อง 5, 7, 9 และ TITV โดยประเภทรายการแบ่งออกเป็น

  รายการประเภทสาระบันเทิง 4 รายการ

  รายการประเภทรายการเพลงสตริง 8 รายการ

  รายการประเภทรายการเพลงลูกทุ่ง 4 รายการ

  รวมทั้งสิ้น 16 รายการ

โดยมีรายละเอียดของแต่ละรายการ (ข้อมูล ณ วันที่ 31 ธันวาคม 2550)
ดังแสดงในตารางข้างล่างนี้

  ------------------------- ------------ ----------- ----------- -----------
  รายการประเภทสาระบันเทิง     วัน           เวลา                    สถานี

  CITY LADY                 เสาร์         10:30       10:55       5

  ฟ้าเมืองไทย                 อาทิตย์        22:10       23:05       5

  กว่าจะเป็นดาว               อาทิตย์        16:00       17:00       9

  มหัศจรรย์วันหยุด              วันหยุด        14:00       15:00       9
  ------------------------- ------------ ----------- ----------- -----------

  --------------------------------------------------------------------------
  รายการเพลงสตริง         วัน              เวลา                    สถานี
  ---------------------- --------------- ----------- ----------- -----------
  TV RELAX               พุธ              13:25       13:50       5

  ญ.หญิง โสภา             ศุกร์             10:35       11:00       5

  POP UP LIVE            เสาร์ - อาทิตย์    0:15        1:30        5

  ภาษาปาร์ตี้               จันทร์            0:25        1:25        7

  2 NITE LIVE            พุธ – พฤหัสบดี     0:25        1:25        7

  เมนูวันหยุด               วันหยุด           12:00       13:00       7

  หัวใจสะพายเป้            ศุกร์             0:30        1:30        9

  ASIAN LOOK             เสาร์            15:00       16:00       TITV
  --------------------------------------------------------------------------

  ---------------------- --------------- ----------- ----------- -----------
  รายการเพลงลูกทุ่ง         วัน              เวลา                    สถานี

  สาวคูณสอง               จันทร์ - พุธ       1:25        2:55        7

                         อาทิตย์           0:55        1:25        7

  สยาม พาซ่า              จันทร์            1:00        2:00        9

  เมืองไทยใช่เลย           อาทิตย์           0:30        1:30        9

  ยุทธภูมิลูกคอทองคำ         จันทร์ - พฤหัสบดี   14:05       14:30       TITV
  ---------------------- --------------- ----------- ----------- -----------

นอกจากจะผลิตรายการโทรทัศน์ เพื่อขายเวลาโฆษณาในรายการแล้ว
บริษัทฯยังได้รับความไว้วางใจจากสถานีโทรทัศน์ และบริษัทผู้ว่าจ้างอื่นๆ
ให้ทำการผลิตผลงานละครส่งสถานีเพื่อออกอากาศในช่วงเวลา Prime time ได้แก่ ละครก่อนข่าว
และละครหลังข่าวภาคค่ำผ่านสถานีโทรทัศน์ต่างๆ
โดยมีรายได้เป็นค่าจ้างผลิตละครในลักษณะเหมาจ่ายต่อเรื่อง จำนวนละครที่รับจ้างผลิตให้สถานี
และออกอากาศในปี 2550 ที่ผ่านมารวมทั้งสิ้น 3 เรื่อง ได้แก่

  ------ -------------- -------------------------------------------------
  สถานี   ชื่อเรื่อง         นักแสดงนำ

  ช่อง 3  ปี่แก้วนางหงส์     วรเวช ดานุวงศ์, อิศริยา สายสนั่น, ดนัย จารุจินดา, ชิดจันทร์
                        รุจิพรรณ

  ช่อง 7  ภูติรักนะโม       กวี ตันจรารักษ์, วรเวช ดานุวงศ์, สโรชา ตันจรารักษ์, ปุณยาพร
                        พูลพิพัฒน์

  ช่อง 7  คู่ปั่น คู่ป่วน       กวี ตันจรารักษ์, เอมี่ กลิ่นประทุม, โปงลางสะออน, พรทิพย์
                        วงศ์กิจจานนท์
  ------ -------------- -------------------------------------------------

 3.4.1.2 การตลาดและภาวะการแข่งขัน

 3.4.1.2.1 การตลาด

ก. กลยุทธ์การตลาด 

1) กลยุทธ์การกำหนด Positioning ของรายการ

การวางแผนและออกแบบรูปแบบรายการตลอดจนการเลือกพิธีกร ตัวละคร หรือบทละคร
ทีมงานธุรกิจสื่อโทรทัศน์จะทำการศึกษาและกำหนดกลุ่มผู้ชมเป้าหมายไว้อย่างชัดเจน
และจะพิจารณากระแสความนิยมพฤติกรรมของผู้ชมรวมถึงผังรายการในเวลาใกล้เคียงและผังรายการของสถานีอื่นที่ออกอากาศในเวลาเดียวกัน
เป็นส่วนประกอบในการออกแบบและผลิตรายการคุณภาพ
สอดคล้องกับกลุ่มเป้าหมายในเวลาออกอากาศ

2) กลยุทธ์การมุ่งเน้นศักยภาพในการผลิตรายการที่มีความเชี่ยวชาญเป็นพิเศษ

นอกจากกำหนดกลุ่มผู้ชมเป้าหมายที่ชัดเจน การออกแบบและผลิตรายการให้มีคุณภาพนั้น ทีมงานฯ
ยังพิจารณาจากปัจจัยภายใน
กลุ่มบริษัทอาร์เอสนั้นมีทรัพยากรที่มีความเข้มแข็งในเชิงการแข่งขันในหลายสาขา อาทิ นักร้อง
นักแสดง พิธีกร นักจัดรายการวิทยุ บทประพันธ์ บทเพลง บทคอลัมนิสต์ ฯลฯ ดังนั้น
การผลิตรายการจึงเลือกใช้ทรัพยากรภายในก่อนเป็นสำคัญ
ซึ่งเป็นการสนธิประโยชน์และศักยภาพแบบครบวงจร
โดยบริษัทฯมีทีมงานที่มีประสบการณ์ในวงการมายาวนานและมีความชำนาญที่หลากหลาย
ทำให้การผลิตรายการและละครของบริษัทฯ ออกมาอย่างมีคุณภาพและมีผลตอบรับที่ดี

3) กลยุทธ์การกำหนดรูปแบบการขายเวลาโฆษณา

การขายเวลาโฆษณาในรายการประเภทวาไรตี้ ที่ดำเนินงานโดยฝ่ายขายในกลุ่มธุรกิจสื่อนั้น
จะใช้ลักษณะการขายแบบ Loose Spot และ Package ของการลงโฆษณาในรายการ
และมีกลยุทธ์เสริมด้วยการขายโฆษณาประเภท Tie-in สินค้าร่วมในรายการ
ส่วนการขายเวลาโฆษณาในรายการเพลงจะเป็นลักษณะการขายแบบ Package ซึ่งบริษัทฯ
จะจัดโฆษณาสินค้าลงในหลายรายการ

4) กลยุทธ์การสร้างความสัมพันธ์ที่ดีกับพันธมิตรธุรกิจ

พันธมิตรธุรกิจหลักของธุรกิจสื่อโทรทัศน์ได้แก่ สถานีโทรทัศน์ และกลุ่มลูกค้าโฆษณา บริษัทฯ
ให้ความสำคัญกับการสร้างและรักษาความสัมพันธ์ที่ดีกับพันธมิตรธุรกิจหลักทั้งสอง
เนื่องด้วยสถานีโทรทัศน์เป็นทั้งผู้ให้เช่าเวลาออกอากาศรายการและเป็นลูกค้าว่าจ้างผลิตละครให้แก่สถานีฯ
ความสัมพันธ์ที่ดีประกอบกับความชำนาญในการผลิตงานที่มีคุณภาพมีผลทำให้โอกาสการทางการค้าของบริษัทฯ
มีเพิ่มมากขึ้น สำหรับลูกค้าโฆษณามีส่วนสำคัญในการสนับสนุนการค้าของบริษัทฯ
ความร่วมมือของลูกค้าโฆษณามีส่วนอย่างมากต่อการเติบโตของกิจการ

5) กลยุทธ์การนำเสนอผลงานคุณภาพและตรงตามรสนิยมของตลาด

ในส่วนของการผลิตงานละคร กลุ่มอาร์เอสให้ความสำคัญกับทุกขั้นตอนของการผลิต
เริ่มจากทีมงานทำการศึกษาประเมินเหตุการณ์สภาพตลาดและรสนิยมของตลาดผู้ชมในขณะนั้น
และเมื่อได้โครงเรื่องที่เหมาะสมจะเป็นขั้นตอนการเขียนบท
กำหนดตัวนักแสดงและกระบวนการถ่ายทำ
การตัดต่อและการบันทึกเสียงด้วยความพิถีพิถันทำให้ผลงานที่ออกมามีคุณภาพและตรงกับความนิยมของผู้ชม

ข. ลักษณะลูกค้าและช่องทางการจำหน่าย

1) กลุ่มลูกค้าโฆษณา

-   บริษัทโฆษณา (Agency)

-   บริษัทเจ้าของสินค้า (Direct Customer)

การขายเวลาโฆษณาของกลุ่มอาร์เอสผ่าน Agency และDirect Customer ในสัดส่วนร้อยละ 75
และ 25 ของยอดขายโฆษณาสื่อโทรทัศน์รวม

2) กลุ่มผู้ชมเป้าหมาย

กลุ่มผู้ชมเป้าหมายจะแยกออกตามประเภทรายการและช่วงเวลาออกอากาศ
จึงทำให้มีกลุ่มผู้ชมแตกต่างกันไปในแต่ละรายการ

  3) กลุ่มลูกค้าว่าจ้างผลิตละคร

ปัจจุบันได้แก่ สถานีโทรทัศน์ไทยทีวีสี ช่อง 3 สถานีโทรทัศน์กองทัพบกช่อง 5
สถานีโทรทัศน์สีกองทัพบกช่อง 7 และสถานีโทรทัศน์ช่อง 9

 3.4.1.2.2 ภาวะการแข่งขัน

ก. ผู้ประกอบการ

ผู้ประกอบการในธุรกิจสื่อโทรทัศน์เริ่มเร่งหาจุดแตกต่าง และเน้นความสามารถของตนในการผลิต
โดยส่วนใหญ่จะมีดาราในสังกัดของตนเอง ต่างกันที่จำนวนมากหรือน้อย
และระดับความนิยมของดาราแสดงนำแต่ละคน ค่ายผู้ผลิตรายการ ละคร
ที่มีผลงานออกอากาศสม่ำเสมอได้แก่ กลุ่มอาร์เอส, ค่ายจี เอ็ม เอ็ม, ค่ายโพลีพลัส, ค่ายบีอีซี
เทโร, ค่ายกันตนา, ค่าย เจ เอส แอล, ค่ายเวิร์ก พ้อยท์ และค่ายบอร์น เป็นต้น
นอกจากนี้ยังมีค่ายเล็กเกิดใหม่ที่เร่งพัฒนาเฉพาะประเภทรายการเป็นสำคัญ อาทิ บางกอกการละคร
และ ไร่ส้ม ผู้ผลิตรายการประเภทวิเคราะห์ข่าว
ซึ่งเป็นผู้ผลิตรายการที่สามารถแยกกลุ่มผู้ชมเป้าหมายที่ชัดเจน
ออกจากกลุ่มคนดูส่วนใหญ่ของรายการสำคัญอื่นๆ ที่ออกอากาศในเวลาเดียวกัน
ทำให้ลูกค้าโฆษณาต้องพิจารณามากยิ่งขึ้นว่าจะเลือกหรือจัดสรรงบโฆษณาลงในรายการตามกลุ่มผู้ชมเป้าหมายใดบ้าง

ข. แนวโน้มภาวะการแข่งขัน

เนื่องด้วยการพิจารณาจัดสรรงบโฆษณาลงรายการโทรทัศน์
ลูกค้าโฆษณาส่วนหนึ่งยังคงดูที่ความนิยมหรือเรทติ้งของรายการเป็นประเด็นสำคัญ
รายการโทรทัศน์ใดที่มีเรทติ้งสูงแสดงว่ามีผู้นิยมชมรายการจำนวนมาก
แต่ยังมีลูกค้าโฆษณาบางส่วนที่สนใจกระแสการเจาะกลุ่มผู้ชมที่ชัดเจนจากการทำรายการเฉพาะประเภท
ทำให้ผู้ลงโฆษณาเริ่มตัดสินใจจากกลุ่มผู้ชมเป้าหมายของรายการ
ว่าตรงกับกลุ่มลูกค้าเป้าหมายของสินค้าที่จะโฆษณาด้วย จากข้อพิจารณา 2 ประเด็นหลักดังกล่าว
ทำให้รูปแบบการแข่งขันมีทั้งในลักษณะการพัฒนารายการให้ออกมามีคุณภาพและตรงกับรสนิยมของผู้ชม
เพื่อผลักดันให้รายการมีเรทติ้งในอันดับที่ดี และการทำรายการให้ตอบสนองความต้องการของสินค้า
โดยเลือกที่จะสื่อสารกับกลุ่มลูกค้าเป้าหมายของสินค้าที่จะโฆษณาด้วยเป็นสำคัญ

 3.4.1.3 การจัดหาผลิตภัณฑ์หรือบริการ

ในการผลิตรายการและละครโทรทัศน์
ของกลุ่มอาร์เอสโดยส่วนใหญ่เป็นการบริหารทรัพยากรที่มีอยู่ในบริษัทฯ และบริษัทย่อย
ทั้งในด้านของบุคลากรได้แก่ ดารา นักแสดง ผู้ดำเนินรายการ (พิธีกร) ในสังกัดของบริษัทฯ
และในด้านของเครื่องมือและอุปกรณ์ ได้แก่ สตูดิโอ (โรงถ่ายทำ) กล้อง อุปกรณ์ในการถ่ายทำ
ห้องตัดต่อภาพและเสียง เป็นการเช่าจาก บริษัท อาร์เอส สตูดิโอ จำกัด
ซึ่งเป็นบริษัทย่อยหนึ่งในกลุ่มอาร์เอส ทั้งนี้มีบางกรณีที่อาจจะมีการใช้บุคลากรภายนอก เช่น ดารา
นักแสดง ที่ไม่อยู่ในสังกัด ทั้งนี้เพื่อความเหมาะสมของเนื้อหา ในส่วนของเวลาออกอากาศนั้น
บริษัทฯ มีทีมงานสร้างสรรค์ที่จะคิดหารูปแบบรายการใหม่ๆ ที่น่าสนใจเพื่อไปนำเสนอให้กับสถานี
เพื่อการตัดสินใจอย่างสม่ำเสมอ

 3.4.1.4 ผลกระทบต่อสิ่งแวดล้อม 

- ไม่มี –

2.  ธุรกิจสื่อวิทยุ

 3.4.2.1 ลักษณะผลิตภัณฑ์หรือบริการ

ในปี 2550 บริษัท สกาย-ไฮ เน็ตเวิร์ค จำกัด ดำเนินการผลิตรายการวิทยุเพื่อธุรกิจสื่อวิทยุ ทั้งสิ้น
3 รายการ โดยออกอากาศผ่านคลื่นความถี่ระบบ F.M. จำนวน 3 คลื่น ได้แก่ คลื่น F.M. 94.5
MHz. คลื่น F.M. 93.0 MHz และคลื่น F.M. 106.0 MHz (คลื่น F.M.106.0 MHz
สัมปทานหมดลงเมื่อ 30 พฤศจิกายน 2550) โดยทั้ง 3
คลื่นเน้นการหารายได้จากการขายเวลาโฆษณา และการผลิต Event
โดยมีกลุ่มเป้าหมายแตกต่างกันตามรูปแบบรายการที่ชัดเจน ดังนี้

+-------------+------------------+-----------------+------------------+
| สถานีวิทยุ     | F.M. 94.5 MHz.   | F.M. 93.0 MHz.  | F.M. 106.0 MHz.  |
|             |                  |                 |                  |
|             | MAX 94.5 Digital | COOL93          | 106 Life Plus    |
|             | Radio            | Fahrenheit      |                  |
|             |                  |                 | []               |
|             | []               | []              |                  |
+-------------+------------------+-----------------+------------------+
| ผู้ให้ส        | สถานีว            | สถานีวิท          | สถานีว            |
| ัมปทานคลื่นวิทยุ | ิทยุเสียงจากทหารเรือ | ยุเสียงจากทหารเรือ | ิทยุเสียงจากทหารเรือ |
+-------------+------------------+-----------------+------------------+
| วันและเ      | 24 ชั่วโมง         | 24 ชั่วโมง        | 24 ชั่วโมง         |
| วลาออกอากาศ |                  |                 |                  |
+-------------+------------------+-----------------+------------------+
| ส           | กรุงเทพฯ          | กรุงเทพฯ และ     | กรุงเทพฯ          |
| ัญญาณส่งคลื่นวิท | และปริมณฑล        |                 | และปริมณฑล        |
| ยุครอบคลุมพื้นที่ |                  | ปริมณฑล          |                  |
+-------------+------------------+-----------------+------------------+
| คอ          | DIGITAL RADIO    | 50 MINUTES      | LIFESTYLE AND    |
| นเซ็ปท์รายการ |                  |                 | INFO HUB         |
|             |                  | MUSIC LONG PLAY |                  |
+-------------+------------------+-----------------+------------------+
| กล          | นักเรียน นักศึกษา    | นักศึกษา คนทำงาน  | คนทำงาน          |
| ุ่มผู้ฟังเป้าหมาย |                  |                 |                  |
|             | อายุ 12-24 ปี      | อายุ 20-34 ปี     | อายุ 25-44 ปี      |
+-------------+------------------+-----------------+------------------+

ทั้ง 3 คลื่นดำเนินตามนโยบายของบริษัทฯในการประกอบกิจการวิทยุเชิงพาณิชย์เต็มรูปแบบ
โดยยังคงเน้นรักษาความนิยมเดิมในแต่ละสถานีไว้และขยายฐานผู้ฟังให้กว้างขึ้นจนทำให้ในปัจจุบันแต่ละรายการ
ยังคงรักษาฐานผู้ฟังที่ชัดเจน และความนิยมในการรับฟังไว้ได้
จนสามารถครองความนิยมในอันดับสูงของแต่ละกลุ่มเป้าหมายจากการสำรวจ ของ Nielsen
Media Research ส่งผลให้ลูกค้าบริษัทโฆษณา และบริษัทเจ้าของสินค้า
ยังคงความมั่นใจในการใช้สื่อโฆษณาของบริษัทต่อไป

รูปแบบของรายการวิทยุ

สถานีวิทยุ FM 94.5 MHz (MAX 94.5 Digital Radio สนุก...ล้ำ)
สถานีวิทยุจเรทหารสื่อสาร

เนื่องจากบริษัทหมดอายุสัมปทานกับสถานีวิทยุเสียงจากทหารเรือ F.M. 88.5 MHz ในเดือน
กันยายน 2550 ทำให้บริษัทนำรายการ MAX 88.5 มาออกอากาศที่สถานีวิทยุจเรทหารสื่อสาร
F.M. 94.5 MHz ตั้งแต่วันที่ 1 ตุลาคม พ.ศ.2550 และเปลี่ยนชื่อรายการใหม่ เป็น “MAX 94.5
Digital Radio สนุก...ล้ำ” ซึ่งบริษัทได้รับความร่วมมือในการร่วมผลิตรายการ จากบริษัท Ten
Music Television ซึ่งเป็นผู้รับสัมปทานคลื่นจนถึง ธันวาคม 2551

MAX 94.5 Digital Radio เป็นรายการวิทยุในรูปแบบ Contemporary Hits Radio (CHR)
สำหรับกลุ่มนักเรียน นักศึกษาและคนเริ่มต้นทำงาน ที่มีอายุระหว่าง 12 – 24 ปี โดยมี Concept
ว่า “ดิจิตอล เรดิโอ (Digital Radio) สนุก..ล้ำ” ซึ่งเป็นรูปแบบรายการวิทยุแบบใหม่
ที่ได้ผนวก Lifestyle ของกลุ่มเป้าหมายไว้อย่างชัดเจน โดยมี Marketing Theme คือ
ความตื่นเต้น (Excitement) ความบันเทิง (Entertainment) ความท้าทาย (Challenge)
และ เรื่องราวของดิจิตอลต่างๆ (Digital Lifestyle) ดังนั้นเพลงที่เปิดหรือกิจกรรมต่างๆ
ที่ทางคลื่นจัดขึ้น จะสะท้อนถึงความเป็นคนรุ่นใหม่ ทันสมัย ไม่ตกเทรนด์ และสื่อสารผ่าน PJ
(Program Jockey)ที่มีความเป็นกันเองและมีคาแรกเตอร์เด่นชัด

+------------+---------------------+------------+---------------------+
| F.M. 94.5  |                     |            |                     |
| MHz.       |                     |            |                     |
| “MAX94.5”  |                     |            |                     |
+============+=====================+============+=====================+
| จันทร์-ศุกร์   | PJ                  | เสาร์-อาทิตย์ | PJ                  |
+------------+---------------------+------------+---------------------+
| 08.00 –    | หนุ่ม นวิน ชื่นจำนง      | 08.30 –    | ต๊ะ รชต เอี่ยมวรกุล     |
| 10.00      |                     | 12.30      |                     |
|            | เสริฐ ประเสริฐ        |            |                     |
|            | ตันติขะวีระ            |            |                     |
+------------+---------------------+------------+---------------------+
| 10.00 –    | เอ็ม ธเนศ            |            |                     |
| 12.30      | เหลืองวรชาติกุล        |            |                     |
|            |                     |            |                     |
|            | หญิง สุกัญญา ไรวินทร์    |            |                     |
+------------+---------------------+------------+---------------------+
| 13.00 –    | ต้น ธนาวุฒิ จันจิระ      | 13.00 –    | บี ปพนพัชร์ มีเที่ยง      |
| 16.00      |                     | 16.00      |                     |
+------------+---------------------+------------+---------------------+
| 16.00 –    | โบ สหรัถ โตกะหุต      | 16.00 –    | (Sat) ต้น ธนาวุฒิ      |
| 18.00      |                     | 18.00      | จันจิระ               |
|            |                     |            |                     |
|            |                     |            | (Sun) หนุ่ม นวิน       |
|            |                     |            | ชื่นจำนง              |
+------------+---------------------+------------+---------------------+
| 18.00 –    | บิ๊ก ทองภูมิ สิริพิพัฒน์     | 18.00 –    | จันจิ จันจิรา จันทร์พิทักชัย |
| 20.00      |                     | 20.00      |                     |
+------------+---------------------+------------+---------------------+
| 20.00 –    | แนน กัญดา ศรีธรรมูปถัมภ์ | 20.00 –    | เสริฐ ประเสริฐ        |
| 23.00      |                     | 23.00      | ตันติขะวีระ            |
|            | จั๊ด ธีมะ กาญจนไพริน    |            |                     |
|            |                     |            | โอ๋ จิรภา สีตาบุตร      |
+------------+---------------------+------------+---------------------+
| 23.00 –    | เซ็น ฌานวิทย์ ไชยศิริวงศ์ | 23.00 –    | แคท แคทรียา นิภามณี    |
| 02.00      |                     | 02.00      |                     |
+------------+---------------------+------------+---------------------+
| 02.00 –    | Maximum of Non-Stop | 02.00 –    | Maximum of Non-Stop |
| 05.30      | Music               | 05.30      | Music               |
+------------+---------------------+------------+---------------------+

ในส่วนของการเปิดเพลง คลื่น MAX 94.5 Digital Radio ได้นำเสนอเพลงที่ผ่านการทำ
Music Research ในทุกๆสัปดาห์เพื่อเลือกเฉพาะเพลงที่กลุ่มเป้าหมายอยากฟังมากที่สุด
โดยมีสัดส่วน เพลงไทยประมาณ 70% และอีกประมาณ 30%เป็นเพลงสากล ทั้งจากอังกฤษ อเมริกา
ญี่ปุ่น และเกาหลี

สำหรับกิจกรรมต่างๆ ที่ทางคลื่นได้จัดขึ้น จะสอดคล้องกับ Marketing Theme
เพื่อให้ภาพของกิจกรรมและรายการวิทยุเป็นไปในทิศทางเดียวกัน
ในปี2550ที่ผ่านมามีหลายกิจกรรมที่ประสบความสำเร็จอย่างท่วมท้น เช่น

  - MAX Day วันสนุกแห่งมหาชนชาวสยาม

การจัดเวทีคอนเสิร์ตพร้อมกัน 3 เวที คือ ลาน Siam Discovery Plaza, ลาน Parc
Paragon และลาน Hard Rock Cafe’ โดยมีศิลปินที่มาร่วมงานมากกว่า 100 ชีวิต
และภายในงานยังมีเรื่องราวของโลกดิจิตอลต่างๆ อีกด้วย

-   MAX อาสา ค่ายอาสาพัฒนาความสุข

เป็นการพาอาสาสมัครไปบำเพ็ญประโยชน์ในท้องที่ต่างๆ เช่น ไปปลูกข้าวเหนียวให้น้องๆ
ผู้ยากไร้ที่จังหวัดขอนแก่น หรือ การปลูกป่าชายเลนที่จังหวัดตราด เป็นต้น

-   MAX Year Sale มหกรรมลดเพื่อโลก

อันประกอบไปด้วยมินิคอนเสิร์ตจากศิลปินมากมาย แฟชั่นโชว์ และบูธขายของมือสอง
จากเหล่าศิลปินดารา เพื่อช่วยลดสภาวะโลกร้อน โดยรายได้ส่วนหนึ่งมอบให้กับมูลนิธิโลกสีเขียว
ในพระอุปถัมภ์ ของสมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์

ด้วยเนื้อหาต่างๆในรายการ ไม่ว่าจะเป็นเพลงที่เปิด และกิจกรรมที่คลื่น MAX 94.5 Digital
Radio จัดขึ้น ได้ตอบโจทย์ในสิ่งที่กลุ่มเป้าหมายต้องการอย่างแท้จริง ทำให้คลื่น MAX 94.5
Digital Radio มีกลุ่มคนที่ติดตามฟังอย่างต่อเนื่องโดยมี Rating อยู่ในอันดับ Top 5
ของกลุ่มผู้ฟังเป้าหมายอายุ 12 – 24 ปี หรือ Contemporary Hits Radio (CHR)
โดยการสำรวจจาก Nielsen Media Research

สถานีวิทยุ : F.M. 93.0 MHz. (COOL93 Fahrenheit) สถานีวิทยุเสียงจากทหารเรือ

COOL93 Fahrenheit คลื่นที่นำเสนอเพลงไทยสากลในแนว EASY LISTENING
ที่ได้รับการยอมรับจากกลุ่มผู้ฟังสูงสุดและเป็นรายการวิทยุคลื่นแรกที่สร้างปรากฏการณ์การนำเสนอเพลงเพราะต่อเนื่องมากที่สุด
50 นาที “50 MINUTES MUSIC LONG PLAY“
โดยทุกๆบทเพลงเพราะได้ผ่านการคัดสรรจากผลสำรวจความนิยมของผู้ฟังอย่างแท้จริง
พร้อมด้วยทีมพีเจมืออาชีพที่ได้รับการยอมรับจากกลุ่มคนฟัง
และการจัดกิจกรรมที่ตอบสนองไลฟสไตล์และเปิดโลกทัศน์ของกลุ่มคนทำงานรุ่นใหม่อย่างต่อเนื่อง
ส่งผลให้ COOL93 Fahrenheit สามารถเติบโตเป็นคลื่นอันดับ 1 บนหน้าปัดวิทยุอย่างรวดเร็ว
และเป็นเอกฉันท์จากการสำรวจของ Nielsen Media Research

ด้วยกลยุทธ์การตลาดที่ไม่หยุดนิ่ง การเปิดตัว COOL Ambassador เป็นวิทยุรายการแรก ในปี
2550 และกิจกรรมทางการตลาดที่ร่วมกับแบรนด์แฟชั่น และCelebrity ชั้นนำที่มาร่วมเป็น
Presenter พร้อมด้วยรูปแบบรายการที่พัฒนาเพื่อให้ตรงใจกลุ่มเป้าหมายภายใต้ Brand Idea
“Pleasure, Romance and Friendship” ส่งผลให้ COOL 93 Fahrenheit
กลายเป็นคลื่นเพลงฟังที่ทันสมัยที่สุดในกลุ่มคู่แข่ง
จากการสำรวจพฤติกรรมผู้ฟังรายการวิทยุทั่วกรุงเทพฯ อีกด้วย

นอกจากรูปแบบรายการที่เป็นที่ยอมรับแล้ว
รูปแบบกิจกรรมในรายการยังเป็นกิจกรรมที่ตอกย้ำความเป็นคลื่นวิทยุ EASY LISTENNING
ที่ได้รับความนิยมสูงสุด
ควบคู่ไปกับการสร้างความสัมพันธ์อันดีระหว่างคนฟังและรายการด้วยกิจกรรมเชิง CRM (Customer
Relation Marketing) เช่น

1)  กิจกรรม Romantic Dream-Hunting Season 2

กิจกรรมที่เปิดโอกาสให้คู่รักได้ร่วมล่าฝันเพื่อเดินทางไปยัง 3 จุดหมายสุดโรแมนติก พร้อมกับ 3
คู่รัก Celeb สุดฮอต ได้แก่ ซี – ศิวัฒน์ และเอมี่ กลิ่นประทุม กับเส้นทาง Shangrila -Dragon
Paradise, เอมี่ แสตมป์ และจิมมี่ นรินทร์ กับเส้นทาง Dubai - Desert Paradise, จี๊ด
แสงทอง เกตุอู่ทอง และอนันดา เอเวอริ่งแฮม กับเส้นทาง Maldieves - Island Paradise

2)  กิจกรรม COOL CELEBRATION “New 7 Wonders”

กิจกรรมฉลองครบรอบ 7 ปี ของ COOL93 Fahrenheit ร่วมกับการประกาศผล 7
สิ่งมหัศจรรย์ของโลกยุคใหม่ ในวันที่ 07/07/07
โดยให้ผู้ฟังร่วมทายผลและลุ้นเป็นผู้โชคดีร่วมเดินทางไปสัมผัส 7
สิ่งมหัศจรรย์ของโลกยุคใหม่ก่อนใคร โดยมีดารานักแสดง ศรีริต้า เจนเซ่น
ร่วมเดินทางไปยังนครเพตรา ประเทศจอร์แดนด้วย

3)  กิจกรรม COOL OUTING SEASON 2

กิจกรรมกระชับมิตรของชาวออฟฟิศที่จัดต่อเนื่องมาเป็นปีที่ 2 ซึ่งจะพาผู้ฟังยกออฟฟิศ 50 ชีวิต
ร่วมเดินทางไปพักร้อน 2 วัน 1 คืน ณ รีสอร์ทหรูไม่ไกลจากกรุงเทพฯ พร้อมกิจกรรม team
building สร้างความสัมพันธ์อันดีระหว่างเพื่อนร่วมงาน และกิจกรรมบันเทิงภาคค่ำร่วมกับศิลปิน
ซึ่งจัดขึ้นทุกเดือน

4)  XCOOLSIVE MOMENT “Miracle of Voice-The Memories of JOE PAUSE”

คอนเสิร์ตเต็มรูปแบบ เพื่อรำลึกถึงงานเพลงของศิลปินเจ้าของฉายา “น้ำเสียงมหัศจรรย์“ โจ้
อัมรินทร์ เหลืองบริบูรณ์ โดยนักร้องคุณภาพ อาทิ นพ พรชำนิ, วิยะดา โกมารกุล ณ นคร, ป็อด
โมเดิร์นด็อก, รัดเกล้า อามระดิษ, น้อย พรู, โป้ โยคีเพลย์บอย และตรัย ภูมิรัตน์ ซึ่งจัดขึ้นที่
Royal Paragon Hall โดยนำรายได้ส่วนหนึ่งมอบให้ครอบครัวเหลืองบริบูรณ์

ด้วยเหตุนี้ COOL93 Fahrenheit จึงเป็นรายการวิทยุยอดนิยมจากการสำรวจความนิยมบนหน้าปัด
ของ Nielsen Media Research และได้รับความนิยมเป็นอันดับ 1 ยาวนานกว่า 3 ปี ตั้งแต่ปี
2547 จนกระทั่งปัจจุบันนี้ (ข้อมูลเดือนธันวาคม 2550) ในกลุ่มรายการวิทยุประเภท Easy
listening ของกลุ่มคนทำงาน (20 – 34 ปี)

สถานีวิทยุ : F.M. 106.0 MHz. (106 Life Plus) สถานีวิทยุเสียงจากทหารเรือ

เนื่องจากสัมปทานคลื่น F.M.106 MHz
ของสถานีวิทยุเสียงจากทหารเรือที่บริษัทได้รับมาหมดลงเมื่อเดือน พฤศจิกายน 2550
บริษัทจึงยุติการผลิตรายการ 106 Life Plus ลงเมื่อ 30 พฤศจิกายน 2550

3.4.2.2 การตลาดและภาวะการแข่งขัน

3.4.2.2.1 การตลาด

ก. กลยุทธ์การตลาดและการแข่งขัน

1) กลยุทธ์นโยบายความคุ้มค่า (Value for money)

ในปี 2550 บริษัทฯยังคงใช้กลยุทธ์ด้านความคุ้มค่า
เพื่อสร้างประโยชน์สูงสุดให้กับงบประมาณที่ลูกค้ามีอยู่เพื่อการโฆษณา
ในลักษณะของการขายแบบแพ็คเก็จ คือ การขายเวลา loose spot ร่วมกับการจัด Activity
In Program และ Event Marketing
ซึ่งมีผลต่อการส่งเสริมการขายอย่างเป็นรูปธรรมและคุ้มค่าต่อการลงทุน เช่น กิจกรรม Max Stage
Mobile ตลอดปี 2550 ที่บริษัทฯ
ได้รับความไว้วางใจจากลูกค้าและผู้สนับสนุนให้จัดกิจกรรมภายใต้งบประมาณที่คุ้มค่า
โดยการเซ็นสัญญาลงโฆษณายาวตลอดปี

2) กลยุทธ์การจัดกิจกรรมส่งเสริมการขาย

จากสภาวะการแข่งขันอย่างเข้มข้นของธุรกิจวิทยุ
ที่ต้องการสร้างความแตกต่างของรายการให้เกิดขึ้น
เพื่อเสริมสร้างมูลค่าเพิ่มทั้งต่อคลื่นวิทยุและต่อลูกค้าและสินค้าที่ร่วมกิจกรรมส่งเสริมการขายต่างๆ
ดังนั้นการขายเวลาโฆษณาอย่างเดียวไม่เพียงพอต่อความต้องการของลูกค้า
และต่อการสร้างแบรนด์ของบริษัทฯ และคลื่นวิทยุในเครือทั้ง 3 คลื่น ด้วยเหตุนี้ทางบริษัทฯ
จึงมีการปรับปรุงกลยุทธ์การดำเนินการให้ความสำคัญกับการจัดกิจกรรมส่งเสริมการขาย
โดยมีกลยุทธ์การเป็นพันธมิตรทางธุรกิจ (Synergy) กับพันธมิตรในด้านต่างๆ โดยการเข้าร่วมเป็น
Media Partner ให้กับกิจกรรมหรือคอนเสิร์ตที่มีกลุ่มลูกค้าเป้าหมายเดียวกัน

รวมถึงการเพิ่มมูลค่าของสินค้าโดยมีกิจกรรมส่งเสริมการขายที่ทำร่วมกันระหว่างรายการและผู้ฟัง
เช่น การเล่นเกมในรายการ “MAX 94.5 – Who Am I?” และ“COOL Platinum Rewards”
เป็นต้น

กิจกรรมส่งเสริมการขายทั้งหมดนี้
บริษัทฯจะเน้นกิจกรรมที่มีคุณภาพที่สามารถให้สาระและบันเทิงกับผู้ร่วมกิจกรรมและในขณะเดียวกันยังสามารถตอบสนองนโยบายการตลาดของลูกค้าได้อย่างมีประสิทธิภาพ
มีความชัดเจนและตรงกับกลุ่มเป้าหมาย ส่งผลให้บริษัทฯ
สามารถสร้างรายได้จากการจัดกิจกรรมส่งเสริมการขายให้กับลูกค้าได้อีกทางหนึ่ง

นอกจากนี้แล้วบริษัทฯ ยังใช้ศักยภาพของฝ่ายโฆษณาและประชาสัมพันธ์ของบริษัท อาร์เอส จำกัด
(มหาชน) เพื่อเผยแพร่กิจกรรมของรายการวิทยุในสังกัด
และกิจกรรมของลูกค้าให้เป็นที่ยอมรับและรู้จักอย่างแพร่หลาย
ทั้งในรูปแบบข่าวประชาสัมพันธ์และการโฆษณาในสื่ออื่นๆ เช่น รายการโทรทัศน์, นิตยสาร,
สื่อกลางแจ้ง, สื่อเคลื่อนที่ ฯลฯ อีกด้วย

3) กลยุทธ์การให้บริการวางแผนโฆษณา

บุคลากรของบริษัทฯ เป็นผู้ที่อยู่ในสายงานวิทยุมาเป็นเวลานาน
มีความรู้และความเข้าใจในธุรกิจสื่อวิทยุเป็นอย่างดี
สามารถให้คำปรึกษากับลูกค้าในการวางแผนการบริหารสื่อให้มีคุณภาพมากที่สุด
และการเลือกซื้อเวลาหรือแพ็คเกจโฆษณาที่เหมาะสมกับวัตถุประสงค์ของลูกค้าและกลุ่มผู้ฟังรายการ
ไม่ว่าจะเป็นผลิตภัณฑ์เครื่องดื่มที่มีส่วนผสมของแอลกอฮอล์ หรือผลิตภัณฑ์อื่นๆ
ที่ต้องการเข้าถึงกลุ่มเป้าหมายให้ใกล้ชิดยิ่งขึ้น บริษัทฯ
ก็มีการวางแผนโฆษณาโดยสร้างสรรค์กิจกรรมพิเศษเฉพาะกิจ
เพื่อตอบสนองความต้องการของลูกค้าและข้อจำกัดของสินค้าแต่ละประเภท ซึ่งบริษัทฯ
ได้ใช้นโยบายการเป็นคู่ค้าร่วมกับผลิตภัณฑ์ในการวางแผนโฆษณาเช่นนี้กับสินค้าทุกรายที่สนับสนุนรายการ
เพื่อสร้างแรงจูงใจและเกิดความคุ้มค่าสูงสุดในการเลือกใช้บริการสื่อของบริษัทฯ

ข. ลักษณะลูกค้าและกลุ่มลูกค้าเป้าหมาย

  1) กลุ่มลูกค้าเป้าหมาย

-   บริษัทโฆษณา (Agency)

-   บริษัทเจ้าของสินค้า (Direct Customer)

2) กลุ่มผู้ฟังเป้าหมาย

  94.5 MHz. MAX 94.5 DIGITAL RADIO : กลุ่มนักเรียนและนักศึกษาวัยรุ่นทั้งชาย

และหญิงอายุระหว่าง 12-24 ปี

  93.0 MHz. COOL93 FAHRENHEIT: กลุ่มนักศึกษาและคนทำงานทั้งชายและหญิง

  อายุระหว่าง 18-35 ปี

  106.0 MHz.106 LIFE PLUS : คนทำงานทั้งชายและหญิงอายุระหว่าง 25-44 ปี

ค. ช่องทางการจำหน่าย

การขายเวลาของธุรกิจสื่อวิทยุจะขายให้บริษัทโฆษณาคิดเป็นร้อยละ 60
และขายโดยตรงให้บริษัทเจ้าของสินค้าคิดเป็นร้อยละ 40 ของยอดขายทั้งหมด เทียบกับปี 2549
ที่ผ่านมา ที่บริษัทฯ มีสัดส่วนการขายโฆษณาให้กับบริษัทโฆษณา และ บริษัทเจ้าของสินค้า
คิดเป็นสัดส่วน 70 : 30 ตามลำดับ

 3.4.2.2.2 ภาวะการแข่งขัน

ก. มูลค่าตลาดโฆษณาของสื่อวิทยุและการเติบโต 

จากข้อมูลของบริษัท เอซี นีลเส็น (ประเทศไทย) จำกัด ประมาณการมูลค่าโฆษณาผ่านสื่อวิทยุในปี
2550 เท่ากับ 6,401 ล้านบาท ลดลงจากปี 2549 ซึ่งมีมูลค่าเท่ากับ 6,595 ล้านบาท
ในอัตราร้อยละ 2.96 และ มีสัดส่วนร้อยละ 6.96 ของมูลค่าตลาดโฆษณา ซึ่งมีมูลค่าเท่ากับ
92,011 ล้านบาท

ข. ผู้ประกอบการ

ผู้ประกอบการสถานีวิทยุที่ดำเนินรายการเพลงไทยสากลเป็นหลัก
และมีกลุ่มผู้ฟังเป้าหมายใกล้เคียงกันมีอยู่ 11 รายการดังแสดงในตารางด้านล่าง

+--------------------+-----------+-----------+-----------+-----------+
| สถานีวิทยุ            | วัยรุ่น      | นักศึกษา    | วัยทำงาน   | ผู้ใหญ่      |
|                    |           |           |           |           |
|                    | 10-18 ปี   | 15-25 ปี   | 18-35ปี    | 25-45 ปี   |
+--------------------+-----------+-----------+-----------+-----------+
| F.M. 89.0 Banana   |           |           | คู่แข่ง      |           |
| FM                 |           |           |           |           |
+--------------------+-----------+-----------+-----------+-----------+
| F.M. 91.5 Hot Wave | คู่แข่ง      | คู่แข่ง      |           |           |
+--------------------+-----------+-----------+-----------+-----------+
| F.M. 93.0 Cool     |           | สกาย-     | สกาย-     |           |
| Farenheit          |           | ไฮเน็ตเวิร์ค | ไฮเน็ตเวิร์ค |           |
+--------------------+-----------+-----------+-----------+-----------+
| F.M. 94.0 E F.M.   |           | คู่แข่ง      | คู่แข่ง      |           |
+--------------------+-----------+-----------+-----------+-----------+
| F.M. 94.5 MAX      | สกาย-     | สกาย-     |           |           |
|                    | ไฮเน็ตเวิร์ค | ไฮเน็ตเวิร์ค |           |           |
+--------------------+-----------+-----------+-----------+-----------+
| F.M. 95.5 Virgin   | คู่แข่ง      | คู่แข่ง      | คู่แข่ง      |           |
| Hits               |           |           |           |           |
+--------------------+-----------+-----------+-----------+-----------+
| F.M. 97.5 Seed     | คู่แข่ง      | คู่แข่ง      | คู่แข่ง      |           |
| F.M.               |           |           |           |           |
+--------------------+-----------+-----------+-----------+-----------+
| F.M. 103.0 Virgin  |           |           | คู่แข่ง      |           |
| Soft               |           |           |           |           |
+--------------------+-----------+-----------+-----------+-----------+
| F.M. 103.5 FM ONE  |           |           | คู่แข่ง      | คู่แข่ง      |
+--------------------+-----------+-----------+-----------+-----------+
| F.M. 104.5 Fat     |           | คู่แข่ง      |           |           |
| Radio              |           |           |           |           |
+--------------------+-----------+-----------+-----------+-----------+
| F.M. 106.5 Green   |           |           | คู่แข่ง      | คู่แข่ง      |
| Wave               |           |           |           |           |
+--------------------+-----------+-----------+-----------+-----------+

ค. แนวโน้มภาวะการแข่งขัน

การแข่งขันของธุรกิจสื่อวิทยุเพิ่มความรุนแรงมากขึ้นเนื่องจากงบประมาณโฆษณาที่มีจำกัด
ทำให้ลูกค้าจะเลือกซื้อเวลาโฆษณาจากรายการวิทยุที่ได้รับความนิยมสูงเป็นปัจจัยหลัก
แต่ในขณะเดียวกัน กลยุทธ์ด้านราคานั้นก็มีความสำคัญต่อการตัดสินใจซื้อโฆษณาสูง
เนื่องด้วยจะทำให้ลูกค้าสามารถได้เวลาโฆษณามากขึ้น หรือ
ได้รูปแบบโฆษณาที่หลากหลายทั้งนี้ขึ้นอยู่กับกลยุทธ์การขายของแต่ละบริษัทที่จะจูงใจให้ลูกค้าเห็นว่าคุ้มค่ากับเงินที่ใช้ไปสูงที่สุด

จากตัวเลขของงบประมาณการใช้สื่อโฆษณาประเภท Traditional Media
นั้นไม่เติบโตขึ้นแต่งบการใช้สื่อประเภท Below the line กลับเพิ่มขึ้น
ทำให้หลายบริษัทหันมาใช้กลยุทธ์ Event Marketing ในการดึงดูดงบประมาณของลูกค้า
โดยการผลิต Event ตามโจทย์ลูกค้า และขายแบบ Bundle กับสื่อโฆษณาทางวิทยุ
ซึ่งกลยุทธ์นี้ได้รับการตอบรับจากลูกค้าอย่างดี
เพราะทำให้ลูกค้าสามารถใช้งบประมาณที่จำกัดแต่ได้ผลตอบแทนที่คุ้มค่าที่สุด

 3.4.2.3 การจัดหาผลิตภัณฑ์หรือบริการ

ก. นักจัดรายการวิทยุ (พีเจ) และบุคลากรฝ่ายผลิตและสร้างสรรค์

บริษัทฯ ได้สร้างนวัตกรรมใหม่ของวงการวิทยุโดยการใช้กลยุทธ์การตลาดแบบใหม่ “ PJ
MARKETING” จากการประสบความสำเร็จในการผลิตรายการวิทยุของคลื่น COOL93 Fahrenheit
และคลื่นอื่นๆ ในเครือบริษัทฯ ที่มีการเปลี่ยนแปลงวิธีการจัดรายการจากเดิมจาก DJ เข้าสู่ยุคของ
PJ (Program Jockey) ที่นักจัดรายการวิทยุแต่ละคนจะต้องเพิ่มศักยภาพของตนเองให้มากยิ่งขึ้น
โดยเฉพาะจะต้องมีเรื่องของความรู้เบื้องต้นทางการตลาด
และรู้จักการใช้เทคโนโลยีให้เกิดประโยชน์สูงสุด ซึ่งนักจัดรายการในยุค PJ MARKETING
จะเป็นผู้มีส่วนสำคัญในการสร้างความนิยมให้แก่สถานี
ต้องเป็นบุคคลที่มีความสามารถในการโต้ตอบกับผู้ฟังและมีความรู้เกี่ยวกับเพลงและหลักการทางการตลาดในเบื้องต้นเป็นอย่างดี
อีกทั้งยังต้องผ่านการฝึกอบรม พัฒนาความรู้ด้านเทคโนโลยี เพื่อสามารถใช้เครื่องมือและ
Software ทันสมัยได้อย่างคล่องตัว
สามารถดำเนินรายการตามรูปแบบของรายการที่วางไว้ให้สอดคล้องกับรสนิยมของกลุ่มฟังเป้าหมาย
และปัจจุบันนักจัดรายการของบริษัทฯ
ยังต้องเป็นผู้มีทักษะในการเป็นผู้ดำเนินรายการภาคสนามในการจัดกิจกรรมส่งเสริมการขาย
เพื่อรองรับงานกิจกรรมพิเศษเพื่อส่งเสริมการขายอีกทางหนึ่งด้วย

ข. ระบบการออกอากาศ

ในปี 2550 บริษัทฯ ได้ปรับปรุงระบบการออกอากาศของสถานีวิทยุเสียงจากทหารเรือ Cool 93
Fahrenheit โดยลงทุนเปลี่ยน Hardware Transmitter หรืออุปกรณ์ของเครื่องส่งใหม่จำนวน
1 ชุด เพื่อเพิ่มพื้นที่การรับฟังรายการ Cool 93 Fahrenheit ให้มากขึ้น
การปรับปรุงนี้ทำให้ผู้ฟังสามารถรับฟังได้ชัดเจนและกว้างไกลขึ้น
นอกจากนี้บริษัทฯยังมีแผนที่จะปรับปรุง Softwareระบบการออกอากาศเพิ่มเติมสำหรับปี พ.ศ.
2551 อีกด้วย

3.4.2.4 ผลกระทบต่อสิ่งแวดล้อม

-ไม่มี -

2.  ธุรกิจสื่อสิ่งพิมพ์

ธุรกิจสื่อสิ่งพิมพ์ของกลุ่มอาร์เอส ประกอบด้วยหนังสือพิมพ์รายวัน “dara daily”
และนิตยสารแทบลอยด์รายสัปดาห์ “dara daily tabloid”
รวมไปถึงการรับจัดทำสิ่งพิมพ์ให้กับองค์กร ตัวอย่างสำหรับปีนี้ได้แก่ นิตยสาร No.475 ของ บริษัท
แสนสริ จำกัด (มหาชน) และ นิตยสาร Click ของ บริษัท อิออน ธนสินทรัพย์ (ไทยแลนด์)
จำกัด (มหาชน) เป็นต้น

3.4.3.1 ลักษณะผลิตภัณฑ์หรือบริการ

บริษัท อาร์เอส จำกัด (มหาชน) ซึ่งอยู่ในธุรกิจบันเทิง
จึงมีความคุ้นเคยกับวงการสื่อภายในเป็นอย่างดี
จึงต้องการเป็นสื่อกลางในการนำเสนอข่าวสารของบุคคลที่มีชื่อเสียงในวงการบันเทิง
ให้ประชาชนทั่วไปรับทราบข้อมูล ข่าวสารที่ถูกต้อง รวดเร็ว
ดังนั้นจึงเปิดดำเนินการหนังสือพิมพ์บันเทิงรายวัน “dara daily”
ซึ่งนับว่าเป็นหนังสือพิมพ์บันเทิงรายวันฉบับแรกและฉบับเดียวที่มีความเป็นเอกลักษณ์ในการนำเสนอเนื้อหาในแวดวงบันเทิง
ดารา นักร้อง ศิลปิน ทั้งเบื้องหน้า และเบื้องหลัง การนำเสนอข่าวในแวดวงไฮโซ ข่าวสังคม
ข้อมูลในวงการละคร ภาพยนตร์ ดนตรีไทยสากล และลูกทุ่ง
ความเป็นไปของธุรกิจบันเทิงในแขนงต่างๆ
อีกทั้งยังมีการเปิดมุมมองใหม่ด้านความเคลื่อนไหวในแวดวงการตลาดจากบริษัทเอเจนซี่โฆษณาชั้นนำ
หนังสือพิมพ์บันเทิงรายวัน “dara daily” จึงมีจุดแข็งของการนำเสนอข่าวที่เข้มข้น เจาะลึก
และรวดเร็วทันต่อเหตุการณ์ ให้ทั้งสาระและความบันเทิงต่อผู้อ่านนำทีมโดย คุณต้อย แอคเน่อร์
และทีมบรรณาธิการที่มีประสบการณ์สูงในวงการบันเทิง เพื่อเจาะกลุ่ม C+ ขึ้นไป

ต่อมาในปี2549 บริษัทจึงได้ทำการขยายกลุ่มลูกค้าให้กว้างมากขึ้น
ด้วยการเปิดตัวนิตยสารสไตล์ปาปารัซซี่“dara daily weekend”
ซึ่งเป็นนิตยสารแทบลอยด์รายสัปดาห์ที่นำเสนอข่าวดารา-ไฮโซทั้งในและต่างประเทศแบบเข้มข้นเจาะลึกถึงแก่น
จนกลายเป็นนิตยสารบันเทิงแนวปาปารัซซี่ที่ได้รับการตอบรับมากที่สุดในกลุ่ม C+ ลงไป
จึงทำให้สื่อสิ่งพิมพ์สองเล่มนี้ส่งเสริมซึ่งกันและกัน ตอบโจทย์ลูกค้าทุกกลุ่มในตลาด

3.4.3.2 การตลาดและภาวะการแข่งขัน

3.4.3.2.1 การตลาด

1.  กลยุทธ์การตลาด

1) กลยุทธ์เน้นจุดขายที่ชัดเจน สร้างความต้องการให้กับผู้อ่าน
และสามารถตอบสนองความต้องการของลูกค้าที่ครบถ้วน

หนังสือพิมพ์บันเทิงรายวัน “dara daily” เน้นกลยุทธ์เพื่อสร้างความต้องการให้กับผู้อ่าน
เนื่องจากเดิมในตลาดหนังสือพิมพ์ไม่เคยมีหนังสือพิมพ์บันเทิงที่เป็นรายวันมาก่อน
ดังนั้นการสร้างความต้องการในอนาคตให้กับผู้อ่านถือเป็นเรื่องที่ใหม่ในสังคม
แต่จากการทำวิจัยเพื่อสำรวจพฤติกรรมของผู้อ่านหนังสือพิมพ์รายวันทั่วไปพบว่าร้อยละ 60
ของผู้อ่านมีความต้องการอ่านข่าวบันเทิงมากกว่าข่าวอื่นๆ
ประกอบกับทีมบรรณาธิการที่มีประสบการณ์สูงในวงการบันเทิงมาเป็นผู้กำหนดทิศทางข่าว
ทำให้ภายหลังจากการเปิดตัวเมื่อวันที่ 19 กันยายน 2548 นั้น หนังสือพิมพ์บันเทิงรายวัน “dara
daily” ได้รับการตอบรับที่ดียิ่งจากผู้อ่าน

และในปี 2551 นี้ ทางบริษัทฯ ได้วางแผนออก supplement ฉบับวันศุกร์ วางจำหน่ายควบคู่ไปกับ
หนังสือพิมพ์บันเทิงรายวัน “dara daily” โดยใช้ชื่อว่า “dara daily TV guide”
ซึ่งนับเป็นกลยุทธ์ใหม่ ไม่มีใครเหมือน ในการขยายฐานกลุ่มผู้อ่าน
รวมไปถึงเป็นตัวช่วยในการขายโฆษณาอีกด้วย

นอกจากนี้บริษัทฯได้มีการต่อยอดธุรกิจด้วยการออกนิตยสารแทบลอยด์รายสัปดาห์แนวปาปารัชชี
“dara daily tabloid” เมื่อเดือนสิงหาคม 2549
โดยเน้นกลยุทธ์ตอบสนองความต้องการของผู้อ่านที่ต้องการอ่านข่าวบันเทิงที่มีเนื้อหาเข้มข้นเจาะลึกถึงแก่น
สนุกสนาน ผ่อนคลาย ทั้งแวดวงดารา และสังคมชั้นสูง ในรูปแบบการนำเสนอแบบ paparazzi
เพื่อสร้างความต่างให้กับหนังสือพิมพ์รายวัน

2) กลยุทธ์การประชาสัมพันธ์ การส่งเสริมการขาย และการจัดกิจกรรม

บริษัทฯได้ใช้สื่อในเครือทั้งหมด อันได้แก่ สื่อโทรทัศน์ สื่อวิทยุ และสื่อในห้างโมเดิร์นเทรด
ในการโฆษณาและประชาสัมพันธ์หนังสือพิมพ์บันเทิงรายวัน “dara daily” และ “dara daily
tabloid” ให้เป็นที่รู้จักของกลุ่มผู้อ่านเป้าหมายมากขึ้น รวมไปถึงการจัดโครงการส่งเสริมการขาย
และกิจกรรมทางการตลาดต่างๆ อาทิเช่น
การจัดกิจกรรมลุ้นแพ็คเกจทัวร์ต่างประเทศกับดาราคนโปรด, กิจกรรมซื้อ dara daily
รับฟรีของกำนัล, กิจกรรมสะสมหัวหนังสือพิมพ์ dara daily 2 หัว ดูหนังฟรี และกิจกรรม meet
& greet และ movie preview เพื่อกระตุ้นยอดขายและสร้างสัมพันธ์กับผู้อ่านอย่างต่อเนื่อง

2.  ลักษณะลูกค้าเป้าหมายและช่องทางการจำหน่าย

    1.  กลุ่มลูกค้าเป้าหมาย

กลุ่มผู้ซื้อผู้อ่านเป้าหมายหลักหนังสือพิมพ์บันเทิงรายวัน “dara daily” ได้แก่ ผู้ชาย-ผู้หญิง
อายุตั้งแต่ 15-44 ปี รายได้ครอบครัวระหว่าง 22,500 – 50,000 บาท+/เดือน
การศึกษาโดยเฉลี่ยระดับปริญญาตรี มีความสนใจในการบริโภคข่าวเป็นหลัก อันได้แก่
ข่าวในวงการบันเทิงทั้งในส่วนของ ภาพยนตร์ ละคร เพลง ธุรกิจบันเทิง ข่าวสังคม ฯลฯ

กลุ่มผู้ซื้อผู้อ่านเป้าหมายหลักนิตยสารบันเทิงรายสัปดาห์ “dara daily tabloid” ได้แก่
ผู้ชาย-ผู้หญิง อายุตั้งแต่ 21-40 ปี รายได้ครอบครัวระหว่าง 12,500 – 50,000 บาท+/เดือน
การศึกษาโดยเฉลี่ยระดับปริญญาตรี
มีความสนใจในความเคลื่อนไหวของข่าวในวงการบันเทิงที่มีเนื้อหาเจาะลึกในแนวปาปารัชชี่
สนุกสนาน ผ่อนคลาย เป็นรายสัปดาห์ และชอบรูปแบบหนังสือที่เป็น magazine format

สำหรับช่องทางการจัดจำหน่าย ผู้อ่านสามารถหาซื้อนิตยสารและหนังสือพิมพ์รายวันบันเทิงได้ 2 วิธี
คือ เป็นสมาชิกประจำ หรือ สามารถซื้อได้จากแผงหนังสือทั่วไป โดยผ่านระบบตัวแทนจำหน่าย

2.  ตัวแทนจำหน่าย

บริษัทฯ วางแผนการจัดจำหน่ายหนังสือพิมพ์บันเทิงรายวัน “dara daily”
และนิตยสารบันเทิงรายสัปดาห์ “dara daily tabloid”
ทั่วประเทศผ่านบริษัทตัวแทนจำหน่ายชั้นนำ
เพื่อเพิ่มความมั่นใจของลูกค้าในเรื่องความสะดวกในการจัดซื้อจัดหา
โดยมีสัดส่วนของการจัดจำหน่ายในเขตกรุงเทพฯและปริมณฑลอยู่ที่ประมาณร้อยละ 60
และส่วนที่เหลืออีกร้อยละ 40 จะกระจายออกสู่ต่างจังหวัด

ในปี 2551 นี้ ทางบริษัทฯ มีแผนการวางจำหน่ายเพิ่มเติม ผ่านทาง Hypermarket และ Modern
Trade ชั้นนำโดยตรง เพื่อเป็นการเพิ่มยอดขายเพิ่มเติมจากช่องทางปกติ
ทั้งยังเป็นการประชาสัมพันธ์หนังสือไปในตัวด้วย

3) ลูกค้าโฆษณา ได้แก่

-   บริษัทโฆษณา (Agency)

-   บริษัทเจ้าของสินค้า (Direct Customer)

การขายโฆษณาในหนังสือพิมพ์บันเทิงรายวัน “dara daily”
เป็นการขายผ่านบริษัทโฆษณาในสัดส่วนร้อยละ75
และเป็นการขายตรงบริษัทเจ้าของสินค้าในสัดส่วนร้อยละ25 ในขณะที่นิตยสารบันเทิงรายสัปดาห์
“dara daily tabloid” เป็นการขายผ่านบริษัทโฆษณาในสัดส่วนร้อยละ 20
และเป็นการขายตรงบริษัทเจ้าของสินค้าในสัดส่วนร้อยละ 80

3.4.3.2.2 ภาวะการแข่งขัน

1.  มูลค่าตลาดโฆษณาของสื่อสิ่งพิมพ์และแนวโน้มการเติบโต

จากข้อมูลของบริษัท เอซี นีลเส็น (ประเทศไทย) จำกัด ระหว่างเดือนกันยายน 2549 ถึง
สิงหาคม 2550 มูลค่ารวมของตลาดโฆษณาในกลุ่มหนังสือพิมพ์บันเทิงปี 2550 มีมูลค่าเท่ากับ 454
ล้านบาท และตลาดโฆษณาของสื่อสิ่งพิมพ์แนวนิตยสารบันเทิง (หัวหลัก) มีมูลค่ารวมทั้งสิ้น 600
ล้านบาท

ในปีที่ผ่านๆมา ตลาดสิ่งพิมพ์ประเภทนิตยสารมีแนวโน้มการเติบโตอย่างต่อเนื่อง
โดยจะเห็นได้จากการมีหนังสือใหม่เปิดตัวเพิ่มขึ้นเรื่อยๆ
เนื่องจากเม็ดเงินโฆษณาในตลาดที่สูงเป็นอันดับ 4 (รองจากสื่อโทรทัศน์, วิทยุ และหนังสือพิมพ์
ตามลำดับ) ทำให้มีผู้ประกอบการหลายรายต้องการเข้ามาในตลาดเพื่อชิงส่วนแบ่งดังกล่าว
โดยแต่ละรายจะมีจุดขายและกลุ่มผู้อ่านเป้าหมายของตนเอง
ทำให้ผู้ประกอบการรายเดิมต้องพัฒนาคุณภาพของงาน
และรักษาฐานลูกค้าด้วยการนำเสนอเนื้อหาและปรับเปลี่ยนรูปแบบให้ทันกับสถานการณ์ตลาด
นอกจากนี้ยังครอบคลุมถึงการมีกิจกรรมในเล่มร่วมกับผู้อ่าน อาทิ การชิงรางวัล ของแถมของแจก
ซึ่งกิจกรรมต่างๆที่บริษัทฯ ได้จัดขึ้นเพื่อประชาสัมพันธ์และสร้างความใกล้ชิดกับผู้อ่านที่ผ่านมา
มีทั้งการจัดทำ workshop, การออก road show ไปตามอาคารสำนักงานขนาดใหญ่
ซึ่งถือว่าเป็นกิจกรรมที่ได้รับผลการตอบรับจากกลุ่มลูกค้าเป็นอย่างดี และการสร้างฐานลูกค้าใหม่นั้น
จะต้องมีการปรับปรุงคุณภาพ รูปแบบของหนังสือให้สอดคล้องกับความต้องการของผู้อ่าน
หรือการสร้างมูลค่าเพิ่มมากกว่าความคาดหวังของลูกค้า อาทิ การจัดกิจกรรมส่งเสริมการขาย
การทำให้หนังสือพิมพ์หรือนิตยสารเข้าไปอยู่ในชีวิตประจำวันที่ขาดไม่ได้ของกลุ่มผู้อ่านเป้าหมาย
โดยผ่านกระบวนการทางการโฆษณา และการตลาดอย่างต่อเนื่อง

2.  ผู้ประกอบการและส่วนแบ่งตลาด

ผู้ประกอบการหนังสือพิมพ์บันเทิงมีเพียง 3 ราย เนื่องจากต้องใช้เม็ดเงินในการลงทุนสูงมาก
แต่ผู้ประกอบการนิตยสารบันเทิงมีจำนวนมากรายในปัจจุบัน
ประกอบด้วยรายใหญ่ที่มีหนังสือในสังกัดจำนวนมาก มีโรงพิมพ์เป็นของตนเอง และรายอิสระอื่นๆ
อีกเป็นจำนวนมาก แต่ด้วยจุดแข็งที่แตกต่าง จึงทำให้สื่อสิ่งพิมพ์ทั้งสองเล่ม
ก้าวขึ้นสู่ความเป็นผู้นำในตลาดด้วยเวลาอันรวดเร็ว

3.  แนวโน้มภาวะการแข่งขัน

ตลาดหนังสือพิมพ์บันเทิงรายวันมีการแข่งขันที่ไม่สูงมากนัก
เนื่องจากการจัดทำหนังสือพิมพ์บันเทิงนั้นต้องอาศัยความชำนาญและประสบการณ์ที่สูงในการทำข่าว
การวางรูปแบบหนังสือรวมทั้งการนำเสนอข่าวที่ตรงกับความต้องการของผู้อ่าน
นอกจากนี้ต้องใช้เงินลงทุนที่สูงกว่าธุรกิจของนิตยสาร ซึ่งยังมีแนวโน้มแข่งขันสูงอย่างต่อเนื่อง
โดยเฉพาะการซื้อนิตยสารหัวนอก
และใช้รูปแบบความสำเร็จจากต่างประเทศมาปรับให้เข้ากับคนอ่านที่เป็นคนไทย

3.4.3.3 การจัดหาผลิตภัณฑ์หรือบริการ

ในการผลิตสิ่งพิมพ์ประเภทหนังสือพิมพ์บันเทิงรายวัน และนิตยสารรายสัปดาห์นั้น
ประกอบด้วยหน่วยงานผู้รับผิดชอบใน 2 ขั้นตอนหลัก คือ ขั้นตอนการจัดหาคัดเลือกเนื้อหา
เพื่อจัดเรียงลงในเล่ม และขั้นตอนการ พิมพ์เป็นรูปเล่ม สำหรับขั้นตอนการจัดหาคัดเลือกเนื้อหานั้น
บริษัทฯมีทีมบรรณาธิการที่มีประสบการณ์สูงเป็นผู้ทำการวางโครงเรื่อง หรือประเด็นที่น่าสนใจ
และทันเหตุการณ์ คัดสรรเรื่องและวางรูปแบบเล่ม รวมทั้งการคัดเลือกนักเขียนมีชื่อ
ตลอดจนผู้ทรงคุณวุฒิในสาขาอาชีพเฉพาะด้าน มาเขียนคอลัมน์ภายในเล่ม

ส่วนขั้นตอนการพิมพ์จะเป็นการส่งงานให้โรงพิมพ์ภายนอกรับเหมาจัดการ
โดยผ่านการเสนอราคาจ้างเหมาคิดรวมต้นทุนค่ากระดาษ ค่าจ้างพิมพ์งาน

3.4.3.4 ผลกระทบต่อสิ่งแวดล้อม

-ไม่มี-

4.  ธุรกิจสื่อในโมเดิร์นเทรด

 3.4.4.1 ลักษณะผลิตภัณฑ์หรือบริการ

ธุรกิจสื่อ P.O.P. RADIO

บริษัท อาร์เอส อินสโตร์ มีเดีย จำกัด เป็นผู้ดำเนินการผลิตรายการวิทยุ P.O.P. Radio
หรือสื่อวิทยุ ณ จุดขาย โดยเป็นผู้ได้รับสัมปทานในด้านเสียงแต่เพียงผู้เดียวในห้างโมเดิร์นเทรด
โดยผลิตรายการจำนวน 4 สถานี ได้แก่ TESCO LOTUS FM / TOPS RADIO / BIG C
STATION และ CARREFOUR VARIETY HITS RADIO ซึ่งทั้ง 4
คลื่นเน้นการหารายได้จากการขายเวลาโฆษณา
โดยมีกลุ่มเป้าหมายแตกต่างกันตามรูปแบบรายการที่ชัดเจน ดังนี้

+-----------+-------------+-------------+-------------+-------------+
| สถานีวิทยุ   | []          | []          | []          | []          |
+-----------+-------------+-------------+-------------+-------------+
| ห้าง       | TESCO LOTUS | TOPS        | BIG C       | CARREFOUR   |
|           |             |             |             |             |
|           | LOTUS       |             |             |             |
|           | EXPRESS     |             |             |             |
+-----------+-------------+-------------+-------------+-------------+
| จำนวนสาขา | 460 สาขา    | 98 สาขา     | 56 สาขา     | 27 สาขา     |
+-----------+-------------+-------------+-------------+-------------+
| วันและเวล  | TESCO LOTUS | 12-24 ชั่วโมง | 12-15 ชั่วโมง | 09.00-23.00 |
| าออกอากาศ |             |             |             | น.          |
|           | 09.00-23.00 |             |             |             |
|           | น.          |             |             | (14 ชั่วโมง)  |
|           |             |             |             |             |
|           | LOTUS       |             |             |             |
|           | EXPRESS     |             |             |             |
|           |             |             |             |             |
|           | 24 ชั่วโมง    |             |             |             |
+-----------+-------------+-------------+-------------+-------------+
| สัญญาณ     | 46 จังหวัด    | 18 จังหวัด    | 26 จังหวัด    | 7 จังหวัด     |
| ส่งคลื่นวิทยุค |             |             |             |             |
| รอบคลุมพื้นที่ | รวม กรุงเทพฯ | รวม กรุงเทพฯ | รวม กรุงเทพฯ | รวม กรุงเทพฯ |
|           |             |             |             |             |
|           | ปริมณฑลและ   | ปริมณฑลและ   | ปริมณฑล      | ปริมณฑลและ   |
|           |             |             | และต่างจังหวัด |             |
|           | ต่างจังหวัด    | ต่างจังหวัด    |             | ต่างจังหวัด    |
+-----------+-------------+-------------+-------------+-------------+
| คอนเ      | Easy        | ฟังสบาย แนว  | ทันสมัย       | ค           |
| ซ็ปท์รายการ | Listening   | Easy        | โดดเด่น      | วามหลากหลาย |
|           |             |             |             |             |
|           | มีส          | Listening   | มีส          | ทาง         |
|           | าระและบันเทิง |             | าระและบันเทิง | ด้านเสียงเพลง |
+-----------+-------------+-------------+-------------+-------------+
| ก         | นักศึกษา      | นักศึกษา      | แม่บ้าน       | แม่บ้าน       |
| ลุ่มเป้าหมาย | คนทำงาน และ | และคนทำงาน  | คนทำงาน และ | คนทำงาน และ |
|           | ครอบครัว     |             | ครอบครัวใหญ่  | ครอบครัวใหญ่  |
|           |             | อายุ 20 – 50 |             |             |
|           | อายุ 16 – 34 | ปี           | อายุ 21 – 34 | อายุ 25 – 40 |
|           | ปี           |             | ปี           | ปี           |
|           |             | ชาย 25%     |             |             |
|           | ชาย 40%     |             | ชาย 24%     | ชาย 30%     |
|           |             | หญิง 75%     |             |             |
|           | หญิง 60%     |             | หญิง 76%     | หญิง 70%     |
+-----------+-------------+-------------+-------------+-------------+

ในการดำเนินการผลิตรายการวิทยุเสียงตามสายภายในห้างทั้ง 4 ห้างนั้น
ได้ดำเนินการตามนโยบายของบริษัทฯเป็นส่วนใหญ่ มีเพียงบางส่วนเท่านั้นที่ทางห้างเข้ามากำกับดูแล
สำหรับเพลงที่ใช้เปิดจะเน้นเพลงของค่ายอาร์เอสเป็นหลัก
ส่วนเพลงของค่ายอื่นๆจะต้องได้รับการยินยอมจากทางต้นสังกัดเป็นลายลักษณ์อักษรเท่านั้นจึงจะเปิดได้
สำหรับเพลงที่ใช้เปิดจะเป็นเพลงสไตล์ Easy Listening ที่ฟังแบบสบายๆ
และมีเพลงสนุกๆสอดแทรกพอเป็นสีสันเพราะในการผลิตรายการวิทยุเสียงตามสาย(P.O.P.Radio)นั้น
บริษัทฯถือว่าเป็นสื่อช่องทางใหม่ที่มีความสามารถในการเชื่อมการโฆษณาประชาสัมพันธ์สินค้าระหว่าง
Above the Line และ Below the Line ได้อย่างมีประสิทธิภาพ

หลักการบริหาร P.O.P. Radio
ต้องคำนึงถึงกลุ่มลูกค้าที่เดินช็อปปิ้งในห้างเป็นสำคัญและจะต้องสร้างบรรยากาศให้ผู้ฟังเดินอยู่ในห้างให้นานที่สุดเท่าที่จะทำได้
พร้อมทั้งสร้างสีสันที่กระชับและง่ายต่อการจดจำ ในปัจจุบันรายการที่บริษัทฯได้ผลิตให้กับทั้ง 4
ห้างนั้นมีรูปแบบที่ชัดเจนจนเป็นที่สนใจของลูกค้าที่เดินช็อปปิ้งในห้างเพิ่มมากขึ้นเรื่อยๆ
ซึ่งเมื่อดูจากผลการสำรวจของบริษัท นีลเส็น (ประเทศไทย) จำกัด เมื่อปี 2548
มีผู้รู้จักสื่อดังกล่าวเพียง 50% และจากผลการสำรวจล่าสุดประจำเดือนพฤศจิกายน 2550
ผลปรากฏว่าลูกค้าที่เดินช้อปปิ้งในห้างต่างๆนั้น รู้จักสื่อวิทยุเสียงตามสายภายในห้าง P.O.P.
Radio เพิ่มมากขึ้นเป็น 66%หรือจำนวน 7 ใน 10 คน สามารถรับรู้สื่อโฆษณานี้ได้

ผลจากการสำรวจของบริษัท นีลเส็น (ประเทศไทย) จำกัด
ยังสามารถประเมินได้ว่ามีผู้รับฟังรายการวิทยุ P.O.P. Radio ในอัตราหมุนเวียนกว่า 21
ล้านคนทั่วประเทศ ซึ่งเป็นการวัดจากจำนวนใบเสร็จกว่า 31
ล้านใบเสร็จที่เกิดขึ้นจากการจับจ่ายซื้อของใน 4 ห้างหลัก คือ TESCO LOTUS / TOPS / BIG C
และ CARREFOUR จากสถิติคนเดินห้าง 2-3 ครั้ง / เดือน
ซึ่งส่งผลให้ลูกค้าบริษัทโฆษณาและบริษัทเจ้าของสินค้ามีความเชื่อมั่นในสื่อประเภทวิทยุเสียงตามสาย
(P.O.P. Radio) สูงขึ้น และสนใจซื้อเวลาโฆษณายาวถึงสิ้นปี 2551

รูปแบบรายการในแต่ละห้าง

1. ห้าง TOPS

บริษัทฯได้ดำเนินการผลิตรายการให้กับห้าง TOPS
โดยได้คำนึงถึงกลุ่มลูกค้าที่เดินช็อปปิ้งภายในห้างรวมถึงระยะเวลาในการเดิน และ Concept
ของห้างเป็นสำคัญ ซึ่งในปัจจุบันห้าง TOPS มีทั้งหมด 3 ประเภท คือ Tops Supermarket,
Tops Market และ Tops Daily ทั้งนี้บริษัทฯได้กำหนดรูปแบบของรายการดังรายละเอียดต่อไปนี้

1.1 Tops Supermarket

รายการที่นำเสนอเพลงไทยสากลในแนว Easy Listening
โดยมีดีเจเป็นผู้นำเสนอรายการซึ่งแบ่งออกเป็น 2 รูปแบบ คือ รูปแบบรายการสด
และรูปแบบรายการบันทึกซีดี

1.2 Tops Market

รูปแบบรายการของ Tops Market เน้นเปิดเพลงสากล100% โดยมีดีเจนำเสนอเป็นภาษาไทย
30% และภาษาอังกฤษ 70% ผ่านรูปแบบรายการสดและรายการบันทึกซีดีเช่นเดียวกับ Tops
Supermarket

2. ห้าง TESCO LOTUS

บริษัทฯได้ดำเนินการผลิตรายการให้กับห้าง TESCO LOTUS
โดยคำนึงถึงกลุ่มลูกค้าที่เดินช็อปปิ้งภายในห้างรวมถึงระยะเวลาในการเดิน และ Concept
ของห้างเป็นสำคัญ ซึ่งในปัจจุบันห้าง TESCO LOTUS มีทั้งหมด 4 ประเภท คือ Hyper Market,
Value Market, Super Market และ Lotus Express

การผลิตรายการจะเป็นรูปแบบรายการบันทึกซีดีระบบ MP3 มีความยาว 6 ชั่วโมง เมื่อเปิดครบ 6
ชั่วโมงแล้วจะนำกลับมาเปิดวนใหม่อีกครั้งจนกว่าจะครบตามเวลาเปิด – ปิดของห้าง
โดยแต่ละประเภทของห้าง TESCO LOTUS จะมีโครงสร้างของรายการเหมือนกัน
แต่จะมีความแตกต่างกันในส่วนของโปรโมชั่นในแต่ละประเภทของห้างเท่านั้น
ทั้งนี้ทางบริษัทฯจะทำการเปลี่ยนแผ่นรายการใหม่ทุก 15 วัน และจัดส่งแผ่นรายการผ่านทางไปรษณีย์

ความโดดเด่นของรายการในห้าง TESCO LOTUS
นั้นอยู่ที่ดีเจที่ดำเนินรายการในรูปแบบการจัดรายการคู่ ชาย – หญิง
และการเปิดเพลงไทยสากลทั้งหมด
(ยกเว้นสาขาในส่วนภูมิภาคจะมีเพลงลูกทุ่งผสมเข้าไปด้วยชั่วโมงละ 1 – 2 เพลง)
ซึ่งถือว่าเป็นจุดเด่นและเป็นการสร้างความแตกต่างจากห้างอื่นๆ

นอกจากนี้รายการในห้าง TESCO LOTUS ยังเพิ่มความโดดเด่นด้วยการแยกผลิตออกเป็นภูมิภาคด้วย
ได้แก่ ภาคกลาง, ภาคเหนือ, ภาคอีสาน และภาคใต้ ไม่ว่าจะเป็นส่วนของ Jingle
ที่ใช้เป็นภาษาท้องถิ่น ดนตรีประกอบเป็นดนตรีพื้นบ้าน
อีกทั้งยังมีการสอดแทรกเพลงลูกทุ่งที่มีภาษาของท้องถิ่นนั้นๆ
เข้าไปด้วยส่งผลให้รายการดังกล่าวสามารถเข้าถึงกลุ่มผู้ฟังได้มากยิ่งขึ้น

3. ห้าง CARREFOUR

บริษัทฯได้ดำเนินการผลิตรายการให้กับห้าง CARREFOUR
โดยได้คำนึงถึงกลุ่มลูกค้าที่เดินช็อปปิ้งภายในห้างรวมถึงระยะเวลาในการเดิน และ Concept
ของห้างเป็นสำคัญ รูปแบบรายการจะมุ่งเน้นความทันสมัยผสมผสานกับความคลาสสิค
ซึ่งสังเกตได้จาก Jingle
ของรายการที่มุ่งเน้นความดูดีมีระดับและวิธีการนำเสนอผ่านบทเพลงไทยสากลสไตล์ Easy
Listening

ส่วนการผลิตรายการจะเป็นรูปแบบรายการบันทึกซีดีระบบMp3 ความยาว 14
ชั่วโมงผลิตรายการที่สตูดิโอของบริษัทฯ ซึ่งจะมีการเปลี่ยนแผ่นรายการทุก 7 วัน โดยทางบริษัทฯ
จะทำการจัดส่งแผ่นรายการให้กับห้างCARREFOUR
สำนักงานใหญ่เพื่อให้ทางห้างส่งแผ่นไปยังแต่ละสาขาต่อไป

4. ห้าง BIG C

บริษัทฯได้ดำเนินการผลิตรายการให้กับห้าง BIG C
โดยคำนึงถึงกลุ่มลูกค้าที่เดินช็อปปิ้งภายในห้างรวมถึงระยะเวลาในการเดิน และConcept
ของห้างเป็นสำคัญ ห้าง BIG C มี 2 ประเภท คือ ห้าง BIG C ขนาดใหญ่ และห้าง BIG C
ขนาดเล็ก ผลิตรายการเป็นรูปแบบบันทึกซีดีระบบ Mp3 ความยาวตั้งแต่ 12 – 15
ชั่วโมงตามเวลาเปิด – ปิดของแต่ละสาขา ทางบริษัทฯจะทำการเปลี่ยนแผ่นรายการทุกๆ 10 – 15
วัน (ขึ้นอยู่กับรอบโปรโมชั่นของห้าง) และทำการจัดส่งแผ่นรายการผ่านทางไปรษณีย์

สำหรับรูปแบบรายการจะเน้นการเปิดเพลงไทยสากลที่มีจังหวะสนุกสนานผสมผสานไปกับเพลงสไตล์
Easy Listening และเพิ่มความโดดเด่นในการผลิตรายการออกเป็น 3 ภาค ได้แก่ภาคเหนือ,
ภาคอีสาน และภาคกลางที่มีการใช้ภาษาประจำถิ่น ในส่วนของ Jingle
ผสมผสานกับดนตรีพื้นบ้านอันเป็นเอกลักษณ์
รวมถึงบทเพลงที่อยู่ในรายการก็ได้มีการสอดแทรกเพลงลูกทุ่งที่มีภาษาของท้องถิ่นนั้นๆ
เข้าไปด้วยชั่วโมงละ 1 – 2 เพลงเพื่อทำให้รายการน่าฟังและสามารถเข้าถึงกลุ่มผู้ฟังได้มากยิ่งขึ้น

ธุรกิจสื่อ DDS

ในปี 2550 เป็นปีที่แผนก DDS
ใช้เป็นเวลาสำหรับการศึกษาและวางแผนตลอดจนทดสอบความเป็นไปได้ของโครงการสร้างสื่อจอภาพในห้างฯ
เพื่อใช้ในการขายโฆษณาอย่างเต็มรูปแบบ โดยมีการเริ่มต้นนำร่องในสื่อดังกล่าวตั้งแต่ปี 2549
ในห้างท็อปส์ 10 สาขา (โดยเริ่มจากการส่งสปอตโฆษณาเพื่อออกอากาศด้วยพนักงานอัพโหลด
และเริ่มทดสอบการส่งสัญญาณการควบคุมทางไกลผ่าน ADSLในท็อปส์
เพื่อเป็นต้นแบบและศึกษาถึงปัญหาต่างๆ ที่เกี่ยวเนื่อง เพื่อนำมาเปรียบเทียบทำแผนในขั้นตอนต่อไป)

การควบคุมทางไกลผ่าน ADSL
เป็นนวัตกรรมเชิงกลยุทธ์เพื่อตอบโจทย์ทางการตลาดสำหรับลูกค้าที่ต้องการสื่อที่มีความฉับไวในการเปลี่ยนแปลงสปอตโฆษณาได้อย่างรวดเร็ว
และแม่นยำเพื่อเสริมศักยภาพความเป็นสื่อ ณ จุดขายได้อย่างแท้จริง

ลักษณะผลิตภัณฑ์

1. สื่อจอแอลซีดี ขนาด 15” บริเวณแคชเชียร์ของ TOPS 10 สาขา ได้แก่ สาขาลาดพร้าว
สาขารัชดา สาขาวังหิน สาขาบางรัก สาขาปิ่นเกล้า สาขาสุขาภิบาล3 สาขาบางนา
สาขาพระราม2 สาขาพระราม3 และสาขารังสิต

2. ออกอากาศตั้งแต่ห้างเปิดถึงปิดอย่างน้อย 12 ชั่วโมง แบ่งเป็นรอบโฆษณา 6 นาที ชั่วโมงละ10
รอบ

3.4.4.2 การตลาดและภาวะการแข่งขัน

3.4.4.2.1 การตลาด

ก. กลยุทธ์การตลาดและการแข่งขัน

1) กลยุทธ์นโยบาย Monopolistic Partnership

ในปี 2550 บริษัทฯใช้กลยุทธ์การทำงานแบบ Monopolistic Partnership
และการปรับราคาสื่อโฆษณาให้เหมาะสมตามสภาวะและกลไกของเศรษฐกิจ
เพื่อสร้างประโยชน์สูงสุดให้กับงบประมาณที่ลูกค้ามีอยู่เพื่อการโฆษณาในลักษณะของการขายแบบแพ็คเก็จในอัตราพิเศษคือ
การขายเวลา loose spot รวมถึงการจัด Activities & Events Marketing ในห้างฯ
การเปิดโอกาสให้ลูกค้ารายใหม่ได้ทดลองลงสื่อโฆษณาเพื่อวัดประสิทธิภาพของสื่อโดยได้ทำการวัดผลโดยได้มอบหมายให้บริษัท
นีลเส็น (ประเทศไทย) จำกัดทำการสำรวจการรับรู้และประสิทธิภาพของสื่อ P.O.P. Radio
ซึ่งจากการประเมินผลสามารถวัดได้ว่าสื่อ P.O.P. Radio สามารถสร้างการรับรู้ถึง 81%
และยังเป็นสื่อที่สามารถจูงใจให้เกิด brand switching
หรือสามารถสร้างแรงจูงใจให้เกิดพฤติกรรมในการปรับเปลี่ยนการซื้อจากแบรนด์สินค้าที่ผู้เดินห้างตั้งใจซื้อเป็นการตัดสินใจซื้ออีกแบรนด์สินค้าที่สื่อ
P.O.P. Radio โฆษณาอยู่ได้

และจากกลยุทธ์ดังกล่าว
ทางบริษัทฯได้รับความไว้วางใจจากลูกค้าและผู้สนับสนุนให้จัดกิจกรรมภายใต้งบประมาณที่คุ้มค่า
โดยการเซ็นสัญญาลงโฆษณายาวตลอดปี 2551

2) กลยุทธ์การจัดกิจกรรมส่งเสริมการขาย

เพื่อให้สอดคล้องกับสภาวะเศรษฐกิจในปัจจุบันที่มีการแข่งขันอย่างเข้มข้นของสื่อ In-store
และการขายเวลาโฆษณาอย่างเดียวไม่เพียงพอต่อความต้องการของลูกค้า
ดังนั้นการขายสื่อโฆษณาผนวกกับกิจกรรมส่งเสริมการขายเพื่อเสริมสร้างมูลค่าเพิ่มทั้งในส่วนของทั้งสื่อ
P.O.P. Radio และ DDS จึงมีความจำเป็นต่อลูกค้าและสินค้าที่ร่วมกิจกรรมส่งเสริมการขายต่างๆ
และการสร้างแบรนด์ของบริษัทฯ
ด้วยเหตุนี้ทางบริษัทฯจึงมีการปรับปรุงกลยุทธ์การดำเนินการให้ความสำคัญกับการจัดกิจกรรมส่งเสริมการขาย
โดยมีกลยุทธ์การวางตัวเป็นพันธมิตรทางธุรกิจ (Monopolistic partnership)
กับพันธมิตรในด้านต่างๆ และนำกิจกรรมหรือคอนเสิร์ตที่มีของกลุ่มลูกค้าเป้าหมายเดียวกัน ลงในห้าง
4 เครือหลัก

กิจกรรมส่งเสริมการขายทั้งหมดนี้
บริษัทฯจะเน้นกิจกรรมที่มีคุณภาพที่สามารถให้สาระและบันเทิงกับผู้ร่วมกิจกรรมและในขณะเดียวกันยังสามารถตอบสนองนโยบายการตลาดของลูกค้าได้อย่างมีประสิทธิภาพ
โดยในส่วนนี้ทางบริษัทฯมีหน่วยงาน Marketing Department
ที่ดูแลรับผิดชอบกลยุทธ์ทางการตลาด และ
นำเสนองานกิจกรรมพิเศษเพื่อส่งเสริมการขายให้กับลูกค้า
ทำให้กิจกรรมที่จัดมีความชัดเจนและตรงกับกลุ่มเป้าหมายส่งผลให้บริษัทฯสามารถสร้างรายได้จากการจัดกิจกรรมส่งเสริมการขายให้กับลูกค้าได้อีกทางหนึ่ง

3) กลยุทธ์การให้บริการวางแผนโฆษณา

บุคลากรของบริษัทฯเป็นผู้ที่อยู่ในสายงาน In-store Media มาเป็นเวลานาน
มีความรู้และความเข้าใจในธุรกิจสื่อ P.O.P. Radio และDDS
เป็นอย่างดีสามารถให้คำปรึกษากับลูกค้าในการวางแผนการบริหารสื่อให้มีคุณภาพมากที่สุดและการเลือกซื้อเวลาหรือแพ็คเกจโฆษณาที่เหมาะสมกับวัตถุประสงค์ของลูกค้าและกลุ่มผู้ฟังรายการ
P.O.P. Radio ที่ห้างฯ

บริษัทฯมีการวางแผนโฆษณาโดยสร้างสรรค์กิจกรรมพิเศษเฉพาะกิจ
เพื่อตอบสนองความต้องการของลูกค้าและข้อจำกัดของสินค้าแต่ละประเภท
ซึ่งบริษัทฯได้ใช้นโยบายการเป็นคู่ค้าร่วมกับผลิตภัณฑ์ในการวางแผนโฆษณาเช่นนี้กับสินค้าทุกรายที่สนับสนุนรายการเพื่อสร้างแรงจูงใจและเกิดความคุ้มค่าสูงสุดในการเลือกใช้บริการสื่อของบริษัทฯ

ข. ลักษณะลูกค้าและกลุ่มลูกค้าเป้าหมาย

  1) กลุ่มลูกค้าเป้าหมาย

-   บริษัทโฆษณา (Agency)

-   บริษัทเจ้าของสินค้า (Direct Customer)

ค. ช่องทางการจำหน่าย

การขายเวลาของธุรกิจสื่อวิทยุ P.O.P. Radio และ DDS จะขายให้บริษัทโฆษณาคิดเป็นร้อยละ10
และขายโดยตรงให้บริษัทเจ้าของสินค้าคิดเป็นร้อยละ90 ของยอดขายทั้งหมด

 3.4.4.2.2 ภาวะการแข่งขัน

ก. มูลค่าตลาดโฆษณาของสื่อวิทยุและการเติบโต 

จากข้อมูลของบริษัท นีลเส็น (ประเทศไทย) จำกัด มูลค่าโฆษณาผ่านสื่อ In-store Media 6
เดือนแรก ในปี 2550 เท่ากับ 317 ล้านบาท เติบโตจากปี 2549 ซึ่งมีมูลค่าเท่ากับ 145 ล้านบาท
ซึ่งเป็นการเติบโตในอัตราร้อยละ 118%

ข. ผู้ประกอบการ

ผู้ประกอบการธุรกิจสื่อโฆษณาใน In-store ประกอบด้วย 4 รายหลัก

  --------------- ------------- ------------- ------------- --------------
  สถานีวิทยุ         TESCO LOTUS   TOPS          BIG C         CARREFOUR

  P.O.P. RADIO    RS IN-STORE   RS IN-STORE   RS IN-STORE   RS IN-STORE
                  MEDIA         MEDIA         MEDIA         MEDIA

  LCD EYES                      RS IN-STORE                 
  CATCHER                       MEDIA                       

  VISUAL AD       VGI                         VGI           

  SHELF TALKER                  ACT MEDIA     ACT MEDIA     

  DEMO TESTING    DEMO POWER    DEMO POWER    DEMO POWER    DEMO POWER
  --------------- ------------- ------------- ------------- --------------

ค. แนวโน้มภาวะการแข่งขัน

การแข่งขันของธุรกิจสื่อในห้างโมเดิร์นเทรด
เพิ่มความรุนแรงมากขึ้นเนื่องจากงบประมาณโฆษณาที่มีจำกัด
ทำให้ลูกค้าสามารถที่จะเลือกซื้อโฆษณาจากสื่อในห้างที่สามารถสร้างยอดขายโดยตรงได้มากขึ้น
แต่ในขณะเดียวกัน กลยุทธ์ด้านราคานั้นก็มีความสำคัญต่อการตัดสินใจซื้อโฆษณาสูง
เนื่องด้วยจะทำให้ลูกค้าสามารถได้เวลาโฆษณามากขึ้นหรือได้รูปแบบโฆษณาที่หลากหลายทั้งนี้ขึ้นอยู่กับกลยุทธ์การขายของแต่ละบริษัทที่จะจูงใจให้ลูกค้าให้เห็นว่าคุ้มค่ากับเงินที่ใช้ไปสูงที่สุด

 3.4.4.3 การจัดหาผลิตภัณฑ์หรือบริการ

ก. นักจัดรายการ P.O.P. Radio และบุคลากรฝ่ายผลิตและสร้างสรรค์

ในปัจจุบันบริษัทฯ มีจำนวนนักจัดรายการวิทยุ (DJ) ทั้งหมด 40 คน
ซึ่งนักจัดรายการสามารถดำเนินรายการตามรูปแบบของรายการ P.O.P. Radio
ที่วางไว้ให้เหมือนกับการจัดสดจริง และรสนิยมของกลุ่มฟังเป้าหมาย
และปัจจุบันนักจัดรายการของบริษัทฯยังต้องเป็นผู้มีทักษะในการเป็นผู้ดำเนินรายการภาคสนามในการจัดกิจกรรมส่งเสริมการขาย
เพื่อรองรับงานกิจกรรมพิเศษเพื่อส่งเสริมการขายอีกทางหนึ่งด้วย

ข. ห้องอัด ห้องผลิตรายการ และห้องตัดต่อ 

บริษัทฯได้มีการพัฒนาห้องอัดและตัดต่อรายการ มาตั้งแต่เดือนมิถุนายนปี 2550 โดย
ห้องผลิตรายการ P.O.P. Radio และ DDS ประกอบด้วย

-   ห้องบันทึกเสียง จำนวน 4 ห้อง ดำเนินรายการโดยนำ software และ hardware
    ที่ทันสมัยเข้ามาช่วยจัดการเลือกสรรเพลง ควบคุมการเล่นเพลงตามรูปแบบรายการที่กำหนด
    เพิ่มสีสันและความคล่องตัว สร้างความน่าสนใจของรายการและ content ต่างๆ

-   ห้อง Production มีหน้าที่บันทึกรายการ write ลงแผ่น เพื่อจัดส่งไปที่ห้างต่างๆ

-   ห้อง Traffic Control มีหน้าที่ควบคุมระบบการออกอากาศ

-   ห้อง Edit จำนวน 1 ห้อง โดยสามารถแบ่งเป็นพื้นที่ทำงาน 6 ช่อง สำหรับการบันทึก
    ผลิตชิ้นงานในส่วนทั้ง P.O.P. Radio และ DDS ด้วยคุณภาพมาตรฐานและมีลูกเล่นต่างๆ
    สร้างสีสันและเพิ่มความน่าสนใจน่าติดตามรายการ

3.4.4.4 ผลกระทบต่อสิ่งแวดล้อม

  -ไม่มี -